ועדת הכספים, כנסת 19, פרוטוקול מספר 478, 2014-12-09 10:00

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים.

ניסן סלומינסקי: אנחנו מתחילים ברביזיות - -

סתיו שפיר: רגע, רגע, הגיעו אלינו העברות חדשות, ממש ברגע זה?

ניסן סלומינסקי: לא, זה עוד לא פה, אני עוד לא ראיתי את זה.

ניסן סלומינסקי: לא בטוח שיעלו.

יעקב ליצמן: עפר, אני מוחה על ההדלפות שאתה מקבל מהאוצר.

סתיו שפיר: בטוח שכולן לא עולות עכשיו?

עפר שלח: פתחתי מייל.

עפר שלח: הודלף לי על ידי - - -

ניסן סלומינסקי: רבותי, רביזיות – גפני, אתה נשאר עם הרביזיה שלך נגד - - -

משה גפני: הסרתי.

משה גפני: גם בועז הסיר.

ניסן סלומינסקי: הסרת.

ניסן סלומינסקי: כן, בועז הסיר.

ניסן סלומינסקי: בבקשה תקריאי.

<שלומית ארליך: פניות 405-407 – המשרד לביטחון פנים.

<קריאה: זו פניה שלא קיבלנו עליה תשובות ממשרד האוצר.

ניסן סלומינסקי: מי בעד הרביזיה ירים את ידו.

ניסן סלומינסקי: 405-407 - המשרד לביטחון פנים.

ניסן סלומינסקי: מי בעד הרביזיה ירים את ידו.

ניסן סלומינסקי: רביזיה נפלה.

ניסן סלומינסקי: הלאה.

<שלומית ארליך: 427-428 – משרד ראש הממשלה.

ניסן סלומינסקי: מי בעד הרביזיה ירים את ידו.

סתיו שפיר: תסבירו על מה ההעברה.

ניסן סלומינסקי: חבר'ה, זה רביזיות של אתמול.

סתיו שפיר: זה היה אתמול והיום זה יום חדש.

ניסן סלומינסקי: מפוני גוש קטיף.

ניסן סלומינסקי: מי בעד הרביזיה ירים את ידו, מי נגד – הרביזיה נפלה.

סתיו שפיר: למה צריך את חברי הכנסת פה?

סתיו שפיר: אנחנו ממילא לא - - -

<שלומית ארליך: 496-497 – משרד ראש הממשלה – מפונים גם.

ניסן סלומינסקי: מי בעד הרביזיה ירים את ידו, מי נגד – הרביזיה נפלה.

ניסן סלומינסקי: על נגב-גליל בין כה וכה הרביזיה הוסרה, זה אושר.

ניסן סלומינסקי: רבותי, אנחנו עכשיו עוברים לפניה של חינוך.

ניסן סלומינסקי: הפניה של החינוך, אתמול אישרנו אותה.

ניסן סלומינסקי: אחר כך, דווקא אנחנו מצאנו שבדרך מהאוצר, שניים או שלושה עמודים פנימיים נפלו בפקס אז הם העבירו לנו את זה שלם כתיקון טכני.

ניסן סלומינסקי: בכל מקרה, למרות שזה תיקון טכני אני רוצה להעלות את זה לאישור מחודש - -

סתיו שפיר: איזה תיקון טכני?

סתיו שפיר: של מה?

ניסן סלומינסקי: הפניה של החינוך, הסברתי כרגע.

ניסן סלומינסקי: למה אני צריך להסביר פעמיים?

סתיו שפיר: מהו התיקון הטכני?

סתיו שפיר: מה היתה הבעיה הטכנית?

<שגית אפיק: היו חסרים שני עמודים אתמול.

ניסן סלומינסקי: חסרים שני עמודים שבפקס לא עברו אלינו מהאוצר ואנחנו אישרנו - -

סתיו שפיר: יש פה אנשים של אגף תקציבים?

ניסן סלומינסקי: - - מי שהסבירה את ההעברה, לה היה את הכל, היא נמצאת כאן - -

סתיו שפיר: הוא לא הסביר.

סתיו שפיר: היה פה משה ולא נתת לו להסביר.

סתיו שפיר: נציג משרד החינוך, לא נתת לו להסביר את התשובה.

ניסן סלומינסקי: עזבי את משה.

ניסן סלומינסקי: היא הסבירה את מה שצריך להסביר.

ניסן סלומינסקי: רבותי, אני מעלה את זה מחדש - -

סתיו שפיר: אבל אם הכנסתם דפים חדשים, אנחנו רוצים לשאול שאלות על הענין הזה.

סתיו שפיר: - - - אתה מנסה לחזור על אותה הצגה של אתמול?

ניסן סלומינסקי: מי בעד לאשר פנייה לוועדה מספר 532,533,545,548 של החינוך.

ניסן סלומינסקי: מי בעד לאשר את זה ירים את ידו.

ניסן סלומינסקי: בעד – הרוב

ניסן סלומינסקי: נמנעים – אין

סתיו שפיר: למה אתם מאשרים?

ניסן סלומינסקי: עכשיו אנחנו עוברים להעברות.

ניסן סלומינסקי: את פנים, זו העברה שדיברנו עליה ואפילו התקיימה התייעצות סיעתית אבל מאחר וכרגע - -

יעקב ליצמן: איזה מספר פניה?

יעקב ליצמן: תגיד מספר.

יעקב ליצמן: על מה אתה מדבר?

יעקב ליצמן: התייעצות עם יועץ משפטי זה כמו בוועדה, חמש דקות.

ניסן סלומינסקי: לא, אבל הם ביקשו למשוך.

ניסן סלומינסקי: אז אנחנו - - -

סתיו שפיר: מה זה כל ההעברות החדשות שיש לנו על השולחן?

ניסן סלומינסקי: רבותי, אני מבקש מכולם לשבת ולא לעמוד.

ניסן סלומינסקי: רבותי, יש לנו בקלסר השני שתי העברות של החטיבה.

ניסן סלומינסקי: אני מתחיל בהן - הפניה לוועדה מספר 396.

ניסן סלומינסקי: יש מישהו שיציג אותה?

ניסן סלומינסקי: היא הראשונה בחבילה.

<יובל טלר: אני מאגף תקציבים.

<יובל טלר: הפנייה נועדה לתקצוב הוצאה מותנית בהכנסה בסך של כ-26.5 מיליון שקלים בתקציב החטיבה להתיישבות באופן הבא: תקצוב של כ-25 מיליון לתיקון טעות בתקצוב האוצר המותנית בהכנסה בתקציב החטיבה להתיישבות ביחס לשנים הקדומות.

<יובל טלר: - -

סתיו שפיר: מה היתה הטעות?

<יובל טלר: הטעות היתה שלא תוקצבה הוצאה המותנית בהכנסה - -

מיכל בירן: למה היא מיועדת?

סתיו שפיר: כמה הכנסות חשבתם שיהיו וכמה יש בפועל?

ניסן סלומינסקי: לא, תמשיך להסביר ואני אתן אפשרות לשאול אם תרצי.

סתיו שפיר: אני רוצה.

<יובל טלר: - - בנוסף – תקצוב הוצאה מותנית בהכנסה של 1.6 מיליון שקלים לביצוע עבודות תשתית בהר-גילה כנגד הכנסות מקבלנים.

<יובל טלר: כמו שהסברנו גם אתמול בנושא של משקים סגורים – גם פה מדובר בהכנסות שהתקבלו מקבלנים כנגד עבודות הפיתוח.

<יובל טלר: ההכנסות האלה מתוקצבות בתקציב החטיבה להתיישבות ולביצוע עבודות התשתית במקום - -

סתיו שפיר: איפה?

<יובל טלר: בהר-גילה.

עפר שלח: אני לא מבין מה זה "מתוקצבות בתקציב החטיבה להתיישבות".

עפר שלח: התקציב המתוקצב של החטיבה להתיישבות הוא בערך 30 ו-30, בערך 60 מיליון שקל.

עפר שלח: אתם כל שנה מעבירים לשם כסף בהעברות, שזו פרקטיקה מגונה בפני עצמה.

עפר שלח: אז איפה זה היה לא מתוקצב או כן מתוקצב?

<יובל טלר: מתוקצב בהוצאה מותנית בהכנסה.

<יובל טלר: אפשר להסתכל בספר התקציב - -

יעקב ליצמן: למה אתה לא שואל את לפיד?

יעקב ליצמן: הוא החליט על זה.

יעקב ליצמן: באמת - - -

עפר שלח: אני אשאל את לפיד, בסדר?

עפר שלח: תעבור הלאה, ליצמן.

עפר שלח: ..

ניסן סלומינסקי: ליצמן, ליצמן, שנייה.

ניסן סלומינסקי: רב יעקב, רק שניה.

ניסן סלומינסקי: יובל, אתה סיימת את ההסבר?

ניסן סלומינסקי: תסביר ואני אתן לכם לשאול.

<יובל טלר: - - בנוסף לזה יש העברה של 1.7 מיליון שקלים מתקציב המשרד לשירותי דת לתקציב החטיבה להתיישבות על פי החלטת הממשלה 1041, ותקצוב לכפרי סטודנטים.

<יובל טלר: תודה.

סתיו שפיר: יובל, לתאר לאיזה מקומות זה עובר?

סתיו שפיר: מהם המשקים הסגורים?

משה גפני: לא הבנתי.

משה גפני: לא הסברת למה זה יורד משירותי דת?

<יובל טלר: החלטת הממשלה קבעה שהמשרד לשירותי דת יעברו לתקציב החטיבה להתיישבות 1.7 מיליון - -

משה גפני: עבור מה?

<יובל טלר: עבור פעולות בכפרי סטודנטים.

<יובל טלר: פעולות לחיזוק הזהות היהודית בכפרי סטודנטים.

סתיו שפיר: חיזוק זהות יהודית בכפרי סטודנטים?

ניסן סלומינסקי: סתיו, - - -

ניסן סלומינסקי: גפני שניה, נתתי לסתיו לדבר.

ניסן סלומינסקי: בבקשה.

משה גפני: רק שאלה טכנית.

משה גפני: ..

ניסן סלומינסקי: עוד מעט.

יעקב ליצמן: מותר לו לענות.

משה גפני: מתי הממשלה החליטה על זה?

<יובל טלר: בדצמבר 2013.

משה גפני: בדצמבר 2013?

יעקב ליצמן: כן, הממשלה הנוכחית.

משה גפני: העבירו 1.7 מיליון כדי לחזק את היהדות?

משה גפני: בסדר.

משה גפני: אני בעד יאיר לפיד, הוא רוצה לחזק את היהדות.

ניסן סלומינסקי: סתיו בבקשה.

סתיו שפיר: יובל, אתה רפרנט של איזה נושאים באגף תקציבים?

<יובל טלר: רפרנט שיכון, רפרנט דתות, רפרנט החטיבה להתיישבות - -

סתיו שפיר: הרבה דברים, הרבה נושאים.

סתיו שפיר: חברים, אני לא שומעת את עצמי.

סתיו שפיר: מספר שאלות: קודם כל, גביית שכר דירה - כמה דירות עומדות בבעלות החטיבה להתיישבות ואיך מתנהלת גביית שכר דירה שכזה או גביית חובות עבר?

סתיו שפיר: על סך כמה שקלים היתה טעות שעשיתם ומדוע היתה טעות כזאת?

סתיו שפיר: שנית, לגבי כל המקומות שבהם אמרת שיש, בין אם זה כפרי סטודנטים ובין אם זה מימון תשתיות - איפה המקומות האלה ומי מקבל כמה?

סתיו שפיר: את כל השאלות האלה גם הפניתי מראש בשאלות הכלליות על ההעברות הקודמות שהגיעו, וזה שאלות צפויות, אני יכולה לציין.

סתיו שפיר: היית יכול גם לדעת שהן יגיעו.

ניסן סלומינסקי: רק שניה.

ניסן סלומינסקי: עפר, רצית לשאול?

ניסן סלומינסקי: אוקי, תודה.

ניסן סלומינסקי: דב חנין, בבקשה.

דב חנין: תודה אדוני היושב ראש.

דב חנין: הסוגיה של החטיבה להתיישבות היא סוגיה מאד מאד רגישה, רגישה במיוחד.

דב חנין: אנחנו לא מדברים כאן על משרד ממשלתי רגיל.

דב חנין: אנחנו מדברים על גוף שסימני השאלה על צורת הפעולה שלו, אופן הפעולה שלו והקשרים הפוליטיים שהוא מבטא – השאלות בנושאים האלה הן שאלות רבות מאד וכבדות מאד.

דב חנין: ולכן, אדוני היושב ראש, אני מבקש שלפני שהוועדה תקבל החלטה כל שהיא בנושא הזה, אנחנו נקבל חוות דעת של היועץ המשפטי לממשלה בשאלה האם ניתן בכלל לקבל החלטה כזאת כרגע, בשלב של כנסת מפוזרת מכיוון שלטעמי לפחות, ואני אנסה להסביר את הדברים גם ליועץ המשפטי לממשלה, ההחלטה הזאת היא החלטה נגועה פוליטית, לא ניתן לקבל אותה בכנסת שעברה תהליכי התפזרות ולכן, אסור לקבל אותה גם כאן.

ניסן סלומינסקי: תודה רבה.

ניסן סלומינסקי: שמעון, בבקשה.

דב חנין: היועץ המשפטי לממשלה נותן חוות דעת - - -

יריב לוין: הוא לא נותן חוות דעת - - -

ניסן סלומינסקי: יריב, חבל.

דב חנין: - - אבל באמת, בהמשך להערתו של חבר הכנסת יריב לוין, אני מבקש לקבל גם חוות דעת בכתב של היועץ המשפטי של הכנסת.

ניסן סלומינסקי: טוב.

ניסן סלומינסקי: שמעון, בבקשה.

שמעון סולומון: אני רק רוצה לשאול אם הוצאה מותנית בהכנסה?

ניסן סלומינסקי: יובל, אתה תשמע ותיתן מהר את התשובות.

שמעון סולומון: - - זאת שאלה מאד קונקרטית.

שמעון סולומון: אם יש הוצאה מותנית בהכנסה, ואני מבין מהדברים שלך שהיתה הוצאה גדולה שהתבססה על ההכנסה, שבסוף לא היתה אותה הכנסה ולכן אתם מבקשים את ההשלמה של זה.

שמעון סולומון: השאלה שלי זה קודם כל – ההוצאה מותנית בהכנסה - -

<יובל טלר: נכון, שלא היתה רשומה.

<יובל טלר: זה לא השלמה, זה פשוט רישום - -

שמעון סולומון: אתם מבקשים מה שחסר.

<יובל טלר: לא, יש אפס.

<יובל טלר: הכל מתוקצב על בסיס אפס בהוצאה מותנית בהכנסה.

<יובל טלר: - -

שמעון סולומון: אז איך הוצאתם?

שמעון סולומון: לשם מה הוצאתם?

<יובל טלר: לא בוצעו הוצאות בדיוק בשביל זה.

שמעון סולומון: אז למה אתם מבקשים אם לא ביצעתם?

יריב לוין: רוצים לבצע.

<יובל טלר: כי התקבלו הכנסות ורוצים להשלים את הביצועים עוד לפני סוף השנה.

ניסן סלומינסקי: רק שניה.

ניסן סלומינסקי: שמעון, שמעון - -

שמעון סולומון: אם לא עשיתם פעילות, אז - - -

יריב לוין: לא, לא.

יריב לוין: התהליך הוא ש - - - כסף ואז מוציאים אותו.

ניסן סלומינסקי: יריב ושמעון.

ניסן סלומינסקי: ..

שמעון סולומון: אני רק רוצה להגיד שאני לא רוצה שייווצר מצב שכאילו מאשרים פה באופן אוטומטי - - - ואז יודעים שיש אבא שמאשר את התכנית.

שמעון סולומון: לכן, צריך לראות אם באמת הוציאו את התקציב הזה או שמשאירים חוסר של - - -

ניסן סלומינסקי: אוקי.

ניסן סלומינסקי: יובל, תן בבקשה תשובות - -

משה גפני: לא, יש לי שאלה.

משה גפני: אני מבקש לדעת, אדוני היושב ראש, לגבי הנושא הזה של ה-1.7 מיליון שמעבירים מהמשרד לתמיכה בשירותי דת, שמעבירים את זה לכפרי סטודנטים בחטיבה להתיישבות.

משה גפני: אגב, למה מעבירים את זה לחטיבה להתיישבות?

משה גפני: מה, זה איווט ליברמן דרש?

משה גפני: זה חלק מהכסף שהוא לוקח מהמדינה?

משה גפני: לא חשוב, נשאיר את זה, לגבי כמה כסף עולה "ישראל ביתנו" לתקציב המדינה, כל הזמן אנחנו רואים פה, בהעברות.

משה גפני: אבל אני רוצה לדעת מתי החלטתם לקחת את הכסף הזה של המ-1.7 מיליון מהמשרד לשירותי דת, מתי החלטתם להעביר את זה לכפרי סטודנטים, לחזק את הזהות היהודית, כמו שאמרתם קודם.

משה גפני: מתי היתה ההחלטה של ההעברה הזאת?

משה גפני: מתי היא קרתה?

משה גפני: האם שר האוצר ידע מזה, האם זה נעשה על דעתו של שר האוצר הקודם?

משה גפני: ביקש מכם להעביר העברה כזאת כדי לחזק את הזהות היהודית בכפרי סטודנטים.

משה גפני: כי אם זה נכון, הבנתי למה אז הוא גידל זקן.

משה גפני: זאת אומרת, אם המצב הוא שבאמת הוא רצה לחזק את הזהות היהודית, אז זה מים קרים על נפש עייפה.

משה גפני: כן, אני שואל.

משה גפני: האם ההחלטה על ההעברה הזאת היתה החלטה ששר האוצר - -

ניסן סלומינסקי: רב מוישה.

ניסן סלומינסקי: ..

סתיו שפיר: וגם מדוע החטיבה בכלל קשורה לענייני חיזוק - -

ניסן סלומינסקי: יובל, תענה בבקשה תשובות פרט למה שדב דיבר, שעל זה עשינו כמה דיונים ארוכים מאד, על הנושא של החטיבה לעומק וכולי.

ניסן סלומינסקי: - -

סתיו שפיר: לא נערך פה דיון עומק בנושא החטיבה.

סתיו שפיר: באף אחד מהדיונים הם לא חשפו את התקציב - - -.

סתיו שפיר: בדיון שנערך בוועדה לביקורת המדינה, אתה לא הועלת, אדוני, להשתתף - -

ניסן סלומינסקי: אני מדבר פה, פה נערך דיון ארוך - -

סתיו שפיר: מעולם לא.

סתיו שפיר: החטיבה עד לרגע זה מעולם לא העבירה את התקציב המלא שלה עד לרגע זה.

סתיו שפיר: - -

ניסן סלומינסקי: תעשי לי טובה.

ניסן סלומינסקי: ..

ניסן סלומינסקי: באמת נו, או שלא היית או שאני לא יודע מה.

סתיו שפיר: אין דיון שלא הייתי בו, ניסן.

ניסן סלומינסקי: היה כאן דני והיה כאן - - -

סתיו שפיר: עד לרגע זה, נכון, הוא היה פה וכל מה שהוא אמר לכל אורך הדיון היה הפחדות ואיומים.

סתיו שפיר: הוא לא מסר עד לרגע זה את התקציב של החטיבה.

ניסן סלומינסקי: אני מבין שרק חיים יוכל לסתום לך את הפה?

ניסן סלומינסקי: באמת, נו.

ניסן סלומינסקי: אני לא מבין.

סתיו שפיר: רק מה?

ניסן סלומינסקי: רק חיים ילין יוכל - - -

סתיו שפיר: חיים ילין מה?

סתיו שפיר: סליחה?

ניסן סלומינסקי: הזכיר לך פעם מה זה חטיבה - - -

סתיו שפיר: אה, הבאת את חיים ילין כדי שהוא יסביר לי מה זה חטיבה?

סתיו שפיר: סליחה?

סתיו שפיר: אתה מבין לפה אנשים כדי שיסבירו לחברי הכנסת - - -

חיים ילין: - - -

ניסן סלומינסקי: חיים סליחה, לא ראיתי שאתה נמצא פה אפילו.

ניסן סלומינסקי: אני מתנצל.

סתיו שפיר: חיים ילין, שאני מאד מעריכה אותו, זה נהדר שאתה עושה בו שימוש.

ניסן סלומינסקי: - - -

סתיו שפיר: ניסן, זה חובת התגובה.

ניסן סלומינסקי: - - - אני קורא לך לסדר בפעם הראשונה, והפעם זה יהיה לקבוע, זה יהיה לכל היום.

ניסן סלומינסקי: - - - יובל תתחיל לענות.

סתיו שפיר: לא, זה לא יהיה לכל היום, אני אסיים את המשפט.

סתיו שפיר: אתה יודע היטב מה קורה עם תקציב החטיבה להתיישבות, ועד לרגע זה החטיבה לא העבירה אלינו את התקציב המלא שלה.

סתיו שפיר: עד לרגע זה.

ניסן סלומינסקי: בבקשה.

<יובל טלר: תקציב ההוצאה המותנית בהכנסה - -

ניסן סלומינסקי: חבר'ה, אי אפשר ככה לקיים את הדיון.

סתיו שפיר: חיים, אני מקווה שזה מרגיש טוב לעבור את - - -

ניסן סלומינסקי: אל תדאגי, אני עוזר לך פה בפריימריז ואת תגידי לי תודה בסוף.

סתיו שפיר: ניסן, חבל על הערעור שיהיה מאחר ומה שעומד פה זה - - -

עפר שלח: לפני שאתה מתחיל, אני מבין שנמצאה תשובה לשאלתי כי אני מסתכל פה וההוצאה המותנית מוכפלת - - -

<יובל טלר: נכון, כמו שאמרתי, לא תוקצב דבר - -

עפר שלח: אני מציע לפטר את הפקיד שעושה רשלנות וטועה ב-100%.

עפר שלח: אני אצביע בעד.

ניסן סלומינסקי: יובל, דבר.

<יובל טלר: תקציב ההוצאה המותנית בהכנסה במהלך שנת 2014, והדבר נבע בגלל שהיה תקציב דו-שנתי, לא תוקצב ב-2014 על אף שהוא תוקצב ב-2013.

<יובל טלר: הטעות היתה טעות שנעשתה בתום לב בנושא - -

סתיו שפיר: איך אפשר לטעות בכזה סכום?

<יובל טלר: ביחס, ספציפית, לפעולות שנעשות במסגרת ההוצאה בבעלות החטיבה ובבעלות משרד השיכון, כשהחטיבה להתיישבות מבצעת עבורם פעולות גביה, יש כ-3000 נכסים שמושכרים והחטיבה גובה עבורם דמי שכירות.

סתיו שפיר: כמה?

סתיו שפיר: 3000?

ניסן סלומינסקי: לא, בבקשה, הוא עונה עכשיו.

סתיו שפיר: אני שומעת את התשובה שלו - - -

ניסן סלומינסקי: אז זהו, מספיק.

ניסן סלומינסקי: בבקשה יובל, תמשיך.

עפר שלח: אולי בגלל - - -

<יובל טלר: ביחס לכפרי סטודנטים – החלטת הממשלה בנוגע לכפרי סטודנטים מדברת על הקמת כפרי סטודנטים בנגב ובגליל.

<יובל טלר: ולכן, מדובר רק על הקמת כפרי סטודנטים בנגב ובגליל - -

סתיו שפיר: ולמה החטיבה אחראית על לספק שירותי - - -

ניסן סלומינסקי: בבקשה, תמשיך הלאה.

ניסן סלומינסקי: אתה עונה רק למי שאני אגיד.

סתיו שפיר: זו היתה חלק מהשאלות שלי, ניסן.

<יובל טלר: החלטת הממשלה בנושא הזה, שהתקבלה ב-11.12.13 קבעה שהמשרד לשירותי דת יעביר לחטיבה להתיישבות 1.7 מיליון - -

משה גפני: למה?

משה גפני: כדי ש"הבית היהודי" ישלוט בזה?

משה גפני: למה?

<יובל טלר: - - למתן תמיכות סיוע לסטודנטים ל-200 - -

סתיו שפיר: איזה עמותות יקבלו את - - -

ניסן סלומינסקי: יובל תודה, סיימת.

סתיו שפיר: הוא לא סיים כלום.

סתיו שפיר: איזה עמותות יספקו את שירותיי - -

ניסן סלומינסקי: די.

ניסן סלומינסקי: רבותי, מי בעד לאשר - -

סתיו שפיר: ניסן אנחנו לא סיימנו.

סתיו שפיר: איזה עמותות?

סתיו שפיר: - - -

בועז טופורובסקי: ניסן, יש לי שאלה.

ניסן סלומינסקי: בועז, התחלתי כבר להצביע.

ניסן סלומינסקי: עוד מעט.

בועז טופורובסקי: אין בעיות, אני רוצה התייעצות סיעתית בבקשה.

ניסן סלומינסקי: בועז, יש עוד פניה ותוכל לשאול את השאלה.

יעקב ליצמן: היה על זה אתמול.

<קריאות: - - -

ניסן סלומינסקי: מי בעד קריאה מספר - -

סתיו שפיר: אנחנו רוצים התייעצות סיעתית.

סתיו שפיר: - - -

בועז טופורובסקי: - - - אני רוצה עכשיו.

ניסן סלומינסקי: אני אתן לך עוד דקה.

בועז טופורובסקי: אני רוצה עכשיו.

בועז טופורובסקי: אתם מערבבים כפרי סטודנטים עם המתנחלים - - - אם שחיתות פוליטית, זה מה שתקבלו.

בועז טופורובסקי: התייעצות סיעתית.

<קריאות: בועז, היית יו"ר התאחדות סטודנטים - - - מה קרה?

ניסן סלומינסקי: רבותי, בועז...

בועז טופורובסקי: - - - אני לא רוצה.

גילה גמליאל: אבל זה השר שלך הגיש לנו.

ניסן סלומינסקי: מי בעד פניה מספר 396 ירים את ידו.

ניסן סלומינסקי: בעד – 8

ניסן סלומינסקי: נמנעים – אין

בועז טופורובסקי: אני לא מבין מה הבעיה, אני רוצה התייעצות סיעתית.

בועז טופורובסקי: - - - שגית, זה עבירה על התקנון, נכון?

בועז טופורובסקי: מה שעכשיו קורה?

<שגית אפיק: הוא התחיל להצביע כשביקשת.

בועז טופורובסקי: - - -

ניסן סלומינסקי: ההעברה אושרה.

ניסן סלומינסקי: אני עובר באותה חוברת לפניה השנייה של החטיבה, 413-415.

ניסן סלומינסקי: מי יסביר אותה?

ניסן סלומינסקי: יובל.

<יובל טלר: הקביעה נועדה לתקצוב סך של כ-19 מיליון שקלים להוצאה ו-25 מיליון שקלים בהוצאה מותנית בהכנסה לתקציב החטיבה להתיישבות למטרות הבאות: תקצוב של 7.2 מיליון שקלים למימון הרשאות עבר, שניתנו לשיקום תשתיות.

<יובל טלר: כ-25.7 מיליון שקלים להשתתפות המועצות בשיקום תשתיות.

<יובל טלר: אתמול העבירה הוועדה החלטה על תקצוב הרשאה להתחייב בסך 30 מיליון שקל לשיקום תשתיות במגזר הכפרי.

<יובל טלר: השבעה מיליון שמועברים פה הם כנגד הרשאות עבר שניתנו, מימון של אותן ההרשאות.

<יובל טלר: ה-25.7 מיליון שמתוקצבים כהוצאה מותנית בהכנסה מיועדים להשתתפות של המועצות המקומיות - -

ניסן סלומינסקי: רבותי, אני אצטרך להוציא את האנשים מסביב.

ניסן סלומינסקי: אני מבקש לא לדבר.

<יובל טלר: - - ותקציב הפעילות.

<יובל טלר: כמו כן, מדובר בהעברה של ארבעה מיליון שקל עבור מימון הרשאות עבר שניתנו בנושא של פיתוח תשתיות התיישבות.

<יובל טלר: הומרו בעבר, היה תקציב מזומן בתקציב החטיבה להתיישבות.

<יובל טלר: התקציב הומר להרשאות.

<יובל טלר: כנגד ההרשאות שבוצעו אנחנו מעבירים להם היום ארבעה מיליון שקלים למטרה הזאת.

<יובל טלר: עוד העברה של חמישה מיליון שקלים למימון תכנית פיתוח החקלאות בגולן בהתאם להחלטת ממשלה 1170.

<יובל טלר: וכן, העברה של 2.5 מיליון שקלים ממשרד הקליטה לחטיבה להתיישבות להחלטת ממשלה בנושא התכנית האסטרטגית לעידוד וחיזוק ההתיישבות ביישובי הפריפריה בנגב ובגליל.

ניסן סלומינסקי: תודה רבה.

ניסן סלומינסקי: בועז, אתה רוצה לשאול?

בועז טופורובסקי: רציתי לשאול על ההעברה הקודמת.

ניסן סלומינסקי: סתיו, בבקשה, יש לך דקה.

סתיו שפיר: ראשית, יובל, לא קיבלתי תשובות לשאלות הקודמות, והן שאלות כלליות.

סתיו שפיר: אנחנו חשפנו שבתקציב 2014, הוא התקציב היחיד שהגיע לידי של החטיבה להתיישבות במלואו.

סתיו שפיר: הוא לא הגיע מהחטיבה להתיישבות אלא דווקא ממשרד האוצר.

סתיו שפיר: בתקציב הזה העבירה החטיבה עשרות מיליוני שקלים לעמותות פוליטיות שלא קשורות במנדט שלה לחיזוק ההתיישבות.

סתיו שפיר: העבירה 75% מהתקציב שלה ליהודה ושומרון.

סתיו שפיר: רק עלי לבדה קיבלה יותר כסף מכל רמת הגולן ביחד, יושב פה ראש המועצה אלי מלכה.

סתיו שפיר: רק בית-אל לבדה קיבלה יותר כסף מכל הגליל והנגב ביחד מתקציב החטיבה להתיישבות.

סתיו שפיר: אנחנו יושבים פה ונלחמים על זה שכל האזורים בפריפריה יקבלו תקצוב באופן שווה והוגן.

סתיו שפיר: זו המטרה שלנו ואני בטוחה שזו גם המטרה שלך באגף תקציבים.

סתיו שפיר: ועל כן, אני שואלת: איך אתם עומדים לפקח על כך שהתקציב הזה אכן יגיע אל הגליל, הנגב והגולן?

סתיו שפיר: איך אתם מפקחים על החטיבה להתיישבות, שהיא גוף שלא חייב לא במכרזים, לא בחופש המידע ולא בשום חשיפה של התקציבים שלו.

סתיו שפיר: איך אתם עומדים לפקח עליו?

סתיו שפיר: מי הם הארגונים שהולכים לקבל את הכסף ישירות?

סתיו שפיר: - - - מי מקבל את הכסף הזה?

סתיו שפיר: מה שמות העמותות?

סתיו שפיר: - -

ניסן סלומינסקי: סתיו, תודה.

סתיו שפיר: - - איך אתם מייצרים מצב שבו לא יהיה קשר פוליטי כל כך הדוק, שחברי מפלגה, חברי הרשימה של ניסן סלומינסקי מקבלים כסף במיליוני שקלים לעמותות שלהם, שפועלות ברמת-אביב ג'.

סתיו שפיר: אני מבקשת את תשובותיך לשאלות האלה.

ניסן סלומינסקי: סתיו, תודה, את עברת את הזמן.

ניסן סלומינסקי: יובל, בכל מה שקשור לנושאים פוליטיים אתה לא חייב לענות - -

סתיו שפיר: הכסף הזה פוליטי אז אפשר לא לעשות העברות תקציביות בכלל.

ניסן סלומינסקי: - - תענה תשובה בבקשה.

<יובל טלר: הפיקוח שמשרד האוצר מבצע על החטיבה מבוצע באמצעות החשבת של החטיבה, שהיא עובדת של החשב הכללי במשרד האוצר.

<יובל טלר: החשבת מוודאת שכל הקצאות התקציבים מבוצעות על פי כל דין ובצורה שוויונית.

<יובל טלר: אנחנו עובדים עם החטיבה על זה שהקצאות התקציבים יבוצעו בהתאם להחלטה בצורה של שליש-שליש-שליש בין שלושת המחוזות שבהם - - -

סתיו שפיר: אני אשלח לך את המחוזות, זה לא התקצוב.

ניסן סלומינסקי: בבקשה תמשיך.

סתיו שפיר: איך שליש-שליש-שליש אם בית-אל מקבלת יותר מהגליל והנגב ביחד?

ניסן סלומינסקי: יובל תמשיך.

<יובל טלר: כשאנחנו מדברים על שליש-שליש-שליש, אנחנו מדברים על כל הקצאות תקציביות ככל שיש עודפים שהועברו משנים קודמות.

<יובל טלר: עליהם אנחנו לא יכולים להגדיר כשליש-שליש-שליש.

<יובל טלר: ספציפית לגבי בית-אל - -

עפר שלח: הנה הענין – בסוף השנה אתם מעבירים הוצאות מותנות בהכנסה, גם אם זה דורש עוד 25 מיליון כהוצאה מותנית בהכנסה, אז אנחנו כבר בפי שלוש.

עפר שלח: אחר כך אתם קוראים לזה "עודף מחויב" ואחר כך אתם אומרים שזה לא נכנס לשליש-שליש-שליש.

עפר שלח: יושבים פה ידידיי הטובים אלי מלכה וחיים ילין.

עפר שלח: הם מוחזקים על ידיכם כבני ערובה מפני שהכסף שאמור ללכת אליהם לצפון ולדרום, הוא מותנה בזה שרוב הכסף ילך למקומות האלה שאתה אומר לי שזה שליש-שליש-שליש, והמספרים אומרים שממש לא.

סתיו שפיר: 75% זה לא מספר שאפשר - - -

ניסן סלומינסקי: יובל, בבקשה.

סתיו שפיר: יותר מזה, ההצעה מותנית בהכנסה - - - וקיבלה עד סוף השנה הקצאה של עוד 1200%.

ניסן סלומינסקי: יובל תענה.

ניסן סלומינסקי: הם לא קיבלו רשות אז אתה תענה עכשיו למה שקודם היה.

<יובל טלר: ההחלטות שליש-שליש-שליש, כשמדובר על הקצאות תקציבים לתשתיות התיישבות, שהן הקצאות שוויוניות.

<יובל טלר: במידה ויש החלטות ממשלה ספציפיות שמדברות על הקצאות תקציבים לאזורים מסוימים, כדוגמת ההקצאה לבית-אל שבוצעה בשנה שעברה - -

משה גפני: זה החלטת ממשלה היתה?

<יובל טלר: בהחלטת ממשלה.

משה גפני: כשלפיד היה שר האוצר?

משה גפני: אני לא מאמין למשמע אוזניי.

<יובל טלר: כן, בממשלה הקודמת.

ניסן סלומינסקי: בממשלה הקודמת.

ניסן סלומינסקי: זה היה בפינוי.

משה גפני: הוא אמר לפני שנה.

סתיו שפיר: זאת היתה החלטת ממשלה?

ניסן סלומינסקי: סיימת יובל?

סתיו שפיר: הוא לא סיים, סליחה.

סתיו שפיר: יובל, תסיים בבקשה את דבריך.

סתיו שפיר: מה אתם עושים במידה ובסוף אתם מגלים - - -

ניסן סלומינסקי: רבותי, מי בעד פניה לוועדה - - -

עפר שלח: רגע, מה זה?

עפר שלח: התייעצות סיעתית.

ניסן סלומינסקי: אז שאלתי את בועז, הוא אמר לי שלא.

בועז טופורובסקי: לא אמרתי התייעצות סיעתית, אמרתי שאין לי מה לשאול.

סתיו שפיר: ניסן, אתה טועה.

סתיו שפיר: אני מאד רוצה להצביע בעד העברה של כסף לגליל ולנגב ולרמת-הגולן, ואתה לא מאפשר לו לענות תשובות.

סתיו שפיר: אתה מונע מאתנו לעשות הצבעה נכונה.

ניסן סלומינסקי: רבותי, מי בעד פניה לוועדה 413-415 ירים את ידו?

ניסן סלומינסקי: בעד – 8

ניסן סלומינסקי: נמנעים – אין

ניסן סלומינסקי: הפניה אושרה.

<קריאה: רביזיה על הרביזיה.

סתיו שפיר: - - - אחר כך תדע שהכסף עובר באמת לאן שהוא צריך לעבור.

ניסן סלומינסקי: רבותי, עכשיו אנחנו עוברים לעוד פניה אחת של החטיבה, שנגמור אותה.

ניסן סלומינסקי: בחוברת השנייה בעמוד 8, 570-571.

ניסן סלומינסקי: יובל בבקשה.

<יובל טלר: הפניה נועדה לתגבור תקציב החטיבה להתיישבות בסך של כ-40 מיליון שקל לצורך פיתוח תשתיות התיישבות בהתאם להחלטת ממשלה 2119 בנושא פיתוח ההתיישבות הכפרית והחקלאית.

ניסן סלומינסקי: תסביר טיפה מה זה ההחלטה?

משה גפני: באיזה תאריך היתה ההחלטה?

ניסן סלומינסקי: רב מוישה, רגע.

משה גפני: באיזה תאריך?

ניסן סלומינסקי: יובל בבקשה, דבר רק למיקרופון.

<יובל טלר: החלטת הממשלה בנושא פיתוח ההתיישבות הכפרית והחקלאית - -

משה גפני: מתי היתה ההחלטה?

<יובל טלר: - - ההחלטה קובעת שלצורך פיתוח ההתיישבות הכפרית והחקלאית יועברו לתקציב החטיבה עד 130 מיליון שקל.

<יובל טלר: במסגרת זה מועבר עכשיו 40 מיליון שקל לתקציב החטיבה להתיישבות.

<יובל טלר: בחלקה השוויונית בין שלושת המחוזות, שליש-שליש-שליש – שליש למחוז דרום, שליש למחוז צפון ושליש למחוז מרכז - -

סתיו שפיר: איפה מחוז דרום מופיע פה?

זבולון כלפה: מופיע שם 13 ומשהו מיליון.

ניסן סלומינסקי: תמשיך הלאה, תסיים את ההצגה.

<יובל טלר: - - ההחלטה התקבלה ב-22.11.14 - -

סתיו שפיר: איזה חוברת זאת?

סתיו שפיר: על איזה העברה אתה מדבר?

ניסן סלומינסקי: בחוברת השנייה בעמוד 8.

ניסן סלומינסקי: סיימת?

ניסן סלומינסקי: תודה.

ניסן סלומינסקי: מיכל, רצית לשאול?

ניסן סלומינסקי: תודה.

ניסן סלומינסקי: סתיו, רצית לשאול, בבקשה.

סתיו שפיר: כן, תודה.

סתיו שפיר: ראשית, לא קיבלתי עדין תשובות לשאלות הקודמות שלי.

סתיו שפיר: התנהלה פה הצבעה בלי שהבנו מה באמת המידע שעומד על הפרק.

סתיו שפיר: אני מסכימה לחלוטין עם חברתי מיכל.

סתיו שפיר: אנחנו מאד רוצים להצביע בשביל העברת כספים לבניה ולהרחבת ההתיישבות בכל רחבי הארץ אבל אני מסתכלת פה על כמה העברות שונות:

סתיו שפיר: בהעברה אחת אתה דוחף את מרחב צפון ביחד עם מרחב מרכז של החטיבה.

סתיו שפיר: מרחב מרכז זה תמיד הרוב ליהודה ושומרון.

סתיו שפיר: בהעברה אחרת אתה שוב דוחף את מרחב צפון ומרחב דרום ביחד עם מרחב מרכז, ומרחב מרכז הר חברון.

סתיו שפיר: אני מסתכלת על העברה 570 ואנחנו על 415.

סתיו שפיר: אתם מערבבים את הסכומים.

סתיו שפיר: ביקשנו מכם אתמול פעם אחר פעם, תפרידו.

סתיו שפיר: אנחנו רוצים לדון בהעברה לצפון בנפרד מהעברה ליהודה ושומרון.

סתיו שפיר: מדובר בנושאים שונים.

סתיו שפיר: אנחנו רוצים לדון בהעברה לדרום בנפרד מהעברה לכל מיני עמותות שעושות זהות יהודית בבתי ספר.

סתיו שפיר: אתם יודעים שזה הדבר הנכון לעשות ואתם דוחפים את הדברים האלה ביחד כדי לסחוט פה את חברי הכנסת ואת ראשי המועצות - -

ניסן סלומינסקי: סתיו תודה.

סתיו שפיר: - - שצריכים לבוא עכשיו ולהתחנן על נפשם כדי לקבל תקציב שכבר הובטח להם לפני שנה.

ניסן סלומינסקי: בועז בבקשה.

בועז טופורובסקי: אני רוצה לדעת בכל עשרות אם לא מאות ההעברות שקיבלנו בימים האחרונים, כמה סך הכל כסף יש להתנחלויות?

בועז טופורובסקי: זאת השאלה שלי, כולל ההעברה הזאת.

בועז טופורובסקי: אתה יכול לענות לי?

ניסן סלומינסקי: טוב.

ניסן סלומינסקי: מאחר ויש לנו כאן אורחים חשובים - -

משה גפני: אתה מתעלם ממני באופן מכוון?

משה גפני: ביקשתי לדעת - -

בועז טופורובסקי: שאלתי שאלה ואתה לא עונה לי על השאלה?

גילה גמליאל: האם "יש עתיד" שינו אסטרטגיה?

גילה גמליאל: עכשיו עברתם לאופוזיציה ולא תוקפים חרדים, תוקפים את יהודה ושומרון?

בועז טופורובסקי: לא, יש לי גם שאלה לגבי החרדים, אל תדאגי.

יעקב ליצמן: בועז, הם שינו גם שם מ"יש עתיד" ל"אין עתיד".

ניסן סלומינסקי: גפני בבקשה.

ניסן סלומינסקי: הוא אמר לך את התאריך.

משה גפני: הוא לא אמר.

ניסן סלומינסקי: הוא אמר לך את התאריך של החלטת הממשלה, אני שמעתי.

ניסן סלומינסקי: 24 לאוקטובר.

משה גפני: אני מבקש לדעת - - -

יעקב ליצמן: גפני, תשאל אותו מתי הוא - - -

משה גפני: אני מבקש באופן קבוע, היות וההחלטות כאן וההעברות - -

בועז טופורובסקי: אני לא מבין למה לא עונים.

בועז טופורובסקי: למה אנחנו שואלים שאלות אם לא עונים?

משה גפני: - - יש פה חוברות של העברות.

משה גפני: אני מבקש לדעת על כל ההעברות האלה והחוברות, אני רוצה לדעת האם זה היה בתקופתו של יאיר לפיד כשר אוצר?

משה גפני: אני מבקש מהרפרנטים שיתנו תושבה על זה, לי זה משנה.

משה גפני: אני לא יודע, אולי לך זה לא משנה, לי זה משנה.

ניסן סלומינסקי: הבנתי.

יעקב ליצמן: אם לפיד עשה את זה, תצביע נגד?

אחמד טיבי: אדוני היושב ראש, הערה לסדר ולפרוטוקול – יש כאן, בחדר הזה, אנשים שקיבלו החלטות ועכשיו הם מתנגדים להם, ויש אנשים כמו ליצמן למשל, שהתנגדו להחלטות ועכשיו תומכים בהם.

אחמד טיבי: בחדר הזה יש רק אדם אחד שהתנגד גם אז וגם עכשיו.

אחמד טיבי: אחד בלבד בחדר הזה - -

משה גפני: לכן מחזרים אחריך עכשיו, גם היהודים.

ניסן סלומינסקי: חיים, כמה מילים.

ניסן סלומינסקי: יש לנו אורחים וחיים ביקש לדבר, אני אכבד אתכם.

ניסן סלומינסקי: אני מתנצל שקודם לא שמתי לב שאתה נמצא פה.

חיים ילין: אני רק באתי לוודא שבעצם ה-40 מיליון שקל הזה, כולם מבינים שהם הכרחיים גם לדרום וגם לצפון.

חיים ילין: הבדיחה מדברת שהמלאך יורד ושואל את אחד היהודים: תבקש מה שאתה רוצה, השכן שלך יקבל פי שתיים.

חיים ילין: מתוך טוב ליבו הוא אומר: תוציא לי עין אחת.

חיים ילין: למה אני אומר את זה?

חיים ילין: למה אתה צוחק גפני?

חיים ילין: בשביל שלשכן יוציאו שתיים - -

משה גפני: אני אשתמש בזה אחר כך.

חיים ילין: תשתמש בזה אחר כך כי זה בדיוק מה שנאמר פה.

חיים ילין: בעצם, תוציאו להתנחלויות עין אחת ולנו שתיים.

חיים ילין: עכשיו, למה החיבור הזה נעשה?

חיים ילין: - -

עפר שלח: דרך אגב, לי הוציאו עין אחת ולא ראיתי שלמישהו אחר הוציאו שתיים.

חיים ילין: עפר, אי לכך שאני מייצג גם את - - - אז אלון שוסטר, גם יש לו עין אחת.

ניסן סלומינסקי: רבותי, די.

ניסן סלומינסקי: ליצמן.

יעקב ליצמן: שנתיים עשיתם לנו את זה.

עפר שלח: בלמנו בשנתיים האלה יותר כסף מהחטיבה - - - לא מה שאתה העברת כשהיית יו"ר ועדת הכספים.

משה גפני: מה פתאום?

משה גפני: לא היה דבר כזה.

משה גפני: לא היו העברות כמו שהיו בקדנציה הזאת.

משה גפני: תאמין לי, לא היה דבר כזה.

חיים ילין: אני רוצה להגיד שכל הכספים האלה, לפחות מה שעובר לצפון ומה שעובר לדרום, זה נעשה בתיאום ובשיתוף יחד עם ראשי מועצות.

חיים ילין: זה מכפיל כסף ואני אסביר לכם: זה מכריח אותנו, כראשי מועצות, על כל שקל של החטיבה גם אנחנו חייבים לשים שקל.

חיים ילין: זה חלק מהתקציבים שאתם אישרתם פה לפני זה.

חיים ילין: זה עובד שקל מול שקל, זה מכריח אותנו ללכת למשרדים אחרים, לגייס כסף למען הפרויקטים האלה.

חיים ילין: עכשיו, בנושא השקיפות של ועדת הכספים מול החטיבה - זה דיון אחר.

חיים ילין: אני אומר, ואני מייצג פה את הפריפריה, את הדרום ואלי את הצפון, יורם את הצפון.

חיים ילין: אני אומר לכם שיש שקיפות מלאה כלפינו.

חיים ילין: החטיבה מוציאה חוברת כל שנה על כל הפעולות שבוצעו, ואני מוכן באופן אישי להביא לכם אותם ושתראו מה נעשה.

בועז טופורובסקי: חיים, אני יודע משתמשים בך - - - כולם רוצים.

בועז טופורובסקי: למה הם מכניסים גם את ההתנחלויות?

חיים ילין: אני יכול להגיד לכם שמתוך 14 מיליון שקל לדרום, סדר גודל של שמונה מיליון מגיעים לעוטף עזה.

חיים ילין: זאת אומרת, זה 16 מיליון לעוטף עזה, זה עוזר לנו - -

סתיו שפיר: חיים, אבל אם יש שיתוף פעולה כל כך הדוק, למה אתם לא מבקשים מהחטיבה לא לשים אותך באותה העברה תקציבית?

סתיו שפיר: לא לשים אותך ואת העמותה של גרופר ו"הבית היהודי" באותה העברה תקציבית?

חיים ילין: - - - זה לא עמותות, זה אלינו.

סתיו שפיר: - - - לפני רגע הוא אמר את זה.

חיים ילין: תצביעי נגד הסעיף הקודם.

ניסן סלומינסקי: רבותי, יש בקשה להתייעצות סיעתית של דב ליפמן.

ניסן סלומינסקי: ב-13:22 אנחנו מקיימים את ההצבעה.

ניסן סלומינסקי: רבותי, מי בעד פניה מספר 570-571 ירים את ידו?

ניסן סלומינסקי: בעד – 9

ניסן סלומינסקי: נמנעים – אין

ניסן סלומינסקי: ההעברה אושרה.

סתיו שפיר: מה שקורה בוועדה הזאת זה פשוט סחטנות לשמה.

סתיו שפיר: לא התקבלה פה תשובה אחת מלאה על השאלות שאנחנו שאלנו.

סתיו שפיר: כשמעמידים את - - - אל מול הסחטנות הזאת במקום לנהל פה את הדברים בצורה ישרה.

זבולון כלפה: גם תשאלו שאלות אמתיות.

ניסן סלומינסקי: רבותי, אנחנו חוזרים לתחילת החוברת הדקה, שהראשון שבה זה 508-510.

ניסן סלומינסקי: משרד ראש הממשלה, מי מציג את זה?

ניסן סלומינסקי: אנחנו עכשיו נתקדם כסדר ואפשר להגיע להסכמה כוללת.

סתיו שפיר: זה העברות חדשות?

ניסן סלומינסקי: לא, כולן חולקו - -

סתיו שפיר: חולקו מתי?

סתיו שפיר: אפשר לבקש מהיועץ המשפטי הסבר למה שקורה בוועדה היום?

סתיו שפיר: אם ניסן מרשה לייעוץ המשפטי לדבר?

ניסן סלומינסקי: סליחה, עוד פעם אחת אני באמת אבקש ממך לצאת.

ניסן סלומינסקי: החוצפה שלך גוברת.

ניסן סלומינסקי: ביקשת ואם ניסן ירשה לך את כל הסיפור הזה, הלכה התקשורת כבר, לא צריך.

ניסן סלומינסקי: בבקשה.

סתיו שפיר: עברו פה היום מאות מיליוני שקלים, רובם אנחנו לא יודעים לאן.

סתיו שפיר: אפשר להבין האם ההעברות של הבוקר מגיעות עכשיו להצבעה?

סתיו שפיר: מה זה ההעברות החדשות?

סתיו שפיר: אתמול העברתם עוד העברות באמצע היום, כולם פה כבר מבולבלים, אנחנו לא יודעים על מה אנחנו הולכים להצביע.

בועז טופורובסקי: הגיעו דקה לפני הישיבה ההעברות האלה.

<שגית אפיק: ההעברות שהועברו דקה לפני הישיבה, למיטב הבנתי לא יעלו פה היום, נכון לשלב הזה.

<שגית אפיק: ההעברות שהועברו אתמול במייל על ידי מזכירות הוועדה – נמצאות כרגע לפניכם.

סתיו שפיר: לא ניתן לנו זמן לשאול שאלות את אנשי האוצר.

ניסן סלומינסקי: עברנו על זה כבר אתמול - -

סתיו שפיר: מה, אז זה שעוברים על הנוהל, מבחינת הייעוץ המשפטי זה בסדר?

<שגית אפיק: לא, אבל כפי שהסברנו אתמול, אנחנו רואים בזה נסיבות חריגות מאד שקורות אחת לכמה שנים.

סתיו שפיר: אז אני מבקשת חוות דעת בכתב בבקשה על הסיפור הזה מהיועץ המשפטי, להבין איך מתנהלת הוועדה בימיה האחרונים של הכנסת בצורה שהיא פשוט בזאר תורכי.

ניסן סלומינסקי: ניר בבקשה.

משה גפני: מה זה?

משה גפני: זה תלמידים מחו"ל שמגיעים?

<ניר אמסל: כן.

משה גפני: יש שם גם חרדים?

<ניר אמסל: כן.

<ניר אמסל: בתכנית "מסע" כ-30% - -

משה גפני: זה לא כשר, החרדים מחוץ לענין.

יעקב ליצמן: יש ויכוח מה ההגדרה של חרדי.

משה גפני: ניסן, למשל, מוגדר כחרדי אצלם.

משה גפני: הוא לוקח הרבה כסף.

ניסן סלומינסקי: ניר, בבקשה.

<ניר אמסל: - - 125 מיליון שקל לצורך התקשרות עם חברת "מסע".

<ניר אמסל: העברת סך של 1.4 מיליון לצורך - -

משה גפני: אגב, יש אתם חוזה?

<ניר אמסל: ההרשאה להתחייב היא לצורך חוזה.

משה גפני: יש חוזה?

משה גפני: מנוסח חוזה ויודעים בדיוק?

משה גפני: היו כמה שהגיעו הצעות?

<ניר אמסל: בוודאי.

<ניר אמסל: יש חוזה, זה עובר - -

משה גפני: הוציאו את תלמידי חו"ל ואף אחד לא מחזיר חזרה.

משה גפני: אני לא יודע מה שיהיה, הוא יאשר את זה.

<ניר אמסל: - - 1.4 מיליון מתקציב רשות האוכלוסין ללשכה המרכזית לסטטיסטיקה לצורך ביצוע הסקר הביומטרי.

<ניר אמסל: העברת מיליון שקל מתקציב המשרד לביטחון פנים - זה בהתאם להחלטת ממשלה לצורך פיתוח ושדרוג תשתיות בכותל, ובנוסף גם ביצוע התאמות פנימיות בתוך סעיף 04 שעיקרן זה התאמות בתקציבי השכר בהתאם לביצוע בפועל, כפי שהסברתי אתמול.

<ניר אמסל: בסוף כל שנה אנחנו מבצעים התאמות בתקציבי השכר בהתאם לביצוע של הסעיף בפועל ושל המשרדים השונים בתוך הסעיף.

<ניר אמסל: - -

משה גפני: למה אתם מורידים כסף ללשכת השר נהרי?

ניסן סלומינסקי: רבותי, - -

משה גפני: למה מורידים כסף מלשכת השר נהרי?

ניסן סלומינסקי: זו שאלה ידועה כבר.

ניסן סלומינסקי: טוב שעוד לא עשו מיגאל ביבי, נדמה לי שזה פעם היה.

סתיו שפיר: יש לי מספר שאלות – הרשות לפיתוח כלכלי של המגזר הערבי, יש פה קיצוץ של ארבעה מיליון שקלים.

<ניר אמסל: זה לא קיצוץ.

אחמד טיבי: זה סיוע...

סתיו שפיר: אני הכרתי את המושג "מינוס" כקיצוץ אבל אולי אני מתבלבלת.

<ניר אמסל: לא, העברה זה לא קיצוץ, זה ביצוע.

<ניר אמסל: כמו שאמרתי, ההתאמות הפנימיות הן או לשם העברה - זאת אומרת שהרשות לפיתוח כלכלי של המגזר הערבי צריכה היתה להעביר תקציב למשרד כזה או אחר ובפועל יצא שאנחנו דאגנו שהכסף הזה יעבור – דרך אגב, כל התכניות פה הן מועברות.

<ניר אמסל: אני יכול לתת דוגמה: פרויקטים מול משרד הכלכלה של האגף לפיתוח כלכלי של המגזר הערבי – בעצם אנחנו הקצנו תקציב הרשאה להתחייב למשרד הכלכלה במקום תקציב המזומן וכאשר זה ייושם בפועל אנחנו נקצה מזומן.

<ניר אמסל: יוצא מפה שבעצם יש תקציב מזומן מיותר בתקציב האגף לפיתוח כלכלי שאותו אנחנו מייעדים עבור תשלום במקומות שחסר שכר או לשימושים אחרים בתוך המשרד.

<ניר אמסל: במקרה הזה זה לצורך השלמה של גירעונות שכר, כמו שאמרתי.

<ניר אמסל: התאמה של תקציב - -

משה גפני: איפה?

<ניר אמסל: יש פה בתוך תקציב - -

ניסן סלומינסקי: אני מצביע את טיבי, זה בסדר.

סתיו שפיר: אבל יש לי עוד מספר שאלות.

סתיו שפיר: יש פה מלא העברות תקציביות באותו דף ושאלתי רק על תקנה אחת.

סתיו שפיר: יש עוד שלוש תקנות.

ניסן סלומינסקי: עוד דקה וזהו.

ניסן סלומינסקי: אני לא רוצה שנפתח דיון על כל משרדי הממשלה.

סתיו שפיר: לא נתת זמן לענות על שאלות.

סתיו שפיר: אתה לא נותן עכשיו זמן לשאול שאלות בזמן הוועדה - -

ניסן סלומינסקי: אז הנה, נתתי זמן ואני נותן לך זמן.

ניסן סלומינסקי: אני נותן לך עוד דקה, בבקשה.

סתיו שפיר: אל תדאג, אני יושבת פה בזמן שאני יכולה ללכת ולעשות פריימריז.

סתיו שפיר: תן לי לשאול שאלות ולהבין לאן הכסף עובר.

ניסן סלומינסקי: זה הפריימריז הכי טוב שלך, זה בסדר.

סתיו שפיר: אז ארבעה מיליון שקלים, לאיזה תכנית הם עוברים?

<ניר אמסל: 4.1 מיליון שקל הועברו למשרד הכלכלה.

<ניר אמסל: אני נותן לך את זה כדוגמה כי יש פה גם נושא - -

<קריאות: - - -

<ניר אמסל: - - סך של 4.1 מיליון שקל זה תקציבים שצריכים היו לעבור למשרד הכלכלה במזומן.

<ניר אמסל: בגלל שלתקציבים יש אופי פיתוחי – זאת אומרת, זה לא שמשרד הכלכלה לוקח אותם ומשלם בפועל אלא לא רק שהוא מתאגד משנה לשנה, אנחנו תקצבנו את זה בהרשאה להתחייב במשרד הכלכלה - -

<קריאה: בשנה הבאה?

<ניר אמסל: לא, השנה.

<ניר אמסל: ביצענו את זה כבר בהרשאות להתחייב למשרד הכלכלה.

יעקב ליצמן: רגע, יש לי שאלה - - -

ניסן סלומינסקי: רבותי, רבותי.

סתיו שפיר: יש פה קיצוץ נוסף בשיתוף פעולה אזורי, 15 מיליון.

סתיו שפיר: לאן עובר הכסף הזה?

סתיו שפיר: ניסן, בשביל מה אנחנו פה?

סתיו שפיר: באמת.

סתיו שפיר: אני לא באתי לפה כדי להיות חותמת גומי - -

ניסן סלומינסקי: נתתי לך אבל את לא יכולה לקחת את הכל.

ניסן סלומינסקי: גם הוא רוצה לשאול, גם אחרים רוצים.

סתיו שפיר: אז כולם ישאלו, יש זמן.

ניסן סלומינסקי: לא, לך יש זמן.

ניסן סלומינסקי: אין זמן.

סתיו שפיר: זה התפקיד שלנו, ניסן.

סתיו שפיר: לשאול באמת כי מקצצים למגזר הערבי, אז הם לא אמורים לשאול על זה שאלה?

סתיו שפיר: לך זה לא מפריע?

ניסן סלומינסקי: אז תשאלי למה מקצצים במגזר הערבי ותקבלי תשובה.

סתיו שפיר: שאלתי על תקנה 045501 ועל 045601.

סתיו שפיר: אתה בטח מתאר לך מה השאלות שלי, אתה יכול להגיד את זה מראש.

<ניר אמסל: לאיזה תקנה?

<ניר אמסל: 0455?

סתיו שפיר: "תכניות מיוחדות" - מה זה תכניות מיוחדות?

סתיו שפיר: המשרד לשיתוף פעולה אזורי - מה זה ההורדה של ה-13 מיליון שקלים.

סתיו שפיר: נציבות שירות המדינה - לאיפה הכסף הזה הולך, 10 מיליון שקלים?

סתיו שפיר: ביצוע סקרים חיצוניים...

סתיו שפיר: אתם דחפתם איזה עשר העברות תקציביות בתוך אותו דף.

ניסן סלומינסקי: אין מה לעשות.

סתיו שפיר: אין מה לעשות, אז בואו נדחוף את כל תקציב המדינה לאותו דף ולא ניתן לאף אחד לשאול שאלות.

ניסן סלומינסקי: בסדר, אז תצביעי נגד, אני מבין אותך.

ניסן סלומינסקי: אתה רצית התייעצות סיעתית?

בועז טופורובסקי: כן.

ניסן סלומינסקי: ליצמן, אתה רצית לשאול?

יעקב ליצמן: כן.

יעקב ליצמן: תגיד לי, איזה סקרים אתם עושים?

<ניר אמסל: הלשכה המרכזית לסטטיסטיקה עושה המון סקרים.

<ניר אמסל: רשימה יותר מפורטת של סקרים - -

יעקב ליצמן: לא צריך תשובה.

<ניר אמסל: הסקרים האלה, ספציפית, שמדובר פה, בהעברה הזאת - -

יעקב ליצמן: זה לפריימריז גם?

<ניר אמסל: לא, זה מינה צמח.

ניסן סלומינסקי: אז אני אחפש כמה העברות שאני לא אעביר אותן.

<ניר אמסל: יש שני סקרים ביומטריים שהלמ"ס מבצע עבור משרד הכלכלה – אחד זה סקר דרכונים ביומטריים.

<ניר אמסל: לצערי, אין לי פה פירוט מדויק מה הם עושים בפועל בסקר אבל זה סקרים של היתכנות.

<ניר אמסל: אחד זה דרכונים ביומטריים והשני זה הסקר הביומטרי עבור המאגר הביומטרי אבל לצערי, אני לא יודע מה הפעולות - -

ניסן סלומינסקי: טיבי, רצית לשאול?

ניסן סלומינסקי: אתה רוצה התייעצות סיעתית?

בועז טופורובסקי: כן, בבקשה.

סתיו שפיר: ניסן, אני מוחרמת פה?

סתיו שפיר: אתה פשוט לא נותן לו לענות לשאלות שלי?

ניסן סלומינסקי: את מוחרמת.

ניסן סלומינסקי: את היחידה שכל הזמן שואלת וכל הזמן עונים לך.

ניסן סלומינסקי: כל הזמן עונים רק לך כמעט.

ניסן סלומינסקי: רבותי, אני מתכוון להצביע.

ניסן סלומינסקי: פניה מספר 508-510 – מי בעד הפניה ירים את ידו?

ניסן סלומינסקי: בעד – 8

ניסן סלומינסקי: נמנעים – אין הפניה אושרה.

סתיו שפיר: אתם מצביעים בלי לדעת על מה אתם מצביעים.

סתיו שפיר: רביזיה.

ניסן סלומינסקי: ההעברה אושרה.

סתיו שפיר: אני מודיעה מראש שאני לא ראיתי חלק מההעברות ואני אגיש רביזיה על כל מה שלא התאפשר לנו לשאול עליו שאלות.

ניסן סלומינסקי: אין בעיה, גם ככה היית מגישה, זה בסדר.

ניסן סלומינסקי: את ההעברה הקודמת אישרנו כבר אז אנחנו עוברים להעברה השלישית בעמוד 11 - 584-586, משרד ראש הממשלה – שירותי דת.

ניסן סלומינסקי: מי מציג את זה?

<קריאה: כבוד היושב ראש, יובל טלר שמייצג את זה יצא החוצה לרגע, אז אין מי שיציג את זה כרגע.

ניסן סלומינסקי: מה זה "רגע"?

<קריאה: נראה לי שהוא יחזור עוד כמה דקות.

בועז טופורובסקי: ליצמן, זה הכסף שקנו אותם?

יעקב ליצמן: כן, כן, רק תגיד לי איזה סעיף.

ניסן סלומינסקי: רבותי, אנחנו עוברים להעברה הבאה וחזור.

ניסן סלומינסקי: 546-547, מי מציג את זה?

ניסן סלומינסקי: רשויות מקומיות - פנים.

ניסן סלומינסקי: אני מבקש מהרפרנטים – תישארו בפנים, גם ככה אנחנו לחוצים.

<ניר אמסל: הרפרנט לא נמצא פה כרגע.

ניסן סלומינסקי: איתי, איפה אתה?

ניסן סלומינסקי: זה ממש לא בסדר.

ניסן סלומינסקי: הם לא נמצאים, הם יצאו לרגע.

ניסן סלומינסקי: אני קופץ לעמוד - -

בועז טופורובסקי: אולי לא נעים לו להיות - - -

יעקב ליצמן: יש קומבינה עם הרפרנטים?

יעקב ליצמן: יש קומבינה ששלחת אותם החוצה?

ניסן סלומינסקי: רבותי, עמוד 30 - - - 540-541.

<קרן שפר: קרן שפר, משרד התיירות.

<קרן שפר: הפניה נועדה לתגבר את תקציב פיתוח התיירות של משרד התיירות בחמישה מיליון שקלים.

<קרן שפר: בהתאם לסיכום בינינו לבין משרד האוצר - מה שקורה זה שיש לנו צוות שבוחן פרויקטים תיירותיים.

<קרן שפר: כיוון שהיה חסר לנו עוד תקציב לשני פרויקטים מאד חשובים, אחד פה - הפרויקט הספציפי הזה זה באילת, זה לפיתוח השדרה של חוף התמרים – האוצר ראה לנכון לתקצב אותנו בחמישה מיליון שקלים.

בועז טופורובסקי: מתי הוא ראה לנכון?

בועז טופורובסקי: מתי סיכמתם את זה?

יעקב ליצמן: לפני שבועיים.

<קרן שפר: לפני כמה שבועות.

בועז טופורובסקי: כמה שבועות?

בועז טופורובסקי: עם שר האוצר הנוכחי או הקודם?

<קרן שפר: שר האוצר הנוכחי, מה זאת אומרת?

יעקב ליצמן: אין שר אוצר נוכחי.

<קרן שפר: אני באמת לא יודעת.

סתיו שפיר: מתי שלחתם את הפניה לוועדת ה - - -

<קרן שפר: אני העברתי את זה ממזמן והיא אומרת שלפני כמה ימים זה הגיע לוועדה.

ניסן סלומינסקי: רבותי, אני חושב שזה יכול להיות בהסכמה אבל מי בעד הפניה לאשר את פניה 540-541 לתיירות.

ניסן סלומינסקי: מי בעד ירים את ידו.

ניסן סלומינסקי: בעד – 6

ניסן סלומינסקי: נמנעים – 1

ניסן סלומינסקי: ההעברה אושרה.

בועז טופורובסקי: רביזיה.

ניסן סלומינסקי: פניה 542-544, תיירות.

<קרן שפר: עמוד 33.

<קרן שפר: הפניה הזאת נועדה לבצע שינויים פנימיים בתקציב משרד התיירות לקראת סוף השנה.

<קרן שפר: יש פה תגבור של תקציב השיווק של המשרד בכ-10 מיליוני שקלים, שזה בעצם העברה מתקציב שיווק שהוא בהרשאה להתחייב לתקציב מזומן, זה תקציב של טיסות שכר שלא נוצל השנה בגלל הסכם "שמיים פתוחים".

יעקב ליצמן: מה זה "מזומן"?

<קרן שפר: לא, זה היה בהרשאה להתחייב ועכשיו זה חלק ממסגרת תקציב השיווק של המשרד - -

יעקב ליצמן: כשאת אומרת בוועדה כאן "מזומן", זה מעטפות.

יעקב ליצמן: מה אני יודע מה זה מזומן?

<קרן שפר: תקציב הוצאה הכוונה.

בועז טופורובסקי: איזה פעולות שיווק הולכים לעשות?

<קרן שפר: קמפיינים בחו"ל.

<קרן שפר: יש לנו ירידה מאד גדולה בעקבות "צוק איתן".

<קרן שפר: אנחנו רוצים להגביר את תקציב השיווק.

ניסן סלומינסקי: מי בעד לאשר את פניה מספר 542-544 ירים את ידו?

סתיו שפיר: רגע, למה אתם מורידים בתקציב ים המלח?

סתיו שפיר: בעד – 7

סתיו שפיר: נמנעים –

סתיו שפיר: שנייה, לא שאלתי את השאלה.

ניסן סלומינסקי: אבל הצבעתי, לא ידעתי שיש לך שאלה.

ניסן סלומינסקי: מה אני יכול לעשות?

סתיו שפיר: לא יכולתי לקבל תשובות במייל, אני שואלת שאלות עכשיו.

ניסן סלומינסקי: בסדר, אבל התחלת לשאול כשכבר הצביעו.

סתיו שפיר: אנחנו קוראים את ההעברות תוך כדי שאתה מצביע עליהן.

ניסן סלומינסקי: אני רואה שכולם בדעה אחת.

ניסן סלומינסקי: נמשיך הלאה.

ניסן סלומינסקי: הצבענו על זה אבל תעני לה אחרי ההצבעה.

סתיו שפיר: אז מה זה הקיצוץ בתקציב ים המלח?

יריב לוין: את רוצה שאני אתן לך הרצאה על זה?

יריב לוין: אין בעיה.

סתיו שפיר: אני אשמח כי אני לא מכירה, אני אשמח לקבל תשובות.

יריב לוין: ניפגש אחר כך בחוץ, לא עכשיו.

סתיו שפיר: אתה כנראה מכיר את זה, אני לא מכירה את זה.

יריב לוין: אני מתכונן לישיבה.

ניסן סלומינסקי: זה אושר כבר.

ניסן סלומינסקי: אמרתי שזה אושר.

סתיו שפיר: לא קיבלנו את זה.

סתיו שפיר: אז יכול להיות שאתה מקבל מידע שאנחנו לא.

ניסן סלומינסקי: קרן, תעני לה תשובה קצרה כי זה כבר אחרי ההצבעה.

ניסן סלומינסקי: בבקשה.

<קרן שפר: היתה פניה דומה לפני כמה זמן שהיה אותו דבר.

<קרן שפר: מה שקורה זה שוב – תקציב יש המלח הוא תקציב בהרשאה להתחייב.

<קרן שפר: המזומן מתוקצב שם לפי החלטת הממשלה אבל אי אפשר לצפות מראש את הביצוע.

<קרן שפר: אז מה שקורה שכרגע יש שם מקורות של מזומן והאוצר מעביר משם, ואחר כך יתגבר שם בהתאם לביצוע.

יריב לוין: כמו שעושים כל הזמן.

סתיו שפיר: זה לא קורה לאחר ביצוע או בהתאם לתכנית?

<קרן שפר: זה בהתאם לתכנית.

סתיו שפיר: אז בהתאם לתכנית אתם יודעים בתחילת השנה כמה להעביר.

<קרן שפר: אי אפשר לדעת מראש.

<קרן שפר: זה תכנית גדולה, זה כל שלוש שנים.

סתיו שפיר: היא לא מסודרת לפי שנה, מה אמור להתרחש בכל שנה?

<קרן שפר: - - -

ניסן סלומינסקי: קרן די, עד כאן.

סתיו שפיר: ומה קורה אם הוועדה לא היתה מעבירה את הכסף?

סתיו שפיר: זה כבר סוף שנה, זה היום האחרון.

ניסן סלומינסקי: קרן, עד כאן.

סתיו שפיר: - - -

ניסן סלומינסקי: אנחנו בעמוד 37.

יעקב ליצמן: הצבעת ולא אמרת שאושר.

ניסן סלומינסקי: כן, אושר.

ניסן סלומינסקי: אמרתי שאושר.

ניסן סלומינסקי: 537-539 גם תיירות, תסבירי בבקשה.

ניסן סלומינסקי: עמוד 37א.

<קרן שפר: יש פה שני נושאים – נושא אחד זה תגבור - לפני כמה שבועות היה איגום תקציב של החלטת ממשלה על טבריה וזה השלמת סיכום התקציב, זה מיליון שקלים ממשרד הכלכלה.

ניסן סלומינסקי: בבקשה קרן, סליחה.

<קרן שפר: יש פה שני נושאים – נושא אחד של תגבור תקציב המשרד בשישה מיליון שקלים.

<קרן שפר: גם כן תקציב על תשתיות, פיתוח תשתיות תיירותיות ועוד מיליון שקלים ממשרד הכלכלה, שזה חלק מאיגום תקציב החלטת ממשלה על טבריה.

<קרן שפר: פשוט משרד הכלכלה העביר לנו באיחור את התקציב.

סתיו שפיר: למה זה עובר עכשיו ולא לפני כן?

<קרן שפר: זאת שאלה טובה.

סתיו שפיר: אני שואלת למה?

<קרן שפר: כי משרד הכלכלה רק עכשיו העביר לי.

<קרן שפר: אני מאגמת מכל משרדי הממשלה - -

סתיו שפיר: למה?

<קרן שפר: כי לא הסתדר להם, אני לא יודעת.

סתיו שפיר: מה זה לא הסתדר?

סתיו שפיר: את ביקשת מתי את ההעברה התקציבית הזאת?

<קרן שפר: הוא אומר פה שהרפרנט היה במילואים.

<קרן שפר: טכני.

<קרן שפר: ממש נשגב מבינתי.

ניסן סלומינסקי: רבותי, מי בעד לאשר את פניה 537-539 ירים את ידו?

ניסן סלומינסקי: בעד – 7

ניסן סלומינסקי: נמנעים – אין

ניסן סלומינסקי: ההעברה אושרה.

בועז טופורובסקי: רביזיה.

ניסן סלומינסקי: אוקי.

ניסן סלומינסקי: ברגע שאנשי התקציבים יגידו לי שהגיעו הרפרנטים של דתות ושל פנים, אנחנו נחזור להעברות האלה.

ניסן סלומינסקי: עד אז כנראה גם רשות השידור לא יהיה בדיון.

יעקב ליצמן: אני רוצה בריאות, אדוני.

ניסן סלומינסקי: רבותי, בעמוד 38 שלנו, פניה 559 של בריאות.

ניסן סלומינסקי: בבקשה.

<שלמה פשקוס: אני רפרנט בריאות.

<שלמה פשקוס: ברשותך, כבוד היושב ראש, אני אסביר ביחד את 559 ואת 560 כי הן פניות שמתואמות אחת עם השנייה.

ניסן סלומינסקי: בסדר.

ניסן סלומינסקי: אז רק רגע, שמתם לב שהוא מסביר שתי פניות ביחד כי הן קשורות אחת בשנייה – 559-560.

<שלמה פשקוס: הפניה נועדה להעביר שישה מיליון שקלים לארגון "מגן דוד אדום" לטובת נקודות הזנקה ביהודה ושומרון.

<שלמה פשקוס: - -

יעקב ליצמן: כמה כסף?

<שלמה פשקוס: שישה מיליון שקלים.

יעקב ליצמן: זה לא מספיק.

ניסן סלומינסקי: שניה, רגע.

<שלמה פשקוס: - - בנוסף, הבניה נועדה להוסיף תקציב לבתי החולים הממשלתיים בסך של 415 מיליון שקלים, שמהווה תוספת של 285 מיליון שקלים למול שנה קודמת.

<שלמה פשקוס: לצורך ההדגמה – הגדלת תקציב בית חולים "רמב"ם" ב-100 מיליון שקלים, הגדלת תקציב בית חולים נהריה ב-50 מיליון שקלים, הגדלת בית חולים "שיבא" ב-40 מיליון שקלים.

<שלמה פשקוס: זה פניות 559 ו-560.

<שלמה פשקוס: לא, 560 זה תקציב בתי החולים.

ניסן סלומינסקי: כולו?

ניסן סלומינסקי: כמה זה?

<שלמה פשקוס: הוספה של 415 מיליון שקל לתקציב בתי החולים.

ניסן סלומינסקי: לא, 414 זה 559.

<שלמה פשקוס: לא.

ניסן סלומינסקי: זאת אומרת, אם בתי החולים מתנגדים, אז מתנגדים להעברה הזאת?

<שלמה פשקוס: נכון.

שמעון סולומון: ליצמן, יש בית חולים שהוא לא בגירעון?

יעקב ליצמן: לא, אם אני רוצה להיות שר הבריאות, סגן שר הבריאות, אני רוצה לדעת שאני מקבל שולחן נקי ולא מה שהשרה השאירה לי, חורבן גדול שם.

<שלמה פשקוס: התשובה היא שעדין לא ניתן לדעת באופן - -

יעקב ליצמן: אני יודע, למה אתה לא יכול לדעת?

יעקב ליצמן: בא תשאל אותי ואתן לך הדרכה בדיוק כמה חובות יש שם.

יעקב ליצמן: את יודע גם כן, אני מכיר אותך.

<שלמה פשקוס: בתי חולים זה מפעל מאד מסובך.

<שלמה פשקוס: יש הרבה העברות תקציב בתוך בתי החולים.

<שלמה פשקוס: יש תאגיד בריאות - -

יעקב ליצמן: אנחנו כרגע בדצמבר, ואתה יודע שהם בגירעון לפחות של עוד 200-250 מיליון שקל.

יעקב ליצמן: למה העברת רק 414?

<שלמה פשקוס: התקציב הזה הוא הגדלת תקציב בתי החולים - -

יעקב ליצמן: שמעתי, הגדלה "שמגדלה", אבל שאלתי אותך אם אחרי ההגדלה אתה עדין בחובה?

יעקב ליצמן: הם עדין בחובה?

<שלמה פשקוס: מדובר בהגדלת תקציבית מאד גדולה של תקציב בתי החולים - -

ניסן סלומינסקי: טוב, אני מציע - -

ניסן סלומינסקי: תראה, פנו אלי מנהלי בתי חולים ואמרו שבתקציב הזה חסר 250 מיליון ולכן, זה יהרוס אותם לגמרי.

ניסן סלומינסקי: הם מעדיפים שלא לאשר מאשר לאשר את זה כך.

ניסן סלומינסקי: אתה יכול להסביר לי את זה?

יעקב ליצמן: אני נגד.

יעקב ליצמן: - - -

ניסן סלומינסקי: שניה, אני רוצה להבין, זה פער גדול מאד שאני רוצה להבין.

<שלמה פשקוס: זה נכון שבתי החולים טוענים שהם צריכים עוד תקציב, זה נכון.

<שלמה פשקוס: בתי החולים דורשים תקציב בגידול שהיה בשנה שעברה בהיקף מאד מאד גדול.

<שלמה פשקוס: לאחר ביצוע עבודה מעמיקה שנעשתה עם משרד הבריאות ושלנו, אנחנו סבורים שהתוספת הזאת היא תוספת שבוודאי בשלב זה היא הנכונה לבתי החולים הממשלתיים.

<שלמה פשקוס: היא תיתן להם את האפשרות ודאי להגיע - -

ניסן סלומינסקי: אני הבנתי.

ניסן סלומינסקי: אני פונה לחבריי - אם מקובל עליכם שנאשר את זה אבל אני אגיש רביזיה, רק אני, כדי שנוכל להמשיך את הליבון עם בתי החולים ולוודא האם באמת - כי אני רוצה שתהיה איזו שהיא הבנה.

ניסן סלומינסקי: אני לא רוצה שבתי החולים ירגישו עד כדי כך קיפוח.

ניסן סלומינסקי: מצד שני, אני לא רוצה סתם שלא נאשר ואחר כך גם את זה לא יהיה.

ניסן סלומינסקי: כדי לתת עוד קצת זמן לדיון, אז אם חבריי מסכימים נאשר את זה עם רביזיה שלי כדי - -

סתיו שפיר: אני רק רוצה לשאול שאלה, אם אנחנו כבר מאשרים כי ברביזיה אנחנו לא - -

ניסן סלומינסקי: בסדר, אולי פחות.

ניסן סלומינסקי: נגיע לאיזו שהיא הבנה.

יעקב ליצמן: - - אני הולך לדבר עם האוצר על זה גם כן.

יעקב ליצמן: אבל את הכסף הזה, אם המערכת לא תקבל זה הכל יתמוטט - -

ניסן סלומינסקי: לכן אמרתי שאני אאשר את זה.

ניסן סלומינסקי: הרביזיה שלי - -

יעקב ליצמן: אבל אני רוצה לשאול אותו לגבי מד"א – קיבלת את הכסף הזה עבור יהודה ושומרון?

יעקב ליצמן: כן?

יעקב ליצמן: עכשיו, יש להם גם 11 מיליון שקל "צוק איתן" שלא העברת אליהם.

<שלמה פשקוס: הפניה הזאת היא פניה של בתי החולים, היא לא פניה של תקציב המשרד.

<שלמה פשקוס: פניה של תקציב המשרד תגיע לוועדה בקרוב, שזה תקציב 24, פניה סופית של המשרד - -

יעקב ליצמן: על "צוק איתן"?

<שלמה פשקוס: פניה סופית של סוף שנה, שנת 2014 - -

יעקב ליצמן: זאת אומרת שיש עוד העברה.

<שלמה פשקוס: נכון, תהיה עוד העברה בסעיף 24.

ניסן סלומינסקי: אוקי.

ניסן סלומינסקי: סתיו, רצית לשאול?

יעקב ליצמן: 11 יש שם?

<שלמה פשקוס: אני עדין לא יודע באופן סופי מה יהיה בהעברה הזאת.

יעקב ליצמן: אני יכול לרענן את זיכרונך, שהיה מדובר על 11?

<שלמה פשקוס: נכון שיש דרישה של מד"א ל-11 מיליון שקל בגין "צוק איתן".

יעקב ליצמן: לא, אתה הולך אתי סחור סחור.

יעקב ליצמן: שאלתי אותך אם היה עם משרד האוצר סיכום אגב ה-11 מיליון שקל "צוק איתן" למד"א?

<שלמה פשקוס: אין, לא שאני מכיר.

יעקב ליצמן: אז כמה כן?

<שלמה פשקוס: אין עדין סיכום על סכום שיועבר למד" בגין "צוק איתן".

ניסן סלומינסקי: אני יודע, זאת גם בעיה שנצטרך לפתור.

ניסן סלומינסקי: סתיו בבקשה.

יעקב ליצמן: למה?

יעקב ליצמן: לאיזה סעיף?

סתיו שפיר: לקיצור תורים.

סתיו שפיר: זה היה סיכום מוקדם.

סתיו שפיר: לפני העברת תקציב 2015 זה היה אחד הסיכומים.

סתיו שפיר: היה אמור לעבור כסף פה, בוועדת הכספים, של תוספת לקיצור תורים.

יעקב ליצמן: השרה ביטלה את זה כנראה.

סתיו שפיר: נאמר לי גם על ידי אנשי המשרד שיש סיכום כזה, חתום ומוכן עם משרד האוצר.

יעקב ליצמן: תשאל אותם גם מה עם השיניים עד גיל 14?

יעקב ליצמן: זה חתום והם לא קיבלו - -

סתיו שפיר: בכל בית חולים?

סתיו שפיר: יש בתי חולים שיורד להם התקציב.

<שלמה פשקוס: אין בית חולים שיורד לו התקציב.

סתיו שפיר: אוקי.

סתיו שפיר: ולגבי ההבטחה ההיא של ה-350 מיליון?

<שלמה פשקוס: ההבטחה של 350 מיליון שקל – זאת היתה מחויבות לתקציב 2015 במסגרת יישום המלצות "ועדת גרמן".

<שלמה פשקוס: נכון לעכשיו, תקציב 2015 הוא תקציב שלא אושר על ידי - -

סתיו שפיר: הוחלט שה-350 עובר על 2014.

<שלמה פשקוס: לא מכיר העברה כזאת.

סתיו שפיר: דובר פה, בוועדה.

סתיו שפיר: סלומינסקי אתה היית פה כשזה נאמר.

ניסן סלומינסקי: כן, אבל אין תקציב 2015, נו מה אפשר לעשות?

סתיו שפיר: אבל הובהר שיש העברה תקציבית ל-2014 על הקיצור תורים.

ניסן סלומינסקי: לא, היא דיברה על 2015 ועל 2016.

סתיו שפיר: על הקיצור תורים דיברו על זה שנוכל להעביר גם השנה ואמרו שיש סיכוי כזה.

ניסן סלומינסקי: לא, על ה-350 מיליון דובר על 2015 ועוד 350, סה"כ 700 מיליון זה ל-2016.

ניסן סלומינסקי: טוב רבותי, מי בעד לאשר את פניה מספר 559 ירים את ידו?

ניסן סלומינסקי: בעד – הרוב

ניסן סלומינסקי: נמנעים – אין

ניסן סלומינסקי: הפניה אושרה ואני מגיש רביזיה.

<טמיר כהן: גם את 560.

ניסן סלומינסקי: 560 גם, סליחה.

ניסן סלומינסקי: מי בעד 560, שזה חלק מזה ירים את ידו, מה שהוא הסביר?

ניסן סלומינסקי: בעד – 8

ניסן סלומינסקי: נמנעים – אין הפניה אושרה.

ניסן סלומינסקי: גם 560 אושרה וגם עליה את אותה רביזיה.

ניסן סלומינסקי: הגיע מישהו מהמשרד - -

<קריאה: רשות השידור הגיעה.

ניסן סלומינסקי: לא, אני מתנצל על רשות השידור.

ניסן סלומינסקי: היו לנו כמה העברות קודמות והרפרנט שלכם פתאום נעלם.

ניסן סלומינסקי: אז אנחנו קצת מבינים עניין כנראה וזה חבל.

ניסן סלומינסקי: זו לא דרך נכונה שעובדים אבל.

ניסן סלומינסקי: ..

בועז טופורובסקי: מה, לקנות מקום בפריימריז על ידי העברות של מיליונים – אתה צודק.

ניסן סלומינסקי: לא, פתאום נעלמו כאן כי רצו כנראה לקדם העברה אחת.

ניסן סלומינסקי: פתאום נעלמו.

ניסן סלומינסקי: אני לא יודע על מה אבל אני לא עובד ככה.

ניסן סלומינסקי: הרפרנטים שהיו פה.

ניסן סלומינסקי: רבותי, פנים.

ניסן סלומינסקי: עמוד 16.

ניסן סלומינסקי: 546-547 – רשויות מקומיות.

ניסן סלומינסקי: בבקשה.

<סיון להבי: אגף תקציבים, משרד הפנים.

<סיון להבי: הפניה נועדה לביצוע שינויים בסעיף 18 - רשויות מקומיות.

<סיון להבי: הפניה נועדה לתקצוב הנושאים הבאים: סך של 47 מיליון למענק האיזון.

<סיון להבי: סך של 20 מיליון עבור מענקים מיוחדים לרשויות בגין נזקי סופה.

<סיון להבי: סך של שני מיליון שקלים במענקי שר הפנים.

<סיון להבי: סך של 15 מיליון שקלים – התחייבות פרויקט "ישראל דיגיטלית" בהתאם להחלטת ממשלה.

<סיון להבי: סך של תשעה מיליון שקל למענקי פיתוח לרשויות המקומיות.

בועז טופורובסקי: אתה יכול פרט את 3 ו-5?

ניסן סלומינסקי: רק רגע.

ניסן סלומינסקי: הנושא של נזקי סופה – אנחנו קיימנו כאן כמה דיונים בוועדה בנושא.

ניסן סלומינסקי: אני רוצה לדעת אם כל אותן רשויות שהיה להן פוצו כי בהתחלה היה שלב ראשון, שלב שני, שלב שלישי, מכם וגם ממשרד החינוך ואחרים.

ניסן סלומינסקי: אם אתה כבר מבהיר, אז תן לנו שורה אחת, קצר.

ניסן סלומינסקי: זאת אומרת שכל הפניות עד עכשיו, פרט לסכום הזה, - -

<סיון להבי: שולמו לרשויות.

ניסן סלומינסקי: עכשיו, אתה מדבר רק על פנים?

ניסן סלומינסקי: יש לך ידע?

ניסן סלומינסקי: כי אתה ריכזת את זה גם, נדמה לי, גם בחינוך ובתשתיות, גם כן עברו?

<סיון להבי: אני יכול לבדוק אבל אני לא - -

ניסן סלומינסקי: כי טמיר בזמנו הכין את הכל ופתאום, איזה יועץ או מישהו לא חתם וזה נעצר.

<סיון להבי: אני מאמין שכן אבל מבחינה מוניציפאלית לטיפול ברשויות - -

ניסן סלומינסקי: אתה אומר שאתם כיסיתם את כל נזקי הסופה.

ניסן סלומינסקי: טוב.

סתיו שפיר: תגיד, למה המקור התקציבי זה עסקים קטנים ובינוניים?

ניסן סלומינסקי: גרשון, בסדר?

ניסן סלומינסקי: ראשי המועצות, כוסיתם?

<קריאה: מהחינוך לא עבר.

<קריאה: מהפנים עבר בסדר גמור.

סתיו שפיר: אני מסתכלת פה על הטבלה ואני רואה שהכסף עובר מעידוד המגזר העסקי, עסקים קטנים ובינוניים, זה המקור התקציבי של מה בדיוק מהדברים שאתם מעבירים פה?

<סיון להבי: הסכומים האלה הם תוספות תקציביות שמשרד הפנים מקבל מרזרבות של משרד האוצר.

<סיון להבי: לגבי המקור התקציבי, צריך להפנות את זה למשרד האוצר.

סתיו שפיר: אבל זה לא רזרבה, זה מתוך התקנה של עסקים קטנים ובינוניים.

<סיון להבי: אמרתי, התוספות התקציביות מגיעות אלינו ממשרד האוצר בגין סיכומים תקציביים - -

סתיו שפיר: יש פה אולי נציג של משרד הכלכלה, שיכול להגיד למה יש פה קיצוץ של 45 מיליון בעסקים?

סתיו שפיר: למה על "מקורות" אפשר לדון?

סתיו שפיר: אין?

סתיו שפיר: פשוט קיצוץ.

סתיו שפיר: ההעברות לרשויות מקומיות – בבקשה תספר לנו איזה רשויות הולכות לקבל כמה כסף?

<סיון להבי: איזה סעיף?

סתיו שפיר: אני מסתכלת על הטבלה, אני לא מסתכלת על סעיפים כי הסעיפים בדרך כלל לא מספרים מה באמת קורה.

סתיו שפיר: ההעברות הן של 70 מיליון שקלים, זה מסומן פה ב-1811, איזה רשויות הולכות לקבל מה?

<סיון להבי: תוספת למענק האיזון הולכת לכל הרשויות שממתינות למענק האיזון כי הנוסחה - -

סתיו שפיר: מה הנוסחה?

סתיו שפיר: בסביבות 200 רשויות מקומיות.

סתיו שפיר: הנוסחה שעל פיה מוקצה מענק האיזון זה ארוך.

סתיו שפיר: בגדול, הנוסחה נותנת אומדן להכנסות הפוטנציאליות של הרשות מול ההוצאות הנורמטיביות שלה.

סתיו שפיר: רשות שיש לה פער בין ההוצאה להכנסה – יש לה מענק מודל.

סתיו שפיר: מענק המודל - -

סתיו שפיר: ומה זה "מענק שר הפנים"?

סתיו שפיר: לאן הוא הולך?

<סיון להבי: זה לרשויות על פי נוהל של - -

סתיו שפיר: לאיזה רשויות?

<סיון להבי: - - לפי החלטה של שר הפנים, על פי הבקשות של הרשויות.

סתיו שפיר: באת עכשיו לבקש שני מיליון שקלים.

סתיו שפיר: לאיזה רשויות זה הולך?

<סיון להבי: אני לא יודע לאיזה רשויות השר יחלק אותם אבל זה מתנהל לפי נוהל החלוקה.

סתיו שפיר: הוא מקבל עכשיו את השני מיליון ואז הוא מחליט לחלק אותם?

<סיון להבי: כן, בוחרים את הבקשות של הרשויות ומחליטים.

סתיו שפיר: על סמך מה?

<סיון להבי: על סמך הנוהל.

סתיו שפיר: אז אתה רוצה שנעביר כסף בלי לדעת לאן הוא עובר?

<סיון להבי: הנוהל הועבר לוועדה ואפשר לשלוח - -

סתיו שפיר: תשעה מיליון שקלים שעוברים למענקי פיתוח לרשויות – באיזה רשויות?

<סיון להבי: זה גם מתווסף למענקי הפיתוח של הרשויות ומחולק - -

סתיו שפיר: לאיזה רשויות?

<סיון להבי: שוב, זה הולך לרזרבת המנכ"ל - -

בועז טופורובסקי: לאיזה רשויות?

סתיו שפיר: כל מה שאנחנו יודעים זה שאתם מקצצים 45 מיליון שקלים מהעסקים הקטנים והבינוניים ואנחנו לא יודעים לאיזה רשויות זה מגיע.

<סיון להבי: יש כ-200 בקשות של רשויות שהגישו בקשה לסיוע ממענקי הפיתוח.

<סיון להבי: הסך הכולל שלהם הוא הרבה יותר מתשעה מיליון שקלים - -

סתיו שפיר: מי קיבלו?

סתיו שפיר: מי הולכים לקבל את הכסף הזה?

סתיו שפיר: אתם מקצצים 45 מיליון שקלים לתמיכה בעסקים קטנים ובינוניים.

סתיו שפיר: מי מקבל את הכסף בצד השני?

<סיון להבי: לא יודע.

ניסן סלומינסקי: בועז, אתה רוצה גם לשאול?

ניסן סלומינסקי: דיברנו על הנושא הזה כמה וכמה פעמים.

סתיו שפיר: ניסן, אתה יכול להגיד לי מי מקבל את הכסף?

סתיו שפיר: כל פעם זה רשויות חדשות.

ניסן סלומינסקי: לא, הסבירו לנו פעם אחת וחוזרים ומסבירים שיש להם נוסחה, והשר מפרסם וזה מתפרסם גם אצלם באתר, ואנחנו יכולים לבדוק את זה גם.

ניסן סלומינסקי: פעם זה היה מחולק אחרת וכבר מזה כמה שנים שזה מחולק לפי נוסחה ונבדק בשבע עיניים על ידי כל מיני אנשים אחרים - -

סתיו שפיר: אנחנו כבר בסוף שנה.

סתיו שפיר: סביר להניח שיש רשויות שכבר הוציאו את הכסף הזה ולכן, סביר להניח שאנחנו כבר יודעים לאיזה רשויות זה עובר.

סתיו שפיר: למה זה כזה פרט חסוי?

סתיו שפיר: מה קרה?

יעקב ליצמן: - - -

סתיו שפיר: תגיד, אתה היית נכנס לסופרמרקט עכשיו ובוחר - - -

ניסן סלומינסקי: די, די.

ניסן סלומינסקי: באמת נו.

ניסן סלומינסקי: סתיו, בסדר.

סתיו שפיר: - - - אז תגיד לי לאיזה רשויות זה עובר.

<סיון להבי: לדעתי, זה מפורסם באתר המשרד - -

סתיו שפיר: לדעתך?

סתיו שפיר: אתה הנציג של אגף תקציבים - -

ניסן סלומינסקי: סתיו באמת, הוא לא השר עדין והוא לא יכול לענות על זה.

סתיו שפיר: אתה מגיע לוועדה, עם כל הכבוד לך, אנחנו לא מכירים אבל אתה מגיע לוועדת כספים, אתה לא חושב שצריך להביא רשימה של הרשויות?

סתיו שפיר: זה לא שאלה שאתה חושב שיכול להיות שאני אשאל או שמישהו אחר ישאל פה?

סתיו שפיר: או שזה פשוט לא משנה?

<סיון להבי: משנה.

סתיו שפיר: אז קצת כבוד בבקשה.

סתיו שפיר: תביא לי את רשימת הרשויות, אני יודעת שהיא מצויה אצלך.

סתיו שפיר: פשוט תעביר לוועדה את הרשימה.

<סיון להבי: בשמחה.

סתיו שפיר: עכשיו, לפני שאנחנו מצביעים על זה.

ניסן סלומינסקי: בועז, בבקשה.

ניסן סלומינסקי: לא, לא.

סתיו שפיר: מה לא? למה לא? יש לו את זה.

ניסן סלומינסקי: בסדר, הוא יעביר לך את זה אחר כך.

סתיו שפיר: מתי?

סתיו שפיר: ב-2016?

ניסן סלומינסקי: אני לא יודע מתי הוא יעביר לך את זה.

ניסן סלומינסקי: אני מכיר את סיון והוא יעביר לך את זה.

ניסן סלומינסקי: אם זה מפריע לך להצביע אז אל תצביעי אבל אי אפשר על שני מיליון עכשיו להתחיל להפוך את כל - -

סתיו שפיר: תשעה מיליון ועוד שני מיליון.

סתיו שפיר: יש פה עוד 15 מיליון לפרויקט חדש שבכלל לא קשור.

ניסן סלומינסקי: זה רק שני מיליון למענקים שונים.

ניסן סלומינסקי: בועז רוצה לשאול גם.

סתיו שפיר: איפה חיים ילין עכשיו, שיבוא ויבקש כסף למועצה שלו.

סתיו שפיר: למועצה שלו לא מגיע כסף?

סתיו שפיר: ולאלי מלכה לא מגיע יותר כסף?

סתיו שפיר: הם התחננו פה על מיליונים בודדים.

ניסן סלומינסקי: יכול להיות שמגיע לו והוא מקבל טוב.

ניסן סלומינסקי: מי אמר לך שהם לא מקבלים?

ניסן סלומינסקי: מה הבעיה שלך?

סתיו שפיר: הם מקבלים מיליונים בודדים במקום לקבל סכום - -

ניסן סלומינסקי: הם מקבלים לפי הנוסחה שכל אחד צריך לקבל.

סתיו שפיר: מה הסוד הגדול?

ניסן סלומינסקי: אף אחד לא אומר שזה סוד, הוא אומר לך שזה מפורסם.

סתיו שפיר: זה לא מפורסם.

סתיו שפיר: הוא לא מביא לי את - - -

ניסן סלומינסקי: אז הוא יביא לך את הרשימה.

ניסן סלומינסקי: די.

ניסן סלומינסקי: בועז, תשאל בבקשה.

ניסן סלומינסקי: סיון בבקשה, בועז רוצה לשאול.

בועז טופורובסקי: סיון, שאלה לי אליך ואני אחדד קצת על השני מיליון והתשעה מיליון: אתה יכול לתת לי דוגמאות שאתה יודע, ואתה בטוח יודע על ישובים שזה מחולק אליהם?

<סיון להבי: אמרתי – לגבי השני מיליון שקל – זה מוקצה לגבי נוהל רזרבה.

<סיון להבי: תשעה מיליון שקל הם בכלל החזר של הרשאה להתחייב שנוצרה בגין הסבות של פרויקטים של רשויות - -

בועז טופורובסקי: מעולה, אבל זה לא מה ששאלתי.

בועז טופורובסקי: אתה יכול לתת לי דוגמאות לישובים שזה מחולק אליהם.

<סיון להבי: כל הרשויות בישראל שזכאיות למענק האיזון מקבלות מענקי פיתוח ממשרד הפנים.

<סיון להבי: אתה רוצה דוגמאות?

<סיון להבי: כל הרשויות בארץ, 200 רשויות.

ניסן סלומינסקי: לפי קריטריונים שקבעו.

ניסן סלומינסקי: צריכים רק לבדוק, אם מישהו מאתנו ירצה לבדוק, אם הקריטריונים מתאימים לסכומים.

בועז טופורובסקי: - - -

ניסן סלומינסקי: הנוסחה ברורה וידועה וצריכים רק לבדוק - -

בועז טופורובסקי: אני מבקש התייעצות סיעתית.

ניסן סלומינסקי: לא, תגיש רביזיה על זה, חבל נו.

בועז טופורובסקי: לא, התייעצות סיעתית אני רוצה.

בועז טופורובסקי: אם הוא היה נותן לי תשובות אחרות, לא הייתי מבקש.

בועז טופורובסקי: הוא נותן לי תשובות כאלה, אני רוצה ללמוד.

ניסן סלומינסקי: לא, אבל הוא לא יודע - -

בועז טופורובסקי: תקשיב, אני, לפני שאני מצביע, אני רוצה ללמוד.

ניסן סלומינסקי: בועז, הוא אמר לך את הנוסחה.

בועז טופורובסקי: אז כנראה אני מבין לאט.

ניסן סלומינסקי: רבותי, מי בעד לאשר את פניה - -

שמעון סולומון: רגע, שנייה.

שמעון סולומון: יש איזו שהיא הערה.

ניסן סלומינסקי: אבל אמרתי לך שתעשה את זה בהפסקה שהיתה.

שמעון סולומון: למה בהפסקה?

ניסן סלומינסקי: אחרי ההתייעצות כבר לא מדברים.

ניסן סלומינסקי: ההתייעצות היא לפני ההצבעה.

שמעון סולומון: - - -

ניסן סלומינסקי: לא, לכן ביקשתי ממך שתדבר כשהיתה ההפסקה.

שמעון סולומון: אתה יכול להצביע, נעשה עוד פעם רביזיה, אין שום בעיה.

ניסן סלומינסקי: לא שמעון, אני לא רוצה כך לעבוד.

ניסן סלומינסקי: הרי אתם ביקשתם את ההתייעצות הסיעתית ואמרתי לך שתשאל אותו, הוא יושב לידך בזמן ההפסקה.

ניסן סלומינסקי: אחרי שנצביע תוכל לדבר אתו והוא יגיד לך כל מה שצריך.

שמעון סולומון: אז מה עשינו בזה?

שמעון סולומון: השאלה שלי היא לא סתם לשאול - -

ניסן סלומינסקי: אבל קבענו - -

גילה גמליאל: אבל בגלל שקבעת, תעבור להצבעה.

גילה גמליאל: לא הבנתי.

ניסן סלומינסקי: זה קצר השאלה?

ניסן סלומינסקי: תשאל אותה חצי דקה.

ניסן סלומינסקי: עזוב, זה שאלו כבר.

ניסן סלומינסקי: הוא ענה גם על זה.

בועז טופורובסקי: הוא לא ענה.

סתיו שפיר: הוא לא ענה, הוא גם לא העביר את הרשויות.

סתיו שפיר: תשאל את זה אחרת – כמה רשויות ביהודה ושומרון הולכות לקבל מההעברה הזאת?

ניסן סלומינסקי: אני לא פותח דיון.

שמעון סולומון: האם כל הערים במענקי איזון - - -

סתיו שפיר: את מי לשאול, את גרשון?

ניסן סלומינסקי: סיון, כל הרשויות מקבלות לפי הנוסחה?

<סיון להבי: כן - - -

סתיו שפיר: סיון, כמה רשויות ביהודה ושומרון מקבלות - -

ניסן סלומינסקי: כן, מענקי איזון.

ניסן סלומינסקי: רבותי, אני מצביע.

<סיון להבי: כל הרשויות שזכאיות למענק איזון מקבלות מענק איזון.

ניסן סלומינסקי: מי בעד לאשר פניה מספר 546-547?

ניסן סלומינסקי: בעד – 8

ניסן סלומינסקי: נמנעים – 1 הפניה אושרה.

ניסן סלומינסקי: ההעברה הזאת אושרה.

סתיו שפיר: רביזיה.

סתיו שפיר: אני מצפה לקבל את הטבלה הזאת שלך, בבקשה.

<סיון להבי: פניה 56, הבאה?

ניסן סלומינסקי: הבאה, כן.

<טמיר כהן: היא נמשכה.

ניסן סלומינסקי: 24 זה גם שלכם.

ניסן סלומינסקי: עמוד 19.

ניסן סלומינסקי: זבולון, תחליף אותי לדקה.

זבולון כלפה: בבקשה.

<טמיר כהן: פניה 491-495, עמוד 24 בחוברת.

<סיון להבי: שינויים בסעיף 18 – רשויות מקומיות.

<סיון להבי: עיקר הפניה סך של 8.924 מיליון שקל ממשרד ראש הממשלה ומשרד ירושלים עבור מענק הבירה.

<סיון להבי: 3.7 אלפי שקלים ממשרד ראש הממשלה עבור תקציב פיתוח בישובים ערביים ואשכול בית הכרם.

<סיון להבי: שלושה מיליון שקלים ממשרד התחבורה עבור הקמת מעגל תנועה בישוב סעד בהתאם להחלטת ממשלה 1846.

<סיון להבי: 1.250 מיליון ממשרד ראש הממשלה בנושא תכנית פיתוח והעצמת הישובים הדרוזים והצ'רקסיים.

<סיון להבי: 400 אלפי שקלים מהמשרד לירושלים בהתאם לסיכום.

<סיון להבי: 200 אלף שקלים בהתאם להחלטת ממשלה 2040 עבור הצדעה לירושלים וההתיישבות העובדת.

זבולון כלפה: שאלות?

יעקב ליצמן: 300 אלף שקל עבור - -

סתיו שפיר: אני לא מוצאת את ההעברה.

סתיו שפיר: איזה מספר העברה זה?

זבולון כלפה: 491-495 בעמוד 24 בחוברת הקטנה.

זבולון כלפה: אין שאלות?

סתיו שפיר: יש שאלות.

יעקב ליצמן: 300 עבור מה זה?

<קריאות: - - - אין 300.

סתיו שפיר: כמה כולל המענק בירה בסך הכל, לא רק ההעברה הזאת?

<סיון להבי: 270 מיליון.

סתיו שפיר: ולמה זה לא עבר בבסיס?

<סיון להבי: זה סכום שכתוב בבסיס ואחרי זה, יש סיכומים שמגיעים אליהם מהעירייה, אגף תקציבים.

סתיו שפיר: יש לו עוד חלק או שזה הסוף שלו?

סתיו שפיר: 270 מיליון בשנה, למה הוא מיועד?

<סיון להבי: רכיב של עיריית ירושלים.

<סיון להבי: זה בעצם חלף של מענק האיזון.

סתיו שפיר: אוקי.

סתיו שפיר: מה זה סעיף 5 ו-6?

<סיון להבי: סעיף 6 זה החלטת ממשלה שסייעה לעלויות של המועצות האזוריות, לצעדה שהיתה להם בסוכות ויש איגום תקציבי ממשרדי הממשלה.

סתיו שפיר: זה כבר היה.

סתיו שפיר: אז כבר הוציאו את הכסף ועכשיו זה עובר.

<סיון להבי: הוא החזר בגין הוצאות.

<סיון להבי: אומרים לספק שוטף 60 ומחכים - - -

שמעון סולומון: נניח שלא היינו מאשרים, אז מה?

שמעון סולומון: איך אפשר להוציא בלי לאשר.

<סיון להבי: שאלה טובה, החלטת ממשלה.

<סיון להבי: הרשות צריכה לשאת בזה.

שמעון סולומון: כאילו סומכים על זה שמעבירים אוטומטית?

זבולון כלפה: סליחה סתיו, סיימת את השאלות?

סתיו שפיר: אני מחכה לתשובה עדין.

זבולון כלפה: סליחה, לגבי סעיף 5 - אתה יודע להסביר עליו?

<סיון להבי: סעיף 5 זה גם חלק מתוך ירושלים.

<סיון להבי: ההצדעה.

זבולון כלפה: זה חלק מה - - -

<סיון להבי: זה ל-2013 ו-2014 בגין ההצדעה להתיישבות.

זבולון כלפה: הבנתי.

יעקב ליצמן: אם אני עושה צעדה מבית כנסת בשבת, אני אקבל כסף?

<סיון להבי: אם תהיה החלטת ממשלה בנושא אז כן.

יעקב ליצמן: לא, אבל על הצעדה לא היתה החלטת ממשלה.

<סיון להבי: זה אותה החלטה של סעיף 6.

זבולון כלפה: תודה רבה, חבר הכנסת ליצמן.

זבולון כלפה: אנחנו עוברים להצבעה.

זבולון כלפה: מי בעד פניה 491-495?

זבולון כלפה: בעד – 6

זבולון כלפה: נמנעים – אין הפניות אושרו.

זבולון כלפה: הפניות אושרו.

יעקב ליצמן: נושא חדש.

סתיו שפיר: אני אבקש רביזיה כדי שסיון יביא לי את הטבלאות שביקשתי קודם.

זבולון כלפה: עמוד 48 בחוברת הקטנה.

זבולון כלפה: מי מסביר את פניה 578?

<איליה כץ: אני ממשרד האוצר.

<איליה כץ: הפניה נועדה להגדיל את תקציב משרד התרבות והספורט ב-105,885,000 שקל, וכן לבצע שינויים בתקציב המשרד.

<איליה כץ: תקציב מינהל התרבות יגדל בהיקף של 41,535,000.

<איליה כץ: מתוך זה, תקציב התרבות יגדל בעבור מימון חוק אזרחים ותיקים בהיקף של 14 מיליון שקל.

<איליה כץ: תינתן תוספת עבור שיפוץ "בית ליסין" בחמישה מיליון שקלים.

<איליה כץ: 12 מיליון שקלים עבור שימור אתרי - - - כמו כן, תינתן תוספת של שלושה מיליון שקל לתאגיד "יד בן-צבי".

<איליה כץ: תקציב מינהל הספורט יגדל ב-58 מיליון שקלים מהם 25 מיליון שקלים בגין פרחי ספורט.

<איליה כץ: 16 מיליון שקל בגין תכנית משרד הספורט לשיפוץ מתקנים קיימים.

<איליה כץ: 10 מיליון שקל בגין הסכם בין המשרדים שנחתם בענין הקמת מועצה לאומית לספורט.

<איליה כץ: כמו כן, יינתנו 7.8 מיליון שקל לפרויקטי הצלה של רשות העתיקות וכן 3.3 מיליון שקל לתקציב טיפול המטה של המשרד.

זבולון כלפה: טוב.

זבולון כלפה: יש שאלות?

משה גפני: כן.

משה גפני: אני רוצה לדעת האם מטפלים גם באלימות בספורט?

זבולון כלפה: במסגרת התמיכה בספורט.

משה גפני: לא, אני שואל האם מטפלים גם באלימות בספורט?

משה גפני: האם תהיה כותרת באחד העיתונים החילוניים שמעבירים הרבה כסף לספורט ולא בודקים.

משה גפני: האם גם תהיה כותרת כזאת?

משה גפני: אם אפשר לשנות במקום ספורט שיהיה חרדים כדי שתהיה כותרת.

משה גפני: פשוט לא יאומן.

משה גפני: קשה להיות חרדי במדינת ישראל.

אלכס מילר: גפני, אולי במקום חובת גיוס נעשה חובת ריצה.

משה גפני: אגב, שלא תהיה טעות, אנחנו בעד אבל רק שתדעו שאתם צבועים.

ניסן סלומינסקי: זבולון, אפשר להצביע?

זבולון כלפה: כן.

סתיו שפיר: לא, רגע.

סתיו שפיר: מה זה הפרויקטים של המחשוב הרוחביים?

סתיו שפיר: מישהו עונה?

זבולון כלפה: משם לוקחים כסף.

זבולון כלפה: סעיף 830504.

ניסן סלומינסקי: איתי, אתה רוצה לענות?

<איתי טמקין: משרד האוצר קידם בשנים האחרונות מספר פרויקטים לשדרוג מערך המחשוב בכל משרדי הממשלה.

<איתי טמקין: הפרויקטים האלה גם תוקצבו לשנה הבאה.

<איתי טמקין: עקב שינויים שקרו השנה יחד עם - - - הכסף הזה לא נוצל השנה ולכן, יש אפשרות להעביר אותו למשרד התרבות והספורט.

ניסן סלומינסקי: רבותי, מי בעד לאשר פניה לוועדה עד מספר 578583 ירים את ידו?

ניסן סלומינסקי: בעד – הרוב

ניסן סלומינסקי: נמנעים –

זבולון כלפה: אני מגיש רביזיה.

משה גפני: רביזיה.

ניסן סלומינסקי: רבותי, פניה 522 בעמוד 55.

ניסן סלומינסקי: מי מציג את זה?

ניסן סלומינסקי: דיבידנד התעשייה האווירית.

<קריאה: הוא יגיע עוד דקה, אדוני היושב ראש.

ניסן סלומינסקי: בינתיים דתות, שעברנו קודם, הגיע?

ניסן סלומינסקי: עמוד 11 – דתות.

ניסן סלומינסקי: בבקשה.

<יובל טלר: אני רפרנט המשרד לשירותי דת באגף תקציבים.

<יובל טלר: הפניה נועדה לתקצוב סך של כ-30 מיליון שקלים בהוצאה וכן 850 אלף שקל בהרשאה להתחייב לצורך ביצוע פעולות שונות בתקציב המשרד לשירותי דת, ביניהם העברה של 20 מיליון שקל למערך - -

ניסן סלומינסקי: רק רגע, לא ככה.

ניסן סלומינסקי: רבותי, לא עומדים ולא מדברים.

ניסן סלומינסקי: בבקשה יובל.

<יובל טלר: - - העברה של 20 מיליון שקל למערך הגיוס לצורך מימון פעולות גיור בצבא.

<יובל טלר: - - -

משה גפני: איזה מספר פניה?

ניסן סלומינסקי: בעמוד 11, פניה 584-586.

ניסן סלומינסקי: קודם הם לא היו אז קפצנו על זה.

ניסן סלומינסקי: הם חזרו.

<יובל טלר: תקצוב של שבעה מיליון שקל לטובת פעילויות לחיזוק הקשרים הדתיים והרוחניים בתפוצות - -

בועז טופורובסקי: מה זה אומר?

משה גפני: רגע, לא הסברת את הסעיף הזה.

בועז טופורובסקי: אנחנו יודעים לקרוא, תגיד מה זה אומר.

<יובל טלר: - - ותמיכה בהקמת מוסדות דת.

<יובל טלר: שבעה מיליון שקלים לצורך פעילויות הכנה לשנת השמיטה ומיזמים במועצות הדתיות וכן ביצוע שינויים - - -

בועז טופורובסקי: ליצמן, ב-12 מיליון שקל קנו אותך?

יעקב ליצמן: לא, אל תבזה אותי.

יעקב ליצמן: למה אתה פוגע בי?

יעקב ליצמן: 12 מיליון שקל, השתגעת?

יעקב ליצמן: ככה?

יעקב ליצמן: לפני 200 מיליון שקל אני לא מדבר אתך.

בועז טופורובסקי: איזה מוסד דת מקימים?

משה גפני: לא אנחנו.

יעקב ליצמן: בועז יקר, לפיד הכין את זה.

משה גפני: בועז, לא אנחנו.

בועז טופורובסקי: תסביר לי.

ניסן סלומינסקי: רבותי, בבקשה די.

ניסן סלומינסקי: ליצמן, בבקשה.

ניסן סלומינסקי: מי שרוצה לדבר ולשאול, בבקשה, דקה.

ניסן סלומינסקי: סתיו, בבקשה.

סתיו שפיר: תודה.

סתיו שפיר: בעבר הועברו פה שישה מיליון שקלים לחיזוק הקשר הרוחני עם התפוצות.

סתיו שפיר: נמסר לנו לאחר זמן מה שהכסף הזה מועבר לעמותות שפועלות בחו"ל.

סתיו שפיר: חיפשנו אותן ברישומים ולא מצאנו להן שום זכר.

סתיו שפיר: תוכל לחזור בבקשה על שמות העמותות שמקבלות את ההעברה הזאת?

סתיו שפיר: כל העמותות שמקבלות אותה.

סתיו שפיר: כנ"ל לגבי חמישה מיליון לתגבור התקציב למקומות קדושים ותמיכה בהקמת מוסדות דת.

סתיו שפיר: איפה מוסדות דת?

סתיו שפיר: איזה מוסדות דת?

סתיו שפיר: למה התקציב הזה מגיע עכשיו?

סתיו שפיר: ו-20 מיליון שקלים למערך הגיור – שוב, מדוע התקציב הזה מגיע בשלב הזה של השנה?

סתיו שפיר: מה ממנו כבר בוצע?

סתיו שפיר: בבקשה.

ניסן סלומינסקי: בועז בבקשה.

סתיו שפיר: אפשר תשובה רק?

ניסן סלומינסקי: כן, הוא ייתן לך.

ניסן סלומינסקי: ביקשתי רק שהוא ישמע את כולם ואז ייתן כי לפעמים הם חוזרים על עצמם.

ניסן סלומינסקי: בבקשה, בועז.

בועז טופורובסקי: אני רוצה לדעת לאן הולכים 20 מיליון שקל בצבא, לגיור במסגרת הצבא, למה צריך 20 מיליון שקלים?

בועז טופורובסקי: שבעה מיליון שקלים לחיזוק הקשרים הדתיים והרוחניים – אני יודע לקרוא.

בועז טופורובסקי: אני רוצה לדעת בדיוק לאן זה הולך.

בועז טופורובסקי: חמישה מיליון שקלים - תמיכה בהקמת מוסדות דת ותקציב המרכז ל - - - אני רוצה להבין מה זה כי אני לא יודע איזה מוסדות דת חדשים הולכים לקום.

בועז טופורובסקי: שבעה מיליון שקלים לשנת השמיטה - מיזמים במועצות הדתיות.

בועז טופורובסקי: אני צריך להבין איזה מיזמים עושים במועצות הדתיות ולמה זה עולה שבעה מיליון שקלים?

בועז טופורובסקי: ומה הם צרכי המשרד שדורשים שינויים תקציביים בשינויים שמציעים כאן?

בועז טופורובסקי: אני רוצה פירוט, אני רוצה תשובה אמתית, אם אפשר, ולא להקריא לנו את זה עוד פעם.

בועז טופורובסקי: הוא בכלל לא הקשיב לשאלות.

בועז טופורובסקי: ..

ניסן סלומינסקי: הוא הקשיב לשאלות, הוא רשם.

ניסן סלומינסקי: רבותי, אם תמו השאלות אז בבקשה תן תשובות.

<יובל טלר: נמצא אתנו גם חזי כהן, שהוא מנהל אגף בכיר – תקצוב, במשרד לשירותי דת.

ניסן סלומינסקי: חזי בבקשה.

ניסן סלומינסקי: קצר.

<חזי כהן: לגבי המיזמים במועצות הדתיות – מדובר במיזמים שמטרתם לחסוך באנרגיה ולחסוך במים.

<חזי כהן: מדובר בעצם בתמיכה בפילטרים למקוואות, שיגרמו לתחלופה יותר טובה של המים, וכך לנצל בזבוז במים.

<חזי כהן: לגבי מערכות חימום, שיחסכו באנרגיה.

בועז טופורובסקי: זה חלק מסעיף 4.

בועז טופורובסקי: מה החלק השני מסעיף 4?

בועז טופורובסקי: שאלתי מה זה הכנה לשנת השמיטה?

<חזי כהן: בסעיף ראשון מדובר על פעולות גיור, הפעולות שנעשות עם הצבא, פרויקט "נתיב" למי שמכיר.

<חזי כהן: זה גיור בתוך המערכת הצבאית.

<חזי כהן: ההוצאה מבוצעת בתוך - -

ניסן סלומינסקי: זאת מערכת גיור של הצבא אז אין עליה פיקוח של אף אחד?

בועז טופורובסקי: אני רוצה להבין למה הכסף?

ניסן סלומינסקי: הם מפעילים אותה.

ניסן סלומינסקי: פרופסור בני איש-שלום - -

<חזי כהן: הכל לפרויקט הזה.

בועז טופורובסקי: הכל עובר ל"נתיב"?

<חזי כהן: בגדול כן.

סתיו שפיר: מי הן העמותות שדרכן עובר הכסף לתפוצות?

<חזי כהן: לגבי הכסף לתפוצות – שוב, יש לנו מיזם משותף עם ההסתדרות הציונית לנושא הזה.

<חזי כהן: העמותות הן באמת עמותות בחו"ל.

<חזי כהן: המנכ"ל הסביר את זה ביתר הרחבה - -

סתיו שפיר: מה שמן?

<חזי כהן: את השמות אני לא יודע.

סתיו שפיר: אתה יכול בבקשה לחפש את זה לפני שאנחנו מצביעים?

ניסן סלומינסקי: לא, רשום לך ותעביר את זה לוועדה.

בועז טופורובסקי: סתיו צודקת.

בועז טופורובסקי: העברנו להם כסף, נתנו לנו שמות, חיפשנו את השמות ואף אחד לא יודע מה זה.

<חזי כהן: זה הכל במיזם משותף לפי קריטריונים - - -

ניסן סלומינסקי: הוא נתן לך תשובה שאתה חיפשת בארץ וזה עמותות.

ניסן סלומינסקי: מי שחיפש, העמותות האלה בחו"ל.

ניסן סלומינסקי: הרי הוא דיבר על זה ונתן תשובות על זה.

סתיו שפיר: חיפשנו לא רק בישראל, חיפשנו גם בארה"ב, אז מה הבעיה לתת את השמות של העמותות?

ניסן סלומינסקי: בסדר, ביקשתי שייתן אבל הוא הסביר את זה גם.

סתיו שפיר: לפני ההצבעה.

סתיו שפיר: גם אתה לא רוצה בוודאי להצביע על משהו שאתה לא יודע לאיפה הוא עובר.

משה גפני: מה זה "הקמת מוסדות דת"?

סתיו שפיר: רגע, אני רוצה את רשימת העמותות עכשיו.

ניסן סלומינסקי: הוא יעביר לך את זה בהמשך.

סתיו שפיר: הוא אומר "אחר כך" והוא לא יעביר אחר כך.

סתיו שפיר: כמה "אחר ככים" כבר היו בוועדה הזאת?

סתיו שפיר: כבר שנתיים שאני שומעת "אחר כך".

ניסן סלומינסקי: תרשמי.

ניסן סלומינסקי: למה את אומרת?

ניסן סלומינסקי: אם הוא אומר לך שהוא יעביר, אז הוא יעביר את זה.

סתיו שפיר: אבל הוא לא העביר לי גם בפעם הקודמת, כשהיה פה מנכ"ל משרד הדתות.

משה גפני: מה זה "הקמת מוסדות דת"?

<חזי כהן: אמרתי שיעביר לוועדה ואנחנו נעביר את זה.

סתיו שפיר: הוועדה לא מעבירה - - -

<חזי כהן: הקמת מוסדות דת - מדובר בשיפוץ מקוואות ובבניית בתי כנסת.

סתיו שפיר: אז מתי הוא יעביר.

סתיו שפיר: שום דבר ממה שביקשתי מהם לאורך השנה.

סתיו שפיר: קיבלתי אולי שלוש פעמים מכתבים.

בועז טופורובסקי: איזה בתי כנסת מקימים?

בועז טופורובסקי: איפה מקימים בתי כנסת?

<יובל טלר: תמיכה בשירותי דת כולל כל מיני תמיכות שונות שניתנות על ידי המשרד, בתוכן התמיכה בחיזוק הקשרים הדתיים והרוחניים לתפוצות - -

סתיו שפיר: מי העמותות שמקבלות את זה?

<יובל טלר: - - וגם הפעולות לשנת השמיטה, גם הן ניתנות במסגרת תמיכה - -

סתיו שפיר: אתם מבקשים מאתנו להעביר שבעה מיליון שקלים - - -

בועז טופורובסקי: אני יודע לקרוא, שיסבירו מה זה.

<חזי כהן: אז ככה – יש פה שני מיליון שקל, שזה תגבור לתקציב המרכז למקומות קדושים, ושלושה מיליון שקל תמיכה להקמת מוסדות דת, מה ששאל חבר הכנסת גפני.

בועז טופורובסקי: אבל מה זה?

בועז טופורובסקי: גם אני שאלתי.

ניסן סלומינסקי: רגע, הוא יסביר.

בועז טופורובסקי: אבל הוא עבר סעיף הרגע.

בועז טופורובסקי: איזה מקומות דת - -

<חזי כהן: המרכז למקומות קדושים אחראי על זה.

ניסן סלומינסקי: בתי כנסת, מקוואות - - -

משה גפני: המקורות האלה זה המשרדים של "יש עתיד", הם הופכים להיות לבית עלמין.

ניסן סלומינסקי: המקומות הקדושים אנחנו יודעים מה זה, זה בסדר.

ניסן סלומינסקי: אז השלושה מיליון שנשארו למוסדות דת – זה הולך לבתי כנסת, מקוואות?

בועז טופורובסקי: זה הולך לאיזה עמותות?

בועז טופורובסקי: עמותה לא בונה.

ניסן סלומינסקי: אז אני רק רוצה להסביר לכם.

ניסן סלומינסקי: לא עמותות, אין עמותות.

סתיו שפיר: לפי איזה קריטריונים?

סתיו שפיר: מה הקריטריונים?

סתיו שפיר: תקריא לנו את הקריטריונים.

<חזי כהן: זה מפורסם באתר המשרד.

ניסן סלומינסקי: דקה.

ניסן סלומינסקי: סתיו, בבקשה.

סתיו שפיר: תסביר מה הקריטריונים.

סתיו שפיר: אתה לא יודע מה המקורות של כסף לשירות רוחני, - - -

ניסן סלומינסקי: רגע, אני רוצה לענות.

בועז טופורובסקי: לך תראה במחשב, זה מה שהוא אומר לי?

סתיו שפיר: אתה לא אומר מה הקריטריונים, אז למה אנחנו כאן?

ניסן סלומינסקי: חזי, בבקשה.

סתיו שפיר: מי הן העמותות שמקבלות את הקשר הרוחני עם התפוצות?

ניסן סלומינסקי: סתיו בבקשה.

ניסן סלומינסקי: חזי, בבקשה.

<חזי כהן: אני לא יודע.

סתיו שפיר: מה זה לא יודע?

סתיו שפיר: יושב נציג ואומר "אני לא יודע"?

סתיו שפיר: אז בשביל מה הוא מגיע לפה בכלל?

ניסן סלומינסקי: בסדר, זה פרויקט משותף וכבר דיברו על זה ומנכ"ל המשרד - -

סתיו שפיר: - - עם כל הכבוד לך, למה אתה מגיע לוועדה אם אתה עונה לי "אני לא יודע"?

<חזי כהן: כי אני לא יודע.

סתיו שפיר: אז תברר עכשיו, תרים רגע טלפון למשרד שלך ותברר ותביא לי את המידע הזה.

סתיו שפיר: תרים שניה טלפון - -

ניסן סלומינסקי: לא, לא.

ניסן סלומינסקי: די סתיו.

סתיו שפיר: למה די?

סתיו שפיר: - - - אי אפשר לקבל פה תשובות?

סתיו שפיר: תגיד לי מה התשובות של העמותות של הקשר לתפוצות.

סתיו שפיר: מה התשובות?

סתיו שפיר: תעביר לי את השמות של העמותות האלה לפני ההצבעה.

סתיו שפיר: - -

ניסן סלומינסקי: יעבירו לך.

ניסן סלומינסקי: את רוצה לפני, לי מספיק אחרי ההצבעה.

ניסן סלומינסקי: תמיד היה מקובל גם אחרי ההצבעה.

סתיו שפיר: אני מציעה שגם הח"כים של "יש עתיד" לא יעבירו את הכסף הזה.

בועז טופורובסקי: הפוך.

בועז טופורובסקי: שניים למקומות קדושים - -

ניסן סלומינסקי: לא משנה.

ניסן סלומינסקי: כבר היה כאן המנכ"ל והסביר.

ניסן סלומינסקי: כל מקום חדש שקם - -

סתיו שפיר: ולא נתן את רשימת העמותות.

משה גפני: תגיד לי, מה היית עושה בלי סתיו שפיר?

ניסן סלומינסקי: כל מקום חדש שנבנה ומבקשים, מגיע להם - - -

רוברט אילטוב: היה מסיים לפני שעתיים.

ניסן סלומינסקי: - - היה מקבל 500 אלף שקל להקים בתי כנסת.

ניסן סלומינסקי: יש ישובים שאין בהם מקוואות, שנשים צריכות לנסוע למקומות רחוקים, לא יכולות לטבול בערב שבת וכולי.

ניסן סלומינסקי: אז לזה זה הולך.

בועז טופורובסקי: אז הם אמורים לדעת אילו מקומות.

ניסן סלומינסקי: היה כאן המנכ"ל והסביר את זה כבר.

בועז טופורובסקי: הוא אמור לדעת על מקומות כאלה.

סתיו שפיר: היו"ר, אתה לא מביא לנו את הנתונים.

סתיו שפיר: אני רוצה את זה לפני ההצבעה.

ניסן סלומינסקי: רבותי, מי בעד לאשר - -

<חזי כהן: אני לא יכול להביא לך - - -

סתיו שפיר: מה זה לא יכול להביא?

סתיו שפיר: אתה לא יכול כי אמרו לך לא להביא את זה לפני?

סתיו שפיר: אתה לא יכול להרים טלפון שניה למנכ"ל שלך ולבקש את המידע?

בועז טופורובסקי: אני מבקש התייעצות סיעתית.

ניסן סלומינסקי: זה לא מקובל.

ניסן סלומינסקי: אני מסביר לך בועז, אני מסביר לך שכל מקום חדש שקם, בית כנסת שקם - - -

בועז טופורובסקי: - - -

סתיו שפיר: אתם אמורים להיות הפקידות - - - אתם לא אמורים לעשות פוליטיקה.

<חזי כהן: אני לא עושה פוליטיקה.

ניסן סלומינסקי: - - -

סתיו שפיר: ביקשתי ממך מידע לאיפה עוברים שבעה מיליון שקלים.

סתיו שפיר: תעביר לי את זה עכשיו.

<חזי כהן: הסברתי לך.

סתיו שפיר: לא, לא הסברת לי.

סתיו שפיר: אין לי את העמותות, זה מה שאתה אומר?

סתיו שפיר: תתקשר למנכ"ל שלך עכשיו ותבקש ממנו את רשימת העמותות.

ניסן סלומינסקי: - - - הוא יסביר לך זבולון אבל הוא לא אחראי - -

סתיו שפיר: עכשיו, לפני ההצבעה.

סתיו שפיר: אתה באמת לא מתבייש לשבת פה ולהגיד לחברי הכנסת - - -

בועז טופורובסקי: אני מבקש התייעצות סיעתית.

סתיו שפיר: מה זה התנועות ידיים האלה?

סתיו שפיר: לא יכול, לא בא לי, לא מתחשק לי.

סתיו שפיר: זה פשוט ביזוי של ועדת הכספים.

ניסן סלומינסקי: רבותי, חזי, בבקשה.

ניסן סלומינסקי: התייעצות סיעתית לפי בקשה של בועז עד 14:38.

ניסן סלומינסקי: רבותי, עוד דקה.

ניסן סלומינסקי: מי בעד לאשר פניה לוועדה מספר 584-586?

ניסן סלומינסקי: מי בעד ירים את ידו.

ניסן סלומינסקי: בעד – 7

ניסן סלומינסקי: נמנעים – אין

סתיו שפיר: רביזיה.

משה גפני: רביזיה.

משה גפני: ליצמן הצביע נגד אז מה אתם מעבירים את זה?

ניסן סלומינסקי: מי אמר שמעבירים?

ניסן סלומינסקי: יש רביזיה, לא? רבותי, לאחר שהיועץ המשפטי לממשלה בדק, מחלקים פניה לוועדה 566-569 - -

סתיו שפיר: אפשר לקרוא את המכתב של היועץ המשפטי?

סתיו שפיר: הוא הגיב בכתב באיזו שהיא צורה?

<שגית אפיק: לא, הוא רק אמר שהוא החליט לא להתערב.

סתיו שפיר: החליט לא להתערב?

סתיו שפיר: אני מבקשת להעביר תגובה מהיועץ המשפטי לכנסת על הענין הזה.

בועז טופורובסקי: 94 מיליון ליהודה ושומרון?

<שגית אפיק: תגובה למה, מה השאלה?

סתיו שפיר: איך אפשר להעביר העברה כזאת ביום האחרון?

סתיו שפיר: הממשלה כבר הפסיקה לפעול, הכנסת התפזרה.

סתיו שפיר: אי אפשר לקבל החלטות כאלה אחרי פיזור הכנסת.

בועז טופורובסקי: מה זה הדבר הזה?

ניסן סלומינסקי: מאחר וקיימנו על זה כבר דיון ארוך - -

סתיו שפיר: לא קיימנו על זה דיון מעולם ולא ניתן - - -

אלכס מילר: אתמול, זה היה אתמול.

ניסן סלומינסקי: ביקשתם התייעצות סיעתית - - -

בועז טופורובסקי: - - -

איילת שקד: אתמול לא היה לנו רוב והיום יש לנו אז יאללה, בואו נצביע.

ניסן סלומינסקי: אתמול, ואתה ביקשת התייעצות סיעתית.

ניסן סלומינסקי: למה זה הגיע ליועץ המשפטי לממשלה?

ניסן סלומינסקי: בגלל זה.

ניסן סלומינסקי: טוב, מי בעד לאשר - -

סתיו שפיר: אנחנו מעולם לא קיימנו על זה דיון ביוזמת חוות הדעת של הייעוץ המשפטי לכנסת.

בועז טופורובסקי: לא היה על זה דיון אבל, היה על העברה אחרת.

בועז טופורובסקי: אתם טועים ומטעים.

בועז טופורובסקי: היה על 90 מיליון שקל אחרים.

בועז טופורובסקי: - -

איילת שקד: היה דיון שעה שלמה.

בועז טופורובסקי: לא היה על זה דיון.

בועז טופורובסקי: זה היה מחטף.

בועז טופורובסקי: זה התקבל היום, ה-9 לחודש זה התקבל, איך עשינו על זה אתמול דיון?

בועז טופורובסקי: אין מצב - - -

ניסן סלומינסקי: זה חדש עכשיו בגלל היועץ המשפטי.

בועז טופורובסקי: אז למה זה הגיע עכשיו?

בועז טופורובסקי: בא נעשה - - -

ניסן סלומינסקי: זה הלך לייעוץ המשפטי.

בועז טופורובסקי: אז בא נעשה על זה דיון.

סתיו שפיר: אבל זה לא הגיע אלינו מעולם.

איילת שקד: שגית, היה דיון של שעה אתמול.

איילת שקד: - - -

בועז טופורובסקי: - - - לא היה על זה.

איילת שקד: היה על זה.

סתיו שפיר: לא היה דיון על ההעברה התקציבית הזאת, פשוט לא היה.

סתיו שפיר: היה דיון מאחורי הקלעים, אולי התבלבלתם - - - אבל מעולם לא התקיים דיון.

בועז טופורובסקי: לא היה על זה דיון, על 100 מיליון שקל ליהודה ושומרון - - -

סתיו שפיר: אתם לא יכולים אחרי פיזור הכנסת לקבל כאלה החלטות.

סתיו שפיר: - - -

דב ליפמן: לא יכול להיות.

סתיו שפיר: זה פשוט לא יכול להיות שכל המדינה הולכת לחכות לתקציב 1 חלקי 12, אתם לא יכולים לקבל כאלה החלטות דרך ועדת הכספים.

בועז טופורובסקי: זה כסף שהגיע ואתמול העברנו אותו אולי מהרווחה, מהבריאות, מניצולי שואה.

בועז טופורובסקי: זה הולך עכשיו ליהודה ושומרון - - -

איילת שקד: די כבר יא חתיכת פופוליסטים, די.

איילת שקד: די כבר, כמה נשמע את זה?

איילת שקד: מתי כבר נפסיק לשמוע את זה?

איילת שקד: די, די, נמאס מהפופוליזם שלכם.

איילת שקד: - - -

בועז טופורובסקי: רק יהודה ושומרון - - -

איילת שקד: - - - מה זה כואב לך כל כך?

איילת שקד: מה זה כואב לך?

איילת שקד: די כבר, פופוליסט.

איילת שקד: - - -

בועז טופורובסקי: - - - העברתם את זה במחטף.

בועז טופורובסקי: זה היה צריך להגיע ליועץ המשפטי לממשלה - - -

זאב אלקין: זה היה אצלו וחזר.

איילת שקד: זה היה אצל היועץ המשפטי לממשלה, זה היה.

איילת שקד: אני מבינה שזה לא אכפת לך שמה שהיועץ המשפטי - - - אבל תפסיק ל - - - למשפטנים כל הזמן.

איילת שקד: - - - די כבר, די.

איילת שקד: - - -

בועז טופורובסקי: עד כדי כך.

בועז טופורובסקי: זה לא יכול להיות.

בועז טופורובסקי: 100 מיליון שקל ליהודה ושומרון.

בועז טופורובסקי: היועצים המשפטיים, צריך לעשות על זה דיון.

בועז טופורובסקי: בואו נשמע מה אתם מסתירים, לאן הכסף הזה הולך?

סתיו שפיר: היועץ המשפטי לממשלה בחר לא להתערב.

סתיו שפיר: אני מבקשת את חוות הדעת של היועצים המשפטיים של הכנסת בבקשה.

סתיו שפיר: ההעברה הזאת לג הגיעה אלינו מראש, לא התקיים בה מעולם דיון - -

איילת שקד: התקיים דיון על ההעברה הזאת אתמול.

סתיו שפיר: אתם משנים פה סדרי עדיפויות אחרי ש - - - ומה שאתם עושים פה זה להעביר שוחד פוליטי - - - הפריימריז שלכם - - -

ניסן סלומינסקי: בועז, בגלל חוות הדעת של היועץ המשפטי - - -

איילת שקד: סתיו, פשוט תתביישי לך, את יודעת?

איילת שקד: פשוט תתביישי לך - - -

סתיו שפיר: - - - אנטי ציונים.

סתיו שפיר: ישב פה קודם ראש המועצה ועל הכסף.

סתיו שפיר: הדבר היחידי - - -

איילת שקד: מפלגת העבודה פשטה את הרגל כי לא אכפת לכם יותר לא מהחרדים, לא מהמתיישבים, לא מהדרום, לא מהצפון.

איילת שקד: אכפת לכם רק מהשטויות - - - שוטפת לכם את המוח.

סתיו שפיר: אני מבקשת את חוות הדעת - - -

עמר בר-לב: ומה אתם עשיתם למען הנגב והדרום?

עמר בר-לב: עשיתם משהו?

זבולון כלפה: עמר, - - -

איילת שקד: עשינו פי אלף ממה שאתם עשיתם.

איילת שקד: אתה יודע מה?

איילת שקד: כמה חברי כנסת יש לכם בדרום?

איילת שקד: - - -

סתיו שפיר: גונבים את הכסף של הדרום, רק גונבים אותו.

סתיו שפיר: איילת, זה לא יעזור הצעקות האלה.

סתיו שפיר: פשוט גונבים את הכסף מהדרום, מהצפון, מהגולן - -

איילת שקד: הקיבוצניק היחידי מהדרום הוא חבר הכנסת זבולון כלפה.

איילת שקד: חבר הכנסת אבי וורצמן מבאר-שבע, כמה חברי כנסת לכם יש מהדרום?

איילת שקד: כמה?

איילת שקד: תגיד לי בבקשה, כמה?

איילת שקד: אפס.

איילת שקד: אפס קיבוצניקים, אפס חברי כנסת מהדרום - -

עמר בר-לב: - - - אתם לא עשיתם כלום.

איילת שקד: אל תבלבל את המוח, יש כאן את יושב ראש השדולה החקלאית, שהוא היחידי שדואג לחוות הבודדים בדרום.

איילת שקד: - - -

רוברט אילטוב: גם אני - - -

איילת שקד: - - שר השיכון הגדיל את ההוצאה - - - לפריפריה, בקיבוצים, במושבים.

איילת שקד: אתם לא עשיתם כלום, רק "מגרבצים".

סתיו שפיר: אני מבינה שניסן מחכה כי אין לכם רוב.

איילת שקד: אני לא יכולה יותר, נשבר לי.

ניסן סלומינסקי: לא, לא, אל תדאגי, יש לנו רוב.

משה גפני: אדוני היושב ראש, הצעה לסדר – אני שנה - -

איילת שקד: יגאל אלון וישראל גלילי היו מתהפכים בקברם.

בועז טופורובסקי: כולם אומרים לך שלא היה דיון - -

ניסן סלומינסקי: לא, כולם אומרים שהיה.

ניסן סלומינסקי: היה דיון.

יעקב ליצמן: אני אזכיר לך מה שאמרתי אתמול - -

ניסן סלומינסקי: אתה אפילו ביקשת התייעצות סיעתית.

איילת שקד: אתה עשית על זה התייעצות סיעתית, בועז.

יעקב ליצמן: בועז, ביקשתי מעופר אתמול, אמרתי לו מענק הבירה, אמרתי לו בדיחה – בירה אלכסנדר.

יעקב ליצמן: תזכור, לעופר.

סתיו שפיר: אפשר בבקשה לשמוע את חוות הדעת של היועצים המשפטיים לכנסת, האם ניתן אחרי פיזור הכנסת להעביר העברה מסוג כזה דרך ועדת הכספים?

משה גפני: אדוני היושב ראש.

משה גפני: .. מה הוא עושה שם?

סתיו שפיר: אפשר לקבל את חוות הדעת?

סתיו שפיר: הכל פה מתנהל בסודיות?

בועז טופורובסקי: לא עשינו על זה דיון.

יעקב ליצמן: היה דיון.

יעקב ליצמן: אמרתי לעופר "בירה אלכסנדר" - - -

ניסן סלומינסקי: היה דיון.

משה גפני: אדוני היושב ראש, אני יכול הצעה לסדר או אי אפשר היום?

משה גפני: אני מציע הצעה לסדר: במשך שנה וחצי אני מחכה לדו-שיח הזה בין איילת שקד לבין "יש עתיד" ותאמין לי, זה מים קרים על נפש עייפה המריבה הזאת, יכול להיות שאני אעשה קידוש בשבת.

משה גפני: אני כבר מנסה לשכנע אותם שנה וחצי שיריבו, לא הצלחתי.

משה גפני: עכשיו זה הגיע.

איילת שקד: מוישה, הצלחת.

יריב לוין: - - - הצלחת, תאמין לי.

יריב לוין: זה הלך מהר מאד.

איילת שקד: זה הלך מעבר למצופה, מעבר למה שחשבת.

סתיו שפיר: מה שמביך הוא שממש לפני רגע ישבו פה ראשי מועצה מהגולן ומהגליל, שכל מה שהם רצו זה ארבעה מיליון, זה הכל.

סתיו שפיר: עכשיו אתם נותנים 90 מילון שקלים ליהודה ושומרון בלי שאלה בכלל.

איילת שקד: - - - תשאלי את חברי המועצות, תשאלו את מועצה אזורית גולן, את מועצה אזורית גליל תחתון, את מטה אשר.

איילת שקד: תשאלי את אצבע הגליל.

סתיו שפיר: - - -

בועז טופורובסקי: - - -

איילת שקד: - - תשאלי את מועצה אזורית שדות נגב, תשאלי אותם.

סתיו שפיר: - - זה גרושים לעומת מה שאתם מביאים.

סתיו שפיר: אתם יכולים להתבייש.

סתיו שפיר: אתם הפכתם למפלגה אנטי-ציונית.

סתיו שפיר: - - -

איילת שקד: יש לי דרך אגב מכתב מהיועץ המשפטי של משרד האוצר שבדק את כל ההעברות התקציביות של יהודה ושומרון, וכל ההעברות האלה תקפות.

איילת שקד: - - -

סתיו שפיר: - - איך הקמתם את מדינת ישראל.

סתיו שפיר: זה הבית של - - -

איילת שקד: - - אם ישראל גליל או יגאל אלון היה רואה את נציגי מפלגת העבודה, הוא היה מתבייש.

אלכס מילר: אני מרגיש כמו בלול כבר.

אלכס מילר: יאללה נו...

סתיו שפיר: אני עדין מחכה לחוות הדעת מהיועץ המשפטי של הכנסת, האם ניתן להעביר את הדבר הזה עכשיו, אחרי שהכנסת התפזרה.

סתיו שפיר: כזה דבר, כזה שינוי בסדרי עדיפויות צריך להגיע להצבעה במליאת הכנסת.

סתיו שפיר: - - -

אלכס מילר: אדוני היושב ראש - -

ניסן סלומינסקי: רק רגע.

ניסן סלומינסקי: רבותי - -

איילת שקד: אם היית עושה עבודה, היית יודעת שכל שנה עובר הסכום הזה של מענק - - ליהודה ושומרון.

איילת שקד: כל שנה, - - -

סתיו שפיר: - - - זה לא מענק ביטחוני.

סתיו שפיר: תקראי את הדפים לפני שאת מדברת.

ניסן סלומינסקי: איילת, בבקשה.

ניסן סלומינסקי: אני רוצה לעבור רגע להעברה אחרת.

זאב אלקין: שניה, אפשר הערה לסתיו?

זאב אלקין: אני מציע לך ללמוד קצת היסטוריה.

זאב אלקין: לכי תלמדי ותגלי שההתיישבות הצעירה הקודמת, עוד משנות ה-80, כשמפלגת העבודה ישבה בממשלה, ועל המענק הביטחוני את יודעת מי החליט?

זאב אלקין: אהוד ברק, ראש מפלגת העבודה ב-2001 - - -

סתיו שפיר: אתה יודע מה קרה בפעם האחרונה כשעבר פה מענק ביטחוני ליהודה ושומרון?

סתיו שפיר: 36 מיליון שקלים שהועברו למועצת יש"ע.

סתיו שפיר: - -

זאב אלקין: - - - מה קרה לך?

איילת שקד: אתם, במקום לייצג את הבוחרים של מפלגת העבודה - - -

סתיו שפיר: מענק ביטחוני עאלק.

סתיו שפיר: להעביר כסף לעמותות פוליטיות זה לא מענק ביטחוני.

סתיו שפיר: - -

איילת שקד: סתיו, בבקשה.

איילת שקד: היועצים המשפטיים שאת כל כך אוהבת – בשים לב לצרכיהם שלהם, בעת גביית - - - לשנת הכספים 2014, לא נוכל לסיים מבלי להתייחס לחשש שהועלה בין השיטין בדבר השימוש שאפשר שיעשה במענק הביטחוני לצרכים שאינם - - - של הרשות המקומית.

איילת שקד: - - -

סתיו שפיר: המענק הביטחוני עבר למועצת יש"ע.

איילת שקד: - - - בהסתמך על המענק בשים לב - - - שנית, נזכיר לחברת הכנסת שפיר - - - בבדיקות אלה לא נמצאה - - - שלא נהגה לענין זה בהתאם לדין, חברת הכנסת סתיו שפיר.

איילת שקד: מתוך איזה מסמך את קוראת בכלל?

איילת שקד: 36 מיליון שקלים שאתם העברתם כמענק ביטחוני ליהודה ושומרון, הועברו למועצת יש"ע וכבר חמש שנים שהם עוברים למועצת יש"ע מדי שנה בשביל תעמולה פוליטית.

איילת שקד: זה מענק ביטחוני?

איילת שקד: זה מענק ביטחוני, איילת?

איילת שקד: 36 מיליון שקלים שבאו לפה, לוועדה, להעביר כמענק ביטחוני ליהודה ושומרון הועברו למועצת יש"ע בשביל תעמולה פוליטית.

איילת שקד: משרד האוצר הכריז שהסכום הזה מוקפא.

איילת שקד: עכשיו אתם רוצים להעביר את זה מחדש.

איילת שקד: - - -

ניסן סלומינסקי: איילת, בבקשה מספיק.

ניסן סלומינסקי: סתיו, בבקשה.

איילת שקד: אני לא מבינה, יש לי מסמך מהיועץ המשפטי של משרד האוצר.

סתיו שפיר: - - -

איילת שקד: מה לעשות?

איילת שקד: יש מסמכים שלא הגיעו לעמותת "מולד".

איילת שקד: עמותת "מולד" – עדין לא הדליפו לעמותת "מולד" את כל המסמכים באוצר, הדליפו חלק, לא את הכל.

סתיו שפיר: - - - ושמאות מיליונים הולכים לעבור ליהודה ושומרון, גם מחטיבת ההתיישבות וגם פה, במענק כאילו ביטחוני, אין פה שום קשר לביטחון ואת כל הדבר הזה אתם עושים בצורה שהיא לא חוקית.

סתיו שפיר: זה מה שקורה פה.

בועז טופורובסקי: אני קורא את מה שאתם חילקתם היום - - - זו לא אותה ההעברה.

בועז טופורובסקי: אני קורא את מה שחילקתם היום וזה לא אותו דבר.

איילת שקד: בועז, יש כאן תוספות ולכן מחכים לרפרנט.

איילת שקד: יש שם תוספת ומחכים לרפרנט.

בועז טופורובסקי: פתאום עכשיו כן?

בועז טופורובסקי: - - - אתם משקרים אפילו בוועדה עצמה.

בועז טופורובסקי: למה?

בועז טופורובסקי: כי אנחנו אמרנו לכם שלא עשינו על זה דיון אחרי שאמרת שעשינו, וצריך לעשות על זה הצבעה.

בועז טופורובסקי: אז עכשיו פתאום אני מסתכל ואני רואה שזה לא אותו דבר.

בועז טופורובסקי: - -

ניסן סלומינסקי: אני מחכה בגלל שיש כאן תוספת קטנה, בגלל זה אני מחכה.

בועז טופורובסקי: לא, אחרי שכולם אומרים לך שאתה טועה.

בועז טופורובסקי: אתה ידעת את זה.

בועז טופורובסקי: אתה ידעת את זה.

ניסן סלומינסקי: היה דיון - - -

בועז טופורובסקי: לא היה דיון.

בועז טופורובסקי: איזה דיון היה?

בועז טופורובסקי: על שמונה מילון שקל תגבור תקנת רזרבה - זה פעם ראשונה שאני רואה את זה.

בועז טופורובסקי: לא סתם אתה רצית שנדון בזה.

בועז טופורובסקי: אז למה שאני אמרתי לך שהיה דיון אמרת: לא, זה אותו דבר - -

ניסן סלומינסקי: היה דיון בגלל התוספת הזאת.

איילת שקד: בועז, היה דיון והיתה תוספת והוא מחכה לרפרנט של משרד האוצר.

בועז טופורובסקי: רק אחרי שאני עליתי על זה.

בועז טופורובסקי: אתם שקרנים - - -

איילת שקד: מה אתה חושב?

איילת שקד: שאנחנו פראיירים?

איילת שקד: הוא היה מצביע כבר מזמן.

איילת שקד: אתה שקרן.

איילת שקד: למה הוא לא הצביע?

איילת שקד: הוא לא הצביע כי הוא חיכה לרפרנט ממשרד האוצר.

איילת שקד: הוא יכול היה להצביע בלי לקבל את רשותך, כידוע.

בועז טופורובסקי: - - -

ניסן סלומינסקי: בועז, אני כבר כל הזמן מחכה, עוד לפני שאתה ראית.

ניסן סלומינסקי: ברגע שראיתי שיש איזו תוספת - - -

בועז טופורובסקי: אתה אמרת, אתה התחלת - - -

ניסן סלומינסקי: לא, כי הדיון היה בינינו אם היה דיון על הענין או לא היה, והיה דיון והיתה רביזיה.

בועז טופורובסקי: התחלת עם זה שהיה דיון וצריך להצביע וזה שקר.

בועז טופורובסקי: כל דבר צריך לבדוק.

בועז טופורובסקי: תראו לאן התדרדרתם, אתם משקרים לפרוטוקול?

בועז טופורובסקי: לשקר לפרוטוקול?

בועז טופורובסקי: להגיד שהיה דיון על אותו דבר ואני צריך לבדוק ולראות שזה לא אותו דבר?

בועז טופורובסקי: לא כמו שסתיו עלתה, שבהעברות לביטחון מעבירים להתנחלויות?

בועז טופורובסקי: נו, עשה לי טובה.

בועז טופורובסקי: אני מקשיב, זה מה שהיה אתמול.

בועז טופורובסקי: הרי זה מה שהיה אתמול.

ניסן סלומינסקי: תסלח לי, אני הרי יושב כאן כל הזמן ומחכה וביקשתי שמישהו שיבוא מהרגע שראיתי.

ניסן סלומינסקי: זה לא היה הדיון בינינו.

ניסן סלומינסקי: הדיון בינינו היה אם על ההעברה הזאת היה דיון והיתה התייעצות סיעתית לא על זה, על הקודמת - -

בועז טופורובסקי: אני אמרתי לך שהתעריף שונה.

בועז טופורובסקי: אתה אמרת לי שזה אותו דבר פשוט קיבלנו את זה חזרה מהיועץ המשפטי.

בועז טופורובסקי: - -

ניסן סלומינסקי: רגע, על הקודמת היתה - -

בועז טופורובסקי: לא אמרת דרך אגב, גם שינינו את - - -

ניסן סלומינסקי: בועז, בגלל זה אני מחכה.

בועז טופורובסקי: לא, זה לא מה שאמרת.

ניסן סלומינסקי: אבל על הקודמת היה.

ניסן סלומינסקי: על 99% מזה היה, לא יהיה עוד פעם.

בועז טופורובסקי: אני לא יודע מה זה 99.

בועז טופורובסקי: אני לא מכיר שהיה.

בועז טופורובסקי: אני הייתי אתמול ואני לא זוכר שהיה.

בועז טופורובסקי: אולי כשיצאתי לכמה דקות - -

ניסן סלומינסקי: אתה ביקשת.

ניסן סלומינסקי: אני בטוח גם שאחד מכם ביקש התייעצות סיעתית.

ניסן סלומינסקי: זה היה - - -

בועז טופורובסקי: זה בכל מקרה העברה חדשה וככה צריך להתייחס אליה, וחבל שהצגתם את זה אחרת.

משה גפני: אפשר להמשיך את המריבה בין "יש עתיד" לאילת שקד?

סתיו שפיר: אם היה רק אפשר לחזור בזמן ולהדביק את הסרטון של מה שקורה עכשיו לפני חודש ולפני חודשיים ולפני חצי שנה.

סתיו שפיר: ..

סתיו שפיר: אין איזו העברה תקציבית למכונת זמן?

סתיו שפיר: זה היה יכול לעשות שירות טוב לפוליטיקה הישראלית.

יעקב ליצמן: אני מציע, אדוני, שתיתן לנו התייעצות סיעתית של שלוש דקות.

סתיו שפיר: יש אפילו יותר מזה, גפני – כשהיתה ההעברה של המענק הביטחוני כאילו על הקפאת בנייה של ה-36 מיליון שקלים ביהודה ושומרון וגילינו שהיא עברה בעצם לעמותת מועצת יש"ע, שר האוצר הכריז שהוא מקפיא אותה בדיעבד אבל הכסף כבר עבר.

ניסן סלומינסקי: היתה כבר.

יעקב ליצמן: בנוסף למה שהיה.

יעקב ליצמן: חריג.

יעקב ליצמן: יש בלגן, שלוש דקות.

סתיו שפיר: למה אנחנו מחכים עכשיו?

סתיו שפיר: בואו נדבר על העברות אחרות עכשיו.

ניסן סלומינסקי: בסדר, אז רציתי להתחיל.

ניסן סלומינסקי: אומרים לי שהוא כבר מגיע.

בועז טופורובסקי: הישיבה ממשיכה?

בועז טופורובסקי: סגורה?

ניסן סלומינסקי: כן, היא ממשיכה.

ניסן סלומינסקי: יוסי הגיע.

ניסן סלומינסקי: רבותי, אנחנו מטפלים בפניה לוועדה מספר 566-569 ו-619-620.

ניסן סלומינסקי: אני אומר שוב – מה שחולק עכשיו.

ניסן סלומינסקי: אני אומר שוב: - -

משה גפני: איפה הפניה?

ניסן סלומינסקי: הפניה הזאת.

ניסן סלומינסקי: - - אני אומר שוב שלמרות שהתקיים אתמול כבר דיון ואפילו היתה התייעצות סיעתית בנושא, אבל מאחר והוסיפו כאן, בהעברה, 14 מיליון אז לכן חיכיתי וביקשתי שיבוא מישהו להציג לנו את התוספת הזאת, שלא היתה בפעם הקודמת.

בועז טופורובסקי: אז גם הסך הכל לא נכון - - -

ניסן סלומינסקי: ביקשתי שישנה את זה ל-108.2.

ניסן סלומינסקי: בבקשה, אריאל יוצר.

ניסן סלומינסקי: אני מבקש מכולם.

ניסן סלומינסקי: ..

בועז טופורובסקי: אם כבר שואלים את היועץ המשפטי, אז בואו נוסיף עוד 14 מיליון תוך יום, בכיף.

ניסן סלומינסקי: לא, לא.

ניסן סלומינסקי: לכן אני אומר שאני רוצה להבין את זה.

ניסן סלומינסקי: בבקשה, אריאל יוצר.

<אריאל יוצר: שלום לכולם.

<אריאל יוצר: אני רכז פנים ושלטון מקומי באגף התקציבים.

<אריאל יוצר: יושב-ראש הוועדה ביקש ממני להסביר את השינויים, כי כבר התקיים דיון אתמול על כלל הפנייה, אז כמה דגשים, ובעיקר השינויים שביצענו בה.

<אריאל יוצר: יש כאן טעות טכנית בפנייה.

<אריאל יוצר: דברי ההסבר, השקלול שלהם יוצא תוצאה גבוהה ממה שכתוב אצלכם.

סתיו שפיר: תתקנו ותביאו חדש.

ניסן סלומינסקי: תמשיך הלאה.

ניסן סלומינסקי: סתיו שפיר, אני מבקש.

<אריאל יוצר: השקלול של התקנות וכמובן מה שאתם מצביעים עליו הוא הסכום הנכון.

<אריאל יוצר: יש פה טעות טכנית.

<אריאל יוצר: זה בסך הכול 108.2.

יצחק כהן: בהתחלה היתה טעות באחד וזה המשיך הלאה.

סתיו שפיר: נראה לכם הגיוני שתביאו דפי הסבר שיש בהם טעות?

סתיו שפיר: שנדע את הסכום.

ניסן סלומינסקי: אריאל יוצר, בבקשה תתייחס ותסביר.

סתיו שפיר: אין לזה קשר למענק ביטחוני.

סתיו שפיר: נכון?

סתיו שפיר: איילת שקד, מדובר על 38 מיליון שקלים.

סתיו שפיר: איך הגעת ל-6 מיליון שקלים?

ניסן סלומינסקי: סתיו שפיר, אני מבקש ממך פעם ראשונה.

סתיו שפיר: אתה מבקש ממני פעם ראשונה מה?

סתיו שפיר: אני שואלת פה שאלה.

ניסן סלומינסקי: אל תשאלי.

סתיו שפיר: אני שואלת שאלה.

סתיו שפיר: זה התפקיד שלי, לשאול שאלות.

ניסן סלומינסקי: יש דרך לשאול, נקודה.

ניסן סלומינסקי: תמשיך.

<אריאל יוצר: התקנה הזו תוקנה בסך 5 מיליון שקלים והועמדה על הסכום הזה שהועבר בשנת 2013 ולכן התאמנו אותה והוספנו 5 מיליון שקלים.

בועז טופורובסקי: לאן הולכים ה-5 מיליון שקלים?

בועז טופורובסקי: אתה רוצה לסיים להציג ואז נשאל?

<אריאל יוצר: זה לגבי אותם 5 מיליון שקלים, שהכסף הושווה לשנת 2013 ותוקן בהתאמה.

זאב אלקין: השנה של לפיד.

<אריאל יוצר: 8 מיליון שקלים נוספים הועברו לתוך תקנת רזרבה.

<אריאל יוצר: התקנה הזו, בלי שנקבל אישור של הייעוץ המשפטי, תעבור לתקנה שניתנת לטובת מענקים לרשויות מקומיות שבהן יש גידול חריג באוכלוסייה.

<אריאל יוצר: הן מקבלות תוספות לתקציבן השוטף במידה ולפי המודל של משרד הפנים והגידול בהיקף האוכלוסייה שלהן מגיע להן כסף.

<אריאל יוצר: כמובן שהתקציב כולו מתחלק בהתאם לפרמטרים.

<אריאל יוצר: עוד דבר אחד שחשוב לי להגיד, בהמשך להנחיית היועץ המשפטי לממשלה לגבי סוגיית המענקים הביטחוניים, בסך 27 מיליון שקל, לאחר שהיועץ המשפטי לממשלה בחן את הבקשה, בחן את עמדת היועץ המשפטי של משרד האוצר, הוא אישר להעביר את התקנה הזו.

<אריאל יוצר: הוא הנחה להדגיש שהתקציבים שמועברים בתקנה הזו לרשויות המקומיות מותר לעשות בהם שימושים אך ורק לצרכים מוגדרים לתפקידי הרשות המקומית.

בועז טופורובסקי: איך מחולק ה-47?

<אריאל יוצר: 47 מחולק ל-20 בגין המלחמה ועוד 27 בגין- - -

סתיו שפיר: המלחמה?

<אריאל יוצר: בהתאם להחלטת הממשלה שהתקבלה לתת מענקים לרשויות מקומיות.

סתיו שפיר: מה זאת אומרת?

סתיו שפיר: זה הרבה יותר כסף ממה שקיבלו בדרום.

ניסן סלומינסקי: סתיו שפיר, ביקשת לדבר ואתן לך, אבל לא כך.

בועז טופורובסקי: מה זאת אומרת?

בועז טופורובסקי: לא סבלו במלחמה בשאר הישובים?

בועז טופורובסקי: זה בדיחה.

ניסן סלומינסקי: תבקש ותקבל רשות דיבור.

ניסן סלומינסקי: אריאל יוצר, סיימת?

ניסן סלומינסקי: תודה.

ניסן סלומינסקי: עכשיו מי שביקש לדבר.

ניסן סלומינסקי: אני מבקש לדבר רק על הקטע הזה.

ניסן סלומינסקי: לא לפתוח את כל התקנה, שעליה דיברנו כבר.

ניסן סלומינסקי: על הקטע הזה.

ניסן סלומינסקי: סתיו שפיר, את ביקשת ראשונה, בבקשה.

סתיו שפיר: יש לי מספר שאלות.

סתיו שפיר: ראשית, מה גרם לכך שהחלטתם – אם מצאתם עודפים בתקציב או תקציב ברזרבה, מדוע בחרתם להעביר 100 מיליון שקלים ויותר דווקא ליהודה ושומרון ולא החלטתם לפזר אותם ולהעביר חלק ניכר מהם לפחות ליישובי עוטף עזה והדרום בעקבות "צוק איתן"?

סתיו שפיר: אנחנו יודעים עדיין שרבים מן העסקים לא קיבלו כסף, הרשויות המקומיות לא קיבלו את מלוא הסיוע שהן דרשו ושהן נזקקות לו.

סתיו שפיר: מדוע נקבע סדר העדיפויות הזה?

סתיו שפיר: זו השאלה הראשונה.

סתיו שפיר: השאלה השנייה היא בנוגע לאותו מענק ביטחוני לכאורה.

סתיו שפיר: מצאנו פרוטוקול של מועצת אפרת מ-2011, בזמן שנפתלי בנט עדיין היה מנכ"ל מועצת יש"ע.

סתיו שפיר: הפרוטוקול הזה, שנפתח במילים "אולי כדאי לכבות את ההקלטה", מספר על הסדר בין הממשלה לבין הרשויות המקומיות ביו"ש ועמותת מועצת יש"ע, שהמענק הביטחוני הזה לכאורה עובר בעצם אחר-כך מהרשויות למועצת יש"ע בשביל תעמולה פוליטית.

סתיו שפיר: מדוע התעמולה הפוליטית של מועצת יש"ע שווה יותר מיישובי הדרום?

ניסן סלומינסקי: תודה רבה.

ניסן סלומינסקי: אריאל יוצר, תענה רק על התוספת שדיברת עליה.

ניסן סלומינסקי: בועז טופורובסקי, בבקשה.

בועז טופורובסקי: אריאל יוצר, אני רוצה לדעת בבקשה מאתמול להיום מי הפנה את תשומת לבך לחוסרים האלה של 5 מיליון שקלים בהתיישבות הצעירה לרשויות מקומיות ביו"ש ושל 8 מיליון שקלים בתקנת רזרבה, על הגידול באוכלוסייה ביישובים, ואיך זה הולך בדיוק להתחלק?

בועז טופורובסקי: הרי אתם יודעים איך זה הולך להתחלק, אתם יודעים לאן זה הולך להגיע, לאילו ישובים.

בועז טופורובסקי: אשמח לדעת את זה.

בועז טופורובסקי: ניסיתי להיות הכי ממצה ודיברתי על התוספות, למרות שכל ה-108 מיליון שקלים האלה זה מגזר אחד גדול שקשור לפריימריז.

שמעון סולומון: אני רוצה לשאול לגבי סעיף 5, על המועצה ה- - -.

שמעון סולומון: האם יש חפיפה?

שמעון סולומון: גם בסעיף הקודם על יהודה ושומרון, הסעיף הכללי, ראינו שיש שם מענקי איזון ואחד הסעיפים היה גם כן מענק שר.

שמעון סולומון: גם כאן אני רואה מענק שר.

שמעון סולומון: אני רוצה לדעת מה זה.

שמעון סולומון: לפי איזה קריטריונים זה?

<קריאה: גם הצדעה לירושלים היתה לנו בהעברה הקודמת.

שמעון סולומון: גם בסעיף הקודם- - - למי נותנים את זה?

יעקב ליצמן: אני מבקש לשאול שאלה קצרה.

יעקב ליצמן: האם לפני שנה היה אותו סכום, או לא?

<אריאל יוצר: באיזה עניין?

יעקב ליצמן: לפני שנה היה אותו סכום?

יעקב ליצמן: בדיוק אותו דבר?

<אריאל יוצר: כן.

יעקב ליצמן: אז לפיד עשה את זה פעמיים.

יעקב ליצמן: זהו.

יעקב ליצמן: אותו דבר.

עמר בר-לב: יש לי שאלה.

עמר בר-לב: אני מבין שהכסף מגיע מאיזו רזרבה.

עמר בר-לב: נכון?

עמר בר-לב: ככל שאני מבין בתור חבר בוועדת החוץ והביטחון, עדיין לא הועברו כל הסכומים של 7 מיליארד שקל לתקציב הביטחון בשביל לכסות את הוצאות "צוק איתן" כי לא מוצאים בשלב זה מספיק רזרבות.

עמר בר-לב: נראה לי שהרבה יותר חשוב להעביר למשרד הביטחון אם יש רזרבה איפשהו מאשר לנושאים האלה.

עמר בר-לב: אני אומר לך משהו מעודכן מלפני שעתיים מוועדת החוץ והביטחון.

ניסן סלומינסקי: אני יודע.

ניסן סלומינסקי: חסר עוד מיליארד מתוך ה-7 מיליארד.

ניסן סלומינסקי: העברנו 6 מיליארד שקלים.

ניסן סלומינסקי: אנחנו מחכים שמשרד האוצר יעביר עוד.

בועז טופורובסקי: בינתיים אנחנו מעבירים 20 מיליון שקל ליהודה ושומרון.

עמר בר-לב: העדכון היה נכון.

עמר בר-לב: המספרים שאתה אומר נכונים.

עמר בר-לב: בינתיים עוד מחפשים את המיליארד הנוסף.

עמר בר-לב: אם יש כאן איזו רזרבה אז הנה מצאנו חלק ממנה, בואו נעביר לתקציב הביטחון.

עמר בר-לב: אני לא מבין, מה יותר חשוב, משרד הביטחון או העברה ליהודה ושומרון?

אלכס מילר: 3.5 מיליארד שקל.

יעקב ליצמן: זה לפני ההעברה.

בועז טופורובסקי: יותר חשוב בגין המלחמה לעזור להם, לכן מעבירים 20 מיליון שקל ליו"ש.

יריב לוין: להיפך- - -

עמר בר-לב: זה מופיע בשורות תקציב שונות.

עמר בר-לב: אם חסר למשרד הביטחון צריך להעביר למשרד הביטחון.

ניסן סלומינסקי: יריב לוין, השאלה שלו נכונה לגבי משרד הביטחון.

ניסן סלומינסקי: כל ההעברות היו צריכות ללכת לזה.

ניסן סלומינסקי: אנחנו חושבים פה בוועדה בדרך כלל שהביטחון חשוב, אבל יש דברים נוספים שהם חשובים.

יריב לוין: התיישבות זה ביטחון.

ניסן סלומינסקי: מבחינתנו גם התיישבות זה ביטחון.

יעקב ליצמן: מע"מ אפס למשל יותר חשוב.

יעקב ליצמן: ..

עמר בר-לב: הבנתי שהעמדה של ראש הממשלה היא שצריך להעביר 8 מיליארד שקל לתקציב הביטחון.

יעקב ליצמן: 3 מיליארד שקל למע"מ אפס.

יעקב ליצמן: ליאיר לפיד גם יש טענות.

בועז טופורובסקי: לראש הממשלה יש פריימריז והליכוד נשלט על-ידי מתנחלים.

בועז טופורובסקי: יאיר לפיד מעביר להם כסף.

עמר בר-לב: אני ניתלה באילנות גבוהים, בראש הממשלה ובשר הביטחון.

בועז טופורובסקי: זה שוחד פוליטי.

ניסן סלומינסקי: אריאל יוצר, מה תשובתך?

<אריאל יוצר: לגבי השאלות של חברת הכנסת סתיו שפיר, אחת, לגבי התקציב לשאר הארץ, הממשלה אישרה לפני כחודש או חודשיים החלטה שנפרשת לאורך 5 שנים בסך 1.3 מיליארד שקל.

סתיו שפיר: כן, אבל רק 300 מיליון שקל בשנה.

סתיו שפיר: כאן אתה בבום אחד מעביר סכומים כאלה.

ניסן סלומינסקי: סתיו שפיר, בבקשה, הוא עונה עכשיו.

<אריאל יוצר: החלטה בסך 1.3 מיליארד שקל לטובת יישובי הדרום.

<אריאל יוצר: יש עוד לא מעט החלטות שמתפרשֹות לצפון.

<אריאל יוצר: מה שאתם רואים כאן זה חלק מההעברות התקציביות.

<אריאל יוצר: רק לפני שבועיים ועדת הכספים אישרה בקשה להעביר עוד בשנת 2014, כתוצאה ממבצע "צוק איתן", 345 מיליוני שקלים שמיועדים אך ורק לדרום.

ניסן סלומינסקי: 350 מיליוני שקלים.

<אריאל יוצר: 350 מיליון.

<אריאל יוצר: וגם זה תמונה חלקית.

סתיו שפיר: כל הדרום מקבל 350 מיליון שקל ואילו יהודה ושומרון מקבל 100 מיליון עכשיו?

<אריאל יוצר: לכן יש תמונה תקציבית הרבה יותר שלמה וזה לא מתמצה רק בפנייה הזאת.

סתיו שפיר: תשווה לי את התמונה.

ניסן סלומינסקי: לא.

סתיו שפיר: הוא אומר שיש תמונה שאנחנו לא רואים.

סתיו שפיר: תשווה לי את התמונה התקציבית השנה, כמה קיבלו היום יהודה ושומרון לעומת כל הדרום.

ניסן סלומינסקי: סתיו שפיר, את נמצאת ב"פעם ראשונה".

ניסן סלומינסקי: אני מבקש.

סתיו שפיר: כמה קיבל הדרום?

ניסן סלומינסקי: אתה לא עונה.

ניסן סלומינסקי: תמשיך הלאה.

סתיו שפיר: אתה לא יכול להוציא אותי כי אני צריכה להצביע פה.

ניסן סלומינסקי: לא משנה.

ניסן סלומינסקי: אכניס אותך רק להצבעה.

ניסן סלומינסקי: סתיו שפיר, פעם שנייה.

<אריאל יוצר: אני לא יכול לענות על השאלה הזאת.

ניסן סלומינסקי: אל תענה לה.

בועז טופורובסקי: אתה יכול להגיד יותר.

ניסן סלומינסקי: אריאל יוצר, אתה מדבר רק על מה שאמרתי לך.

ניסן סלומינסקי: היא לא קיבלה עכשיו זכות דיבור.

ניסן סלומינסקי: תענה רק על השאלות שלי.

בועז טופורובסקי: אריאל יוצר, אתה יכול להגיד הרבה יותר.

סתיו שפיר: הוא חייב לענות לי על השאלות.

ניסן סלומינסקי: בבקשה, הלאה.

<אריאל יוצר: יש שאלות שאני לא יכול לענות עליהן.

סתיו שפיר: אני יכולה להגיד לך כמה כסף.

בועז טופורובסקי: זה בהתאם לדרישה של חברי מרכז הליכוד.

<אריאל יוצר: לשאלה השנייה, הדגשתי לגבי השימושים בכסף ולגבי מה שהעלית הנחיה מפורשת של היועץ המשפטי לממשלה, שהגדיר שהשימושים בכסף שמועבר כאן ומאושר על-ידכם יכולות הרשויות המקומיות לעשות בו שימושים אך ורק למה שמוגדר כמחויבויות של השלטון המקומי בלבד לטובת התושבים שלו.

<אריאל יוצר: לכן אי אפשר לעשות שום דבר אחר, בהתאם להנחיית היועץ המשפטי לממשלה, בכסף הזה.

<אריאל יוצר: לגבי השאלה של חבר הכנסת בועז טופורובסקי, אנחנו הבאנו אתמול סכום של 33 מיליון שקל.

<אריאל יוצר: תשומת לבנו הופנתה לכך שבשנה שעברה הסכום בתקנת התיישבות צעירה עמד על 38 מיליון שקל.

זאב אלקין: יאיר לפיד היה יותר נדיב מנתניהו.

בועז טופורובסקי: אתם גם תתגעגעו אליו.

<אריאל יוצר: יש איזשהו רצף והמשכיות, שגם הרשויות המקומיות מתבססות עליו, ולכן התאמנו את הפנייה והוספנו 5 מיליון שקלים.

בועז טופורובסקי: מה לגבי ה-8 מיליון?

בועז טופורובסקי: מי הפנה את תשומת לבך ל-8 מיליון שקלים?

<אריאל יוצר: לגבי הנושא של מענק שר, לשאלה של חבר הכנסת שמעון סולומון- - -

עמר בר-לב: מה לגבי השאלה שלי?

בועז טופורובסקי: אבל לא סיימת לענות על השאלות שלי.

בועז טופורובסקי: שאלתי מי הפנה את תשומת לבך ל-8 מיליון שקלים, סעיף 3 שהתווסף.

<אריאל יוצר: אני יודע להגיד שבאופן אישי קיבלתי הנחיה מתוך אגף התקציבים.

<אריאל יוצר: הסכום אכן נבדק והוא היה נמוך יותר משנה שעברה.

בועז טופורובסקי: לא היה את הסכום הזה.

ניסן סלומינסקי: יוסי עדס, בבקשה.

ניסן סלומינסקי: לשאלה של עמר בר-לב אנחנו ענינו.

ניסן סלומינסקי: זה לא שאלה שאתה צריך לענות עליה.

<יוסי עדס: לגבי 4 מיליון שקל למענק שר- - -

עמר בר-לב: אפשר לקפוץ אל שר הביטחון, הוא נמצא בחדר הסמוך באולם ירושלים, ולהגיד לו שמצאנו 100 מיליון שקל.

בועז טופורובסקי: ניסן סלומינסקי, אני רוצה התייעצות סיעתית כי לא קיבלתי תשובה לשאלה שלי.

<יוסי עדס: מענק שר הפנים הועבר לרשויות בהתאם לנוהל שמפורסם באתר משרד הפנים, שהועבר מספר פעמים לוועדה, בהתאם לצרכים שמועברים על-ידי הרשויות המקומיות לשר הפנים ולשיקול דעתו של שר הפנים, על-פי הנוהל.

בועז טופורובסקי: לא קיבלתי תשובה לשאלתי על ה-8 מיליון שקל ולכן אני רוצה התייעצות סיעתית.

סתיו שפיר: מאיפה הוא הולך להעביר את הכסף?

סתיו שפיר: מה שיקול דעתו של השר על ההעברות האלה?

<יוסי עדס: אין כרגע עדיין הקצאה.

סתיו שפיר: למה דחוף להביא את זה היום, יום אחרי פיזור הכנסת?

סתיו שפיר: למה החלטתם שזה מה שנחוץ לכם להעביר?

ניסן סלומינסקי: אריאל יוצר, הוא שאל שאלה – אם אתה יודע להגיד תגיד ואם לא אז לא – על התוספת של 8 מיליון שקלים.

בועז טופורובסקי: איך הבקשה לתיקון הזה הגיעה למשרד האוצר?

<אריאל יוצר: למען האמת קיבלתי הנחיה פנימית בתוך האגף.

בועז טופורובסקי: אני מבקש התייעצות סיעתית, בבקשה.

יעקב ליצמן: אני ביקשתי התייעצות סיעתית כבר לפני 20 דקות.

יעקב ליצמן: אתה מבולבל.

סתיו שפיר: הם לא הספיקו לענות לי על השאלות.

סתיו שפיר: חוות הדעת של היועץ המשפטי לממשלה אמרה שאסור לרשויות המקומיות להעביר את זה לדברים שהם לא חלק מ- - - אבל הראיתי לך לפני דקה שהכסף הזה עובר למועצת יש"ע.

בועז טופורובסקי: לא היתה התייעצות סיעתית.

ניסן סלומינסקי: חבר הכנסת ליצמן ביקש לפניך.

בועז טופורובסקי: אבל לא היתה התייעצות סיעתית.

בועז טופורובסקי: ניסן סלומינסקי, אני שאלתי אותך אם הישיבה עדיין מתקיימת ואתה אמרת לי שכן.

בועז טופורובסקי: לא היתה התייעצות.

ניסן סלומינסקי: חבר הכנסת ליצמן ביקש התייעצות סיעתית.

ניסן סלומינסקי: נתתי לו.

בועז טופורובסקי: לא היתה התייעצות.

ניסן סלומינסקי: נתתי לו.

בועז טופורובסקי: מתי היתה היום התייעצות סיעתית?

בועז טופורובסקי: לא היתה.

יעקב ליצמן: אני ביקשתי.

בועז טופורובסקי: הם משקרים עכשיו כפי שהם שיקרו כשאמרו שזו אותה העברה.

בועז טופורובסקי: לא היתה התייעצות סיעתית.

יעקב ליצמן: אני ביקשתי לפני 20 דקות.

בועז טופורובסקי: הוא לא נתן לך התייעצות סיעתית.

סתיו שפיר: אריאל יוצר עדיין באמצע התשובה שלו.

יעקב ליצמן: מותר לעשות פעמיים התייעצות סיעתית?

<שגית אפיק: לא, אבל יש לו שיקול דעת.

<שגית אפיק: הוא יכול להפעיל את שיקול הדעת שלו.

ניסן סלומינסקי: בואו נעשה 3 דקות התייעצות סיעתית.

סתיו שפיר: אבל אריאל יוצר באמצע התשובה שלו.

ניסן סלומינסקי: לא, הוא לא באמצע.

ניסן סלומינסקי: התייעצות סיעתית ל-3 דקות.

ניסן סלומינסקי: ב-15:24 מצביעים.

ניסן סלומינסקי: רבותי, כל מי שהלך להתייעץ שייכנס פנימה.

ניסן סלומינסקי: אנחנו לא רוצים לגנוב הצבעות.

ניסן סלומינסקי: רבותי, נגמרה ההתייעצות.

ניסן סלומינסקי: מי בעד לאשר את פנייה לוועדה מספר 566-569, עם התיקון של 108.2?

סתיו שפיר: עדיין לא התקבלו פה תשובות.

סתיו שפיר: על מה אתה מדבר?

סתיו שפיר: ההעברה הזאת לא חוקית.

בועז טופורובסקי: לצורך הבחירות של בנימין נתניהו זה מה שצריך לעשות כדי להיבחר, כדי להיות יושב-ראש הליכוד פעם נוספת.

בועז טופורובסקי: הליכוד נשלט על-ידי המתנחלים.

סתיו שפיר: זה בסוף יגיע לבית-המשפט.

סתיו שפיר: פשוט העברה לא חוקית.

בועז טופורובסקי: גם גילה גמליאל צריכה להצביע בעד ויריב אלקין צריך להצביע בעד, כדי שיהיה להם סיכוי בפריימריז.

בועז טופורובסקי: מה לעשות, ליכוד זה מתנחלים.

גילה גמליאל: אנחנו מצביעים לפי הדרישה של השר שלך.

בועז טופורובסקי: הליכוד רב עם הבית היהודי מי יותר ימני.

ניסן סלומינסקי: מי בעד?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 8

ניסן סלומינסקי: נמנעים – אין

ניסן סלומינסקי: 8 בעד, 4 נגד, אין נמנעים.

ניסן סלומינסקי: ההעברה אושרה.

סתיו שפיר: אני מבקשת רביזיה.

ניסן סלומינסקי: אם יש רביזיה.

ניסן סלומינסקי: על כל הרביזיות נצביע בשעה 15:59.

ניסן סלומינסקי: יש לנו אישור מיושב-ראש הכנסת להמשיך ואנחנו ממשיכים הלאה את הדיונים.

ניסן סלומינסקי: עכשיו תצא ההודעה.

ניסן סלומינסקי: ייקח דקה להודיע.

ניסן סלומינסקי: רבותי, אנחנו ממשיכים הלאה.

ניסן סלומינסקי: בעמוד 58 בחוברת העבה, פנייה מספר 507 בעניין רשות השידור.

ניסן סלומינסקי: מי שמייצגת את התיירות מייצגת גם את זה והבטחנו לה שתוכל להציג כי היא צריכה ללכת.

<דפנה סגול: שלום לכולם, צהרים טובים.

<דפנה סגול: שמי דפנה סגול ואני רפרנטית של תיירות ושל תקשורת באגף התקציבים במשרד האוצר.

<דפנה סגול: פנייה 507 נועדה להעברת כ-400 מיליון ש"ח לרשות השידור, שפועלת היום, כידוע לכם, תחת כונס הנכסים הרשמי, בהתאם לחוק השידור הציבורי שעבר בכנסת לפני כמה חודשים.

<דפנה סגול: הפנייה נועדה להעברת 320 מיליון ש"ח בגין הוצאות פרישה, בהתאם להסכם עקרונות שנחתם אל מול הסתדרות העובדים ושר הארגונים הייצוגיים.

<דפנה סגול: בנוסף לכך, 80 מיליון ש"ח הם לכיסוי גירעון שבו מצויה רשות השידור היום, ששוב, פועלת תחת כונס הנכסים הרשמי.

<דפנה סגול: הגירעון נוצר עקב שתי סיבות מרכזיות.

<דפנה סגול: ראשית, בהסכם העקרונות שהזכרתי קודם בוצעו הצמדות שכר לעובדי הרשות, שהם לא קיבלו, הצמדות שכר שניתנות לכל עובדי המגזר הציבורי, זה בערך 30 מיליון ש"ח מתוך ה-80 מיליון ש"ח.

<דפנה סגול: עוד 50 מיליון ש"ח זה בגלל ירידה בגביית האגרה בסוף שנת 2014.

ניסן סלומינסקי: תודה לך.

ניסן סלומינסקי: מישהו רוצה לשאול שאלות או זה מקובל על כולנו?

ניסן סלומינסקי: אם כך, בואו נעביר את זה.

ניסן סלומינסקי: מי בעד אישור פנייה לוועדה מספר 507?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 6

ניסן סלומינסקי: נמנעים – אין

ניסן סלומינסקי: ההעברה אושרה.

<דפנה סגול: אודה לך, כבוד היושב-ראש, אם ניתן יהיה לעבור לפנייה שחלקה קשור גם לרשות השידור, פנייה מספר 456 בעמוד 14.

<דור בלוך: אני מאגף התקציבים במשרד האוצר.

<דור בלוך: מטרת הפנייה לבצע העברה תקציבית של הרשאה להתחייב בתוך תקציב מינהל הדיור הממשלתי, בהיקף של 135 מיליון ש"ח לפעולות ניהול ובקרה, וכן הגדלה בהיקף זהה של תקציב ההוצאה המותנית בהכנסה בתקנה זו.

<דור בלוך: הכסף מיועד לפינוי מבני רשות השידור.

<דור בלוך: אעביר לדפנה סגול, שהיא רפרנטית תקשורת, להסביר את ההיבט של רשות השידור בפנייה.

<דפנה סגול: למעשה הנושא הוסבר כבר לפני כמה דקות.

<דפנה סגול: המטרות הן אותן מטרות, גם כיסוי גירעונות של רשות השידור בהתאם לקבוע בחוק וגם הוצאות הפרישה בגין הסכם העקרונות.

ניסן סלומינסקי: רבותי, מישהו מבקש לשאול?

ניסן סלומינסקי: אם כך, מי בעד לאשר את פנייה לוועדה מספר 456?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה פה אחד.

<דפנה סגול: אם ניתן, פנייה נוספת שקשורה לתקשורת, פנייה מספר 536 בעמוד 73א'.

<דפנה סגול: הפנייה היא פניית סוף שנה שנועדה לביצוע שינויים פנימיים בתקציב משרד התקשורת, בהתאם לביצוע בפועל.

<דפנה סגול: יש כאן הפחתה של 1.5 מיליון ש"ח בהוצאות השכר, שוב, בגין ביצוע, ובהתאם הוספה בתקציב מינהל וארגון, תקציב החשבות ותקציב המועצה לשידורי כבלים ולוויין, כל זה בהתאם לבקשת המשרד.

ניסן סלומינסקי: כמה כסף עובר פה?

<דפנה סגול: פה לא נכנס שום כסף לסעיף 39.

<דפנה סגול: זה במשרד התקשורת.

<דפנה סגול: אלה רק שינויים פנימיים בהתאם לביצוע בפועל.

ניסן סלומינסקי: מי בעד לאשר את הפנייה לוועדה מספר 536?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: ההעברה אושרה פה אחד.

ניסן סלומינסקי: תודה לך.

ניסן סלומינסקי: בעמוד 49א', פנייה מספר 498.

ניסן סלומינסקי: בבקשה, מי מציג את זה?

<דוד שטיינמץ: אני מנהל אגף תקציבים במשרד הכלכלה.

<דוד שטיינמץ: מדובר פה בפנייה שיש בה שינויים פנימיים בסוף שנה, של התאמת הביצוע של הוצאות השכר במשרד לביצוע בפועל.

<דוד שטיינמץ: יש גם תוספת של 800,000 שקל לפסקי-דין בהתאם לביצוע בפועל.

ניסן סלומינסקי: יש שאלות?

ניסן סלומינסקי: מי בעד לאשר את פנייה לוועדה מספר 498?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב נגד – אין נמנעים – 1

ניסן סלומינסקי: הפנייה אושרה.

בועז טופורובסקי: אני נמנע.

בועז טופורובסקי: אני מבקש רביזיה.

ניסן סלומינסקי: אנחנו מנסים קצת לרכז את הרפרנטים.

ניסן סלומינסקי: בחוברת הדקה בעמוד 55, פנייה לוועדה מספר 522.

ניסן סלומינסקי: זה נושא התעשייה האווירית.

ניסן סלומינסקי: בבקשה.

<אמיר אדרי: אני מאגף התקציבים במשרד האוצר.

<אמיר אדרי: הפנייה התקציבית הזאת נועדה להעביר הכנסות מדיבידנד מהתעשייה האווירית, בסך של כ-36 מיליון ש"ח לטובת פעילות החברה, וזה בהתאם לסיכום תקציבי בין משרד האוצר והתעשייה האווירית.

<אמיר אדרי: התעשייה האווירית נכון להיום לא זכאית להטבות מתוקף חוק עידוד השקעות ועדיין היא מתמודדת בחוץ לארץ והיא אחת היצואניות המרכזיות.

<אמיר אדרי: על מנת לעודד את הפעילות יש כאן מענק ממשרד האוצר לטובת מחקר ופיתוח בתעשייה האווירית.

ניסן סלומינסקי: מי בעד לאשר את פנייה מספר 522?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה.

ניסן סלומינסקי: תודה לכם.

ניסן סלומינסקי: סיימנו את כל החוברת הדקה ואנחנו בחוברת העבה.

ניסן סלומינסקי: אנחנו עוברים לפנייה לוועדה מספר 551 בעמוד 76.

ניסן סלומינסקי: משרד התחבורה.

<שירה ברגמן: אני רפרנטית תחבורה.

<שירה ברגמן: אקדים ואומר שמדובר בפנייה פנימית בתוך סעיף הפיתוח של משרד התחבורה.

<שירה ברגמן: הפנייה נועדה לתקצב הרשאה להתחייב בסך 790 מיליוני שקלים בתקציב פיתוח הכבישים של משרד התחבורה, הכולל בין היתר: 1) 575 מיליוני שקלים עבור אחזקת מערכת הכבישים הבינעירונית;

יעקב ליצמן: אילו כבישים?

<שירה ברגמן: כל הרשת.

<שירה ברגמן: זה סכום שניתן לכל רשת הכבישים, לא לכביש ספציפי, וזה נעשה על-פי תיעדוף של צרכים.

<שירה ברגמן: 2) 215 מיליוני שקלים עבור ביצוע פרויקטי פיתוח ובטיחות במועצות המקומיות, ועבור תכנון מערכות הכבישים לנמלי הים.

סתיו שפיר: יש לי שאלה.

סתיו שפיר: אתם מקצצים פה עוד 790 מיליון שקלים מתחבורה ציבורית.

סתיו שפיר: אתמול קיצצתם 350 מיליון שקלים מתחבורה ציבורית.

סתיו שפיר: לפני שבוע קיצצתם 900 מיליון שקלים מתחבורה ציבורית.

סתיו שפיר: במהלך "צוק איתן" קיצצתם 125 מיליון שקלים מתחבורה ציבורית.

סתיו שפיר: אתם רוצים שתהיה איזושהי תחבורה ציבורית בישראל או שהתוכנית היא לחסל אותה?

<שירה ברגמן: אנחנו מאוד רוצים שתהיה תחבורה ציבורית בישראל.

<שירה ברגמן: לא מדובר כאן בשום צורה בקיצוץ.

<שירה ברגמן: מדובר בהרשאה להתחייב.

<שירה ברגמן: הסיפור הוא שהפרויקטים, על אף עבודה מאומצת מאוד במשרד התחבורה ובמשרד האוצר, שחשבנו שייצאו השנה בתחום התחבורה הציבורית, טרם בשלים.

סתיו שפיר: אילו פרויקטים?

סתיו שפיר: ולמה הם לא בשלים?

סתיו שפיר: אולי כי קיצצתם אותם לפני שהם יכלו להבשיל?

<שירה ברגמן: לא, חד-משמעית לא.

<שירה ברגמן: כולנו כאיש אחד עושים עבודה מאומצת מאוד כדי לקדם את הפרויקטים האלה.

<שירה ברגמן: שני הפרויקטים הרלוונטיים הם הקו האדום בגוש דן והארכות השלוחות ברכבת הקלה בירושלים.

<שירה ברגמן: אלה שני פרויקטים סבוכים מאוד, שבאמת נעשים מאמצים אדירים כדי לקדם אותם.

סתיו שפיר: מה העלות של הפרויקטים?

<שירה ברגמן: אני רפרנטית תחבורה ולא רפרנטית תחבורה ציבורית ולכן אני לא יודעת להגיד לך.

<שירה ברגמן: 790 מיליוני שקלים הוא הסכום שהתפנה לצורך העניין בגלל הדחייה במימוש הפרויקטים.

סתיו שפיר: 2014 התחילה כאשר בתחבורה הציבורית יש 2.45 מיליארד שקלים והסכום כבר קוצץ ל-1.14 מיליארד שקלים.

<שירה ברגמן: את מדברת על מזומן ולא על הרשאה להתחייב.

<שירה ברגמן: אנחנו דנים כאן בהרשאה להתחייב.

<שירה ברגמן: אם לא נעשה את ההעברה הזאת של הרשאה להתחייב, ההרשאה הזאת פשוט לא תנוצל.

<שירה ברגמן: יש פרויקטים זמינים וחשובים במערכת הכבישים.

סתיו שפיר: אבל זה כל פעם עובר לכבישים.

סתיו שפיר: גם ההעברה הקודמת עברה לכבישים וגם ההעברה שלפניה.

סתיו שפיר: כבישים זה אחלה, זה חשוב, אבל תחבורה ציבורית היא הדרך הכי טובה למנוע תאונות דרכים, הדרך הכי טובה לעזור גם למעמד הביניים וגם לאוכלוסיות החלשות.

סתיו שפיר: היא עולה הרבה מאוד כסף בישראל.

סתיו שפיר: באירופה משקיעים פי שבע באזרח על תחבורה ציבורית, ולא סתם.

<שירה ברגמן: אני מסכימה עם כל מילה, וכולם מסכימים לכל מילה.

סתיו שפיר: אם התפנה לכם כסף מפרויקט כזה למה אתם לא מעבירים את זה לפרויקט אחר בתחבורה הציבורית?

<שירה ברגמן: כי אין פרויקטים בשלים.

סתיו שפיר: אז תעבירו את הכסף לסבסוד של אוטובוסים ורכבות.

<שירה ברגמן: סבסוד האוטובוסים נעשה בהתאם להסכמי סובסידיה מאוד מוגדרים ולכן לא ניתן להעביר.

<שירה ברגמן: שני הפרויקטים שציינתי לא קוצצו בשום היבט, הם התקדמו.

<שירה ברגמן: הם פשוט מתעכבים ולכן חבל לא לנצל את התקציב.

סתיו שפיר: אבל תסבירי איך זה הגיוני שבפרויקטים של תחבורה ציבורית לא מצליחים לתת טיפול אבל פרויקטים של כבישים כל הזמן מתקדמים.

<שירה ברגמן: אשמח להסבר מאוחר יותר.

<שירה ברגמן: יש הסברים מעשיים.

ניסן סלומינסקי: סתיו שפיר, בבקשה.

סתיו שפיר: רגע, אבל היא רוצה להסביר.

ניסן סלומינסקי: חבר הכנסת ליצמן גם רוצה להבין.

סתיו שפיר: אבל הייתי באמצע שאלה.

ניסן סלומינסקי: את לא שמה לב, את כבר 10 דקות באמצע שאלה.

סתיו שפיר: יש פה גם המון כסף.

סתיו שפיר: אתה כבר כמה ימים מעביר פה מיליארדי שקלים.

סתיו שפיר: אני רוצה לשאול על הכסף הזה.

סתיו שפיר: תחשוב לרגע שמדובר על תחבורה ציבורית ביהודה ושומרון, בסדר?

סתיו שפיר: תסבירי למה הפרויקט הזה- - -

ניסן סלומינסקי: את כל הזמן מדברת על תחבורה ציבורית אבל כשמגיע כסף לתחבורה הציבורית את- - -

סתיו שפיר: איפה מועבר כסף לתחבורה ציבורית?

ניסן סלומינסקי: עכשיו היא רוצה להעביר.

סתיו שפיר: לא, היא מקצצת שם 800 מיליון שקלים.

ניסן סלומינסקי: אבל היא רוצה להעביר לתחזוקת כבישים.

סתיו שפיר: לא, היא רוצה לבנות עוד כבישים.

סתיו שפיר: היא לוקחת את הכסף מהתחבורה הציבורית.

סתיו שפיר: אני רוצה להבין למה פרויקטים בכבישים מצליחים לכם ואילו פרויקטים בתחבורה הציבורית לא מצליחים.

ניסן סלומינסקי: היא לא קובעת מדיניות.

סתיו שפיר: אבל היה לה הסבר.

סתיו שפיר: היא אמרה שהיא רוצה להסביר את זה.

סתיו שפיר: היא מסבירה נורא יפה.

ניסן סלומינסקי: אני יודע.

ניסן סלומינסקי: אבל היא לא קובעת מדיניות.

סתיו שפיר: אז למה אתה עוצר אותה?

ניסן סלומינסקי: ככה.

ניסן סלומינסקי: כי אפשר כך להמשיך עד הלילה.

ניסן סלומינסקי: היא לא קובעת מדיניות כרגע, נקודה.

ניסן סלומינסקי: ליצמן, בבקשה.

יעקב ליצמן: אדוני היושב-ראש, שתי הערות.

יעקב ליצמן: אל"ף, אני חושב שסתיו שפיר צודקת כי הפגיעה בתחבורה הציבורית גדולה מדי.

יעקב ליצמן: זה בדרך כלל פוגע בשכבות החלשות.

יעקב ליצמן: מי משתמש בתחבורה הציבורית?

יעקב ליצמן: בעיקר העניים, החלשים.

יעקב ליצמן: לכן אני חושב שאסור לקצץ כל-כך הרבה כסף מהתחבורה הציבורית.

יעקב ליצמן: בי"ת, אם תעשו בדיקה, ואשמח מאוד אם תבדקי את זה, המחיר בתחבורה הציבורית עלה לאין ערוך יותר מאשר מחיר של כל דבר אחר, גם אחרי הסבסוד, ונדמה לי אפילו שהיום אין סבסוד.

<שירה ברגמן: בוודאי יש סבסוד.

<שירה ברגמן: אני שבה ומתנצלת אבל אני לא מתעסקת בתחום התחבורה הציבורית אלא בכל היתר ולכן אני לא יכולה לתת לך פרטים לגבי המחירים.

<שירה ברגמן: אני מסכימה עם כל מילה שאתה אומר לגבי חשיבות התחבורה הציבורית.

יעקב ליצמן: בגלל זה אתם מורידים בסעיף הזה כסף.

<שירה ברגמן: לא, אנחנו לא מורידים כסף מכיוון שמהותית הפרויקטים האלה מתוקצבים.

<שירה ברגמן: הם פשוט יתוקצבו בשנה הבאה כאשר הם יהיו בשלים.

<שירה ברגמן: סבסוד זה לא המונח הנכון להשתמש בו.

יעקב ליצמן: למשל כשאת מורידה 790 מיליוני שקלים, מה ירד?

יעקב ליצמן: איזה פרויקט ירד?

<שירה ברגמן: לא ירד אלא יידחה.

יעקב ליצמן: מה, למשל?

<שירה ברגמן: שני דברים מרכזיים.

<שירה ברגמן: אחד הוא הקו האדום בגוש דן, והשני הוא הארכות שלוחות ברכבת הקלה בירושלים.

<שירה ברגמן: אלה פרויקטים מאוד-מאוד חשובים גם למשרד האוצר וגם למשרד התחבורה.

<שירה ברגמן: הסיבה של הדחייה, בגדול, מתחלקת לשתיים.

<שירה ברגמן: ראשית, יש מורכבות אדירה באלמנטים של תכנון בפרויקטים בתחבורה ציבורית ואנחנו מנסים בכל מיני דרכים לפתור ולגרום לזה להיות יעיל יותר.

<שירה ברגמן: שנית, המכרזים האלה גדולים מאוד, מורכבים מאוד ומערבים גם, לדוגמה בירושלים, גורמים פרטיים.

<שירה ברגמן: ולכן, אדרבה, הסיפור הזה נהיה מורכב מאוד.

סתיו שפיר: ולמה אי אפשר להעביר- - -

ניסן סלומינסקי: מי בעד לאשר את פנייה לוועדה מספר 551?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 6

ניסן סלומינסקי: נמנעים – 1

ניסן סלומינסקי: הפנייה אושרה.

<טמיר כהן: עמוד 82, המשרד להגנת הסביבה, פניות מספר 555-556, 608-609.

<דור בלוך: פנייה זו מיועדת לביצוע שינויים פנימיים בתקציב המשרד להגנת הסביבה בסך של 5,270,000 ש"ח לאור בקשת המשרד והתאמה לצרכיו לקראת סוף שנת התקציב.

<דור בלוך: כמו כן כוללת הפנייה תוספת של 8,072,000 ש"ח לפעולות המשרד, וזאת לשם מימוש החלטות ממשלה הנוגעות לפעילותו, ביניהן החלטת הממשלה לקידום בנייה וירוקה וכן פעילות אשכול תעשיות ואף איכות אוויר.

<דור בלוך: לבסוף כוללת הפנייה התאמות בתקציבי קרנות המשרד הנובעות מהבדלים קטנים בין צפי ההכנסות לבין ההכנסות בפועל.

ניסן סלומינסקי: מי בעד לאשר את פנייה לוועדה מספר 555-556 ו-608-609?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: הפנייה אושרה.

<טמיר כהן: בעמוד 103, פנייה 591, זה אותו נושא, גם הגנת הסביבה.

<דור בלוך: פנייה זו נועדה לממן פעולות שכבר נעשו, בנוגע לשיקום הכרמל לאחר האסון, בהתאם להחלטת הממשלה בנושא זה, בהיקף של 4,460,000 ש"ח.

יעקב ליצמן: מי חתם בקשקוש אחרי חתימתו של אמיר לוי?

<דור בלוך: זה שרבוט.

ניסן סלומינסקי: רבותי, מי בעד לאשר פנייה לוועדה מספר 591?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 6

ניסן סלומינסקי: נמנעים – 1

ניסן סלומינסקי: הפנייה אושרה.

<טמיר כהן: בעמוד 18, פנייה מספר 458, המשרד לשירותי דת.

<יובל טלר: הפנייה נועדה להתאמת תקציב השכר של המשרד לשירותי דת, ובתוכו גם של מערך הגיור, בהתאם לביצוע בפועל.

<יובל טלר: מתאימים את הוצאות השכר למה שבוצע בפועל.

ניסן סלומינסקי: זה תמיד היה.

ניסן סלומינסקי: בסדר.

ניסן סלומינסקי: מי בעד לאשר את פנייה מספר 458?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: הפנייה אושרה.

סתיו שפיר: אני מבקשת רביזיה, עד שנקבל את רשימת העמותות במשרד לשירותי דת.

בועז טופורובסקי: אני מבקש רביזיה.

ניסן סלומינסקי: בעמוד 7, פנייה לוועדה מספר 441-444, משרד המשפטים.

<דורון סמי: זו הפנייה שמרכזת את כל השינויים של סוף השנה של משרד המשפטים והיחידות הנלוות, כולל הנהלת בתי-המשפט.

יעקב ליצמן: מי השר שחתם?

ניסן סלומינסקי: עשיתם סדר במשכורות בסנגוריה הציבורית?

<דורון סמי: כן, נעשה סדר משמעותי מאוד.

ניסן סלומינסקי: אין "ריטיינרים" ואין מי שמרוויחים שם סכומי עתק?

<דורון סמי: מספר האנשים שמרוויח סכומי עתק נמצא בירידה מתמדת ומנסים שהחלוקה תהיה מאוד אחודה.

<דורון סמי: אין בפניי את המספרים, כמה קיבלו, אבל זה אחוזים מאוד-מאוד קטנים.

<דורון סמי: כסף נוסף נועד לביצוע התאמות שכר, כמו בכל סוף שנה.

<דורון סמי: יש פה כסף שמועבר מתקציב הפיתוח של הנהלת בתי-המשפט לתקציב התפעול, בהתאם לסיום של פרויקטים שנעשו בשנת 2014 ובהתאם לנושא בית-הדין הרבני בחיפה, עם הנביעה המפורסמת, מועבר פה סכום של כ-3 מיליון שקלים.

ניסן סלומינסקי: זה מספיק כדי לפתור את הבעיה הזאת אחת ולתמיד?

<דורון סמי: זה מספיק כדי לפתור את הבעיה אחת ולתמיד, בתקווה שהטכנולוגיה ההנדסית שהביאו לשם במיוחד תעמוד בתכנון.

ניסן סלומינסקי: מי בעד פנייה לוועדה מספר 441-444?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: הפנייה אושרה.

ניסן סלומינסקי: בעמוד 16, פנייה לוועדה מספר 457, הרבנות הראשית.

ניסן סלומינסקי: מי מייצג את זה?

ניסן סלומינסקי: בעמוד 20, פנייה לוועדה מספר 459-461, משרד החקלאות ופיתוח הכפר.

<עלי בינג: הפנייה נועדה לבצע שינויים במשרד החקלאות בהתאם לביצוע.

<עלי בינג: כמו כן, לתקצב את פסק-דין "חוקרים" שהוביל לעלייה בשכרם של החוקרים המועסקים במשרד החקלאות ובמכון הוולקני.

<עלי בינג: בנוסף, בסעיף 4 תקצוב החלטת הממשלה 2025, תוכנית רב-שנתית לפיתוח הדרום, והחלטת הממשלה 3708, לקידום האוכלוסייה הבדואית.

ניסן סלומינסקי: מי בעד לאשר את פנייה מספר 459-461?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: הפנייה אושרה.

בועז טופורובסקי: אני מבקש רביזיה.

ניסן סלומינסקי: עכשיו אנחנו חוזרים לפנייה מספר 457 בעמוד 16.

<יובל טלר: הפנייה עוסקת בתקציב הרבנות הראשית ונועדה לתיקון תקציב השכר, בדומה לפנייה שעשינו לפני רגע למשרד לשירותי דת.

<יובל טלר: כמו כן, תקצוב חוסרי כמויות כוח אדם שהיו בבסיס התקציב וכן תקצוב של מיליון שקל לצורך תגבור תקציב הרבנות הראשית, בגלל מעבר הדירה של הרבנות.

<יובל טלר: הרבנות עוברת מבניין אחד לבניין אחר ולכן נדרש תגבור תקציבי.

ניסן סלומינסקי: מי בעד לאשר את פנייה מספר 457?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 6

ניסן סלומינסקי: נמנעים – 1 פנייה מספר 457, אושרה.

ניסן סלומינסקי: הפנייה אושרה.

בועז טופורובסקי: אני מבקש רביזיה.

ניסן סלומינסקי: בעמוד 25, פנייה לוועדה מספר 473-474, חוק חיילים משוחררים.

ניסן סלומינסקי: מי מציג את זה?

בועז טופורובסקי: לדעתי אנחנו יכולים להצביע על זה בלי רפרנט.

בועז טופורובסקי: נראה לי שאין מי שיתנגד להוסיף כסף לחיילים משוחררים.

ניסן סלומינסקי: זה בא להוסיף כסף.

ניסן סלומינסקי: אם כך, כולנו בעד.

סתיו שפיר: אפשר לשמוע לְמה זה בא להוסיף כסף?

<קריאה: חכו, אקרא לרפרנט.

ניסן סלומינסקי: לחכות או להצביע?

סתיו שפיר: בסדר.

סתיו שפיר: לתגבר אפשר.

ניסן סלומינסקי: מי בעד לאשר את פנייה מספר 473-474?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה פה אחד.

ניסן סלומינסקי: בעמוד 28, פנייה לוועדה מספר 475-478, משרד המדע.

ניסן סלומינסקי: מי בעד לאשר את פנייה לוועדה מספר 475-478?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה.

<מיכל גלברט: אם אפשר להמשיך לעמוד 78, זה חלק מאותה פנייה, פניות מספר 552-554.

<מיכל גלברט: זה המשך של העברות בגין אותה החלטת ממשלה לקידום טכנולוגיות מים.

<מיכל גלברט: פשוט כאן מדובר על מקור של מיליון ש"ח מרשות המים, ויש כאן העברה נוספת של מיליון ש"ח מהמשרד לביטחון פנים למשרד המדע בגין מחקרים בתחום רעידות אדמה, וכן שינוי פנימי אחד בתקציב המשרד לבקשת משרד המדע.

ניסן סלומינסקי: מי בעד לאשר את פנייה מספר 552-554?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה.

<טמיר כהן: עמוד 33, פנייה לוועדה מספר 479-481.

<יובל טלר: אני רפרנט שיכון באגף התקציבים.

<יובל טלר: הפנייה נועדה לתקצוב הוצאה בתקציב הרגיל של משרד הבינוי, שמתוכה 7.75 מיליון ש"ח מיועד לביצוע פעולות של שיקום שכונות ביישובי הבדואים והדרוזים, בהתאם להחלטות ממשלה בנושא; וכן העברה של 1.5 מיליון ש"ח ממשרד הכלכלה למשרד הבינוי לטובת תוכניות תעסוקה לאוכלוסייה האתיופית במסגרת שיקום שכונות; וכן ביצוע שינויים פנימיים בתקציב המשרד לבקשתו.

ניסן סלומינסקי: מי בעד לאשר את פנייה מספר 479-481?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה.

ניסן סלומינסקי: עמוד 37, פנייה לוועדה מספר 482-484, משרד הבינוי.

<יובל טלר: הפנייה עוסקת בתקציב המרכז למיפוי ישראל ונועדה לתיקון תקציב השכר של המרכז למיפוי ישראל בהתאם לביצוע בפועל, וכן העברה של 400,000 ש"ח מהמשרד לביטחון פנים לצורך ביצוע מיפוי של אזורים רגישים.

סתיו שפיר: רגישים באיזה מובן?

<יובל טלר: מבחינה ביטחונית.

אלכס מילר: זה 154 מיליון שקל.

סתיו שפיר: בועז טופורובסקי שואל, כמה כסף הועבר פה בוועדה בשנה האחרונה למרכז למיפוי ישראל?

<יובל טלר: אני לא יודע להגיד את זה מייד.

<יובל טלר: אבדוק ואחזיר תשובה.

ניסן סלומינסקי: זה מרכז חשוב מאוד.

ניסן סלומינסקי: הוא עושה עבודה חשובה, גם בתחומים שלא כדאי לדבר עליהם, נגיד כך.

סתיו שפיר: איזו עבודה?

ניסן סלומינסקי: מיפוי באזורים- - -

סתיו שפיר: אגיד לכם.

סתיו שפיר: זה התחיל ב-2013 מ-91 מיליון שקל וקיבל תוספות, הגיע ל-143 מיליון שקל, אבל הביצוע היה רק 89 מיליון שקל.

<יובל טלר: השאלה אם ביצוע בפועל או העברה של עודפים מחויבים.

סתיו שפיר: זה המרכז למיפוי ישראל.

ניסן סלומינסקי: אני בטוח שמה שהיה השבוע בסוריה קשור גם כן.

סתיו שפיר: ואז אחר-כך 90 מיליון שקלים ב-2014 וקפץ ל-151 מיליון שקלים.

<יובל טלר: שמתוכם רוב מוחלט של ההעברות היו העברות של עודפים משנה קודמת, של עודפי ביצוע.

<יובל טלר: המרכז למיפוי ישראל מבצע באופן עקבי את התקציב שלו בשיעורים גבוהים מאוד.

ניסן סלומינסקי: מי בעד לאשר את פנייה מספר 482-484?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – פנייה מספר 482-484, אושרה.

ניסן סלומינסקי: הפנייה אושרה.

ניסן סלומינסקי: עמוד 41, פנייה לוועדה מספר 485-487.

<יוסי עדס: הפנייה נועדה לתגבור רשות הטבע והגנים בהתאם לפירוט הבא: 16.5 מיליון ש"ח עבור פעולות לשמירת טבע; 6 מיליון ש"ח בהתאם להחלטת הממשלה לתיירות מהדרום ואל הדרום, זה החלטת ממשלה לפיתוח כלכלי ואסטרטגי של הדרום שעברה בעקבות "צוק איתן" בהחלטת הממשלה מספר 2025 מיום 23 בספטמבר 2014; ובנוסף 28.5 מיליון ש"ח בהרשאה להתחייב עבור פרויקט שיקום ים המלח, גם זה בהתאם להחלטת ממשלה מספר 4254 מיום 12 בפברואר 2014.

<יוסי עדס: זה החלק של שנת 2014.

ניסן סלומינסקי: מי בעד לאשר את פנייה מספר 485-487?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה.

<איתי טמקין: אדוני היושב-ראש, אפשר לחזור לפנייה בעניין החיילים המשוחררים?

ניסן סלומינסקי: אישרנו אותה כבר.

<טמיר כהן: עמוד 65, פנייה מספר 515-517.

<אמיר אדרי: פנייה תקציבית זאת נועדה להעביר סך של 6 מיליון שקלים עבור משרד הביטחון, סעיף 16, בהתאם להחלטות הממשלה הבאות: החלטת הממשלה 2017 מיום 21 בספטמבר 2014 בנושא תוכנית אסטרטגית רב-שנתית לפיתוח יישובי עוטף עזה; והחלטת הממשלה 2025 מיום 23 בספטמבר 2014 בנושא תוכנית רב-שנתית לפיתוח הדרום.

ניסן סלומינסקי: בכמה כסף מדובר פה?

<אמיר אדרי: ב-6 מיליוני שקלים.

ניסן סלומינסקי: השם "תוכנית אסטרטגית רב-שנתית" ועוד "תוכנית רב-שנתית לפיתוח", וכולו 6 מיליון שקל?

<אמיר אדרי: זה רק חלק קטן מתוך ההחלטה.

<אמיר אדרי: ההחלטה כמובן היא במספרים גדולים מאוד.

סתיו שפיר: ושוב יש פה הפחתה בעסקים קטנים ובינוניים.

סתיו שפיר: אני מבינה שעסקים קטנים ובינוניים הם המקור לכל הכספים שמעבירים.

ניסן סלומינסקי: שאלו מה המקורות להעברה הזאת, האם זה הגיע גם מעסקים קטנים ובינוניים.

<אמיר אדרי: אני לא מכיר שזה הגיע מעסקים קטנים ובינוניים.

בועז טופורובסקי: 152,000 שקל.

סתיו שפיר: אני רואה פה את הטבלה.

סתיו שפיר: קודם עברו מיליונים.

סתיו שפיר: עכשיו נראה מאיפה עוד.

סתיו שפיר: מהוצאות חירום אזרחיות יורד פה כסף, ממענה רפואי, ממרכיבי ביטחון והתגוננות אזרחית יורד 1.5 מיליון שקל, מהקמה והחזקת מרכיבי ביטחון והתגוננות אזרחית יורד עוד.

סתיו שפיר: בעצם יש פה העברה באמת לעוטף עזה או שלוקחים מעוטף עזה ואז מעבירים לעוטף עזה באותה העברה?

<אמיר אדרי: יש כאן אי-הבנה.

<אמיר אדרי: זה לא מגיע מאיפה שציינת.

<אמיר אדרי: זה מגיע מסעיף 83 – גופים במשבר.

סתיו שפיר: זו הטבלה שהעברתם.

<אמיר אדרי: אני רואה בעמוד הבא שמצוין שזה מסעיף 83.

<אמיר אדרי: אני לא מכיר את מה שאת אומרת.

סתיו שפיר: אתה מסתכל על הוצאות פיתוח אחרות.

סתיו שפיר: עמוד 67 זה העברה אחרת שאין לה דף הסבר?

<אמיר אדרי: זה לא קשור.

<אמיר אדרי: המקור התקציבי לזה מגיע מסעיף 83 – גופים במשבר.

<אמיר אדרי: פשוט יש שם יתרות.

<אמיר אדרי: זה לא קשור לעסקים קטנים.

סתיו שפיר: מה הסכום של התוכנית האסטרטגית?

ניסן סלומינסקי: העמוד הראשון הוא שמראה גופים במשבר, מימון 6 מיליון שקל.

ניסן סלומינסקי: העמוד הנוסף לא רלוונטי לזה בכלל.

ניסן סלומינסקי: זה גם מספר אחר.

ניסן סלומינסקי: זה לא שייך.

סתיו שפיר: אז זה לא העברה תקציבית שמצביעים עליה, זו רק טבלה?

ניסן סלומינסקי: זה לא שייך.

סתיו שפיר: מה התוכנית האסטרטגית?

סתיו שפיר: מה הסכום הכולל שלה?

<אמיר אדרי: יש שתי תוכניות.

<אמיר אדרי: תוכנית אחת היא מ-0-7 קילומטרים, והתוכניות השנייה היא מ-7-40 קילומטרים מעזה.

<אמיר אדרי: אולי יובל טלר יכול להתייחס לתוכנית של 0-7 קילומטרים ויוסי עדס יכול להתייחס לתוכנית של 7-40 קילומטרים.

<יובל טלר: העלות של התוכנית של יישובי הדרום ב-0-7 קילומטרים מעזה עומדת על 1.3 מיליארד שקל מכל משרדי הממשלה במשך 5 שנים.

סתיו שפיר: למה רק 6 מיליון שקל עוברים לשם?

<אמיר אדרי: זה החלק הרלוונטי של משרד הביטחון.

<אמיר אדרי: יש תקציבים רבים שעברו למשרדי הממשלה השונים.

<אמיר אדרי: זה חלק נמוך יחסית.

סתיו שפיר: בסדר.

ניסן סלומינסקי: רבותי, מי בעד להעביר את פנייה מספר 515-517?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה.

ניסן סלומינסקי: הגענו לרביזיות.

ניסן סלומינסקי: נעשה את הרביזיות ואז נמשיך.

ניסן סלומינסקי: אנחנו מתקרבים לסוף, אבל יש רביזיות.

<טמיר כהן: 396, משרד ראש הממשלה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 413-415, החטיבה להתיישבות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 491-495, רשויות מקומיות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 508-510, משרד ראש הממשלה.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 566-569, רשויות מקומיות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

ניסן סלומינסקי: ההעברה אושרה.

<טמיר כהן: 570-571, משרד ראש הממשלה, החטיבה להתיישבות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 578-582, משרד התרבות והספורט.

<טמיר כהן: זאת הרביזיה של זבולון כלפה.

ניסן סלומינסקי: אתם רוצים את הרביזיה או לא?

ניסן סלומינסקי: זבולון כלפה ירד מהרביזיה.

ניסן סלומינסקי: זה בסדר.

ניסן סלומינסקי: אין רביזיה.

<טמיר כהן: 584-586, משרד ראש הממשלה.

<טמיר כהן: זו הרביזיה של גפני.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 532-533, 545, 548, של משרד החינוך.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 3

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 537-539, משרד התיירות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 540-541, תיירות – פיתוח.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

משה גפני: אדוני היושב-ראש, הרביזיה קודם היתה על החינוך?

ניסן סלומינסקי: היתה גם על חינוך.

משה גפני: לא יכול להיות, בפנייה של משרד החינוך היה 700 מיליון שקל לתשלומי שכר למורים ואילו בפנייה הזאת יש 68 מיליון שקל לכל המוכר שאינו רשמי, תשלומי שכר למורים, אותו דבר.

משה גפני: אז על זה עושים כותרות?

משה גפני: על זה עושים רביזיה?

משה גפני: קשה להאמין.

משה גפני: על מה?

ניסן סלומינסקי: מי עשה כותרות?

ניסן סלומינסקי: דבריו של חבר הכנסת משה גפני נכנסו לפרוטוקול.

בועז טופורובסקי: אדוני היושב-ראש, אפשר להביע עמדה על כל העברה?

<טמיר כהן: 542-544, תיירות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 546-547, רשויות מקומיות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים –

ניסן סלומינסקי: הרביזיה נפלה.

משה גפני: אני מבקש להגיש רביזיה על החינוך, 105 מיליון שקל לחינוך ההתיישבותי.

משה גפני: בועז טופורובסקי לא שם לב לזה.

<טמיר כהן: כולם הורידו.

ניסן סלומינסקי: אנחנו ממשיכים הלאה כדי לסיים את כל ההעברות התקציביות.

ניסן סלומינסקי: יש עוד רביזיות שנכנסו ב"נגלה" השנייה וייקח עוד כמה דקות עד שנצביע עליהן.

ניסן סלומינסקי: הרביזיות הבאות יהיו ב-16:40.

ניסן סלומינסקי: נמשיך הלאה.

ניסן סלומינסקי: עמוד 109, פנייה מספר 606-607.

ניסן סלומינסקי: מי מציג את זה?

<אמיר אדרי: פנייה תקציבית זו נועדה לתקצב את החלטת הממשלה מספר 1775 מיום 29 ביוני 2014 בנושא מזרח ירושלים וסגירת פערים תקציביים במתקן "חולות".

ניסן סלומינסקי: אתה מוכן להרחיב במקצת?

<אמיר אדרי: כן.

<אמיר אדרי: החלטת הממשלה בנושא מזרח ירושלים מקצה סך של 300 מיליון ש"ח בפרישה על פני מספר שנים, כאשר מתוכו 100 מיליון ש"ח הם לטובת חיזוק הביטחון במזרח ירושלים ועוד 200 מיליון ש"ח נוספים לחיזוק התשתיות והחלק האזרחי במזרח ירושלים.

<אמיר אדרי: הפנייה הזאת שייכת לחלק הביטחוני.

<אמיר אדרי: מדובר על תוספת מצלמות במזרח העיר וסגירת פערים תקציביים במתקן "חולות".

משה גפני: אבל אישרנו כבר.

<אמיר אדרי: היו שתי פניות.

ניסן סלומינסקי: היתה פנייה דומה.

ניסן סלומינסקי: לכן שאלתי אם לא אישרנו את זה כבר.

<אמיר אדרי: היו שתי פניות.

<אמיר אדרי: פנייה אחת הקצתה שוטרים והפנייה הזאת מקצה מצלמות.

משה גפני: אבל גם בפנייה הקודמת היה דיון על המצלמות.

<אמיר אדרי: לא, פשוט חבר הכנסת מרגלית שאל אותי מה יש בדיוק בחלק הביטחוני אז עניתי לו: כוח אדם ומצלמות.

<אמיר אדרי: עכשיו מצביעים אך ורק על מצלמות.

<אמיר אדרי: בפנייה הקודמת זה היה על תוספת שוטרים.

עמר בר-לב: בפנייה הקודמת זה היה על מצלמות, אני זוכר.

<אמיר אדרי: לא, הוא שאל אותי אז השבתי לו שהחלטת הממשלה כוללת גם.

<אמיר אדרי: הוא שאל אותי מה יש בתוכנית.

<אמיר אדרי: השבתי לו שיש כוח אדם ומצלמות.

<אמיר אדרי: יש שתי פניות, פנייה אחת בעניין כוח אדם ופנייה אחת בעניין מצלמות.

<אמיר אדרי: היתה עוד פנייה אחרת על מצלמות מהירות אז אולי אנחנו מבלבלים פה.

שמעון סולומון: מה המשמעות לגבי "חולות"?

שמעון סולומון: זה להוסיף, לשפר?

<אמיר אדרי: ב"חולות" ההערכה התקציבית בעניין בניית המתקן עצמו היתה נמוכה ממה שהוצא בפועל.

<אמיר אדרי: זה השלמה של המתקן עצמו.

<אמיר אדרי: אין פה משהו חדש.

<אמיר אדרי: הביצוע של הפרויקט היה גבוה בפועל לעומת ההערכה.

סתיו שפיר: אדוני היושב-ראש, התחילה המליאה.

ניסן סלומינסקי: הודעתי קודם שיש לנו אישור להמשיך הלאה.

סתיו שפיר: עד מתי?

ניסן סלומינסקי: עד שנסיים.

סתיו שפיר: אנחנו לא אמורים להצביע במליאה?

ניסן סלומינסקי: יש לנו אישור ואנחנו צריכים לעשות את זה.

ניסן סלומינסקי: מה אעשה?

ניסן סלומינסקי: גם לי יש עוד שתי הצעות חוק שאני צריך להעביר שם, בשם הוועדה.

משה גפני: למה לא נמשיך מחר?

ניסן סלומינסקי: לך אין פריימריז.

משה גפני: יש לי פריימריז יותר גרועים מאשר לך.

ניסן סלומינסקי: מי בעד לאשר את פנייה מספר 606-607?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 4

ניסן סלומינסקי: נמנעים – אין

ניסן סלומינסקי: הפנייה אושרה.

ניסן סלומינסקי: עמוד 45, פנייה מספר 488-490.

<יוסי עדס: הפנייה נועדה לתקצוב סעיף 06 – סעיף משרד הפנים, בסך של 7,431,000 ש"ח עבור הנושאים הבאים.

יעקב ליצמן: מתי אתם מתכוונים שתהיה הצבעה ביומטרית?

<יוסי עדס: זה דורש תיקון חקיקה, אם אני לא טועה.

יעקב ליצמן: אני יודע שזה חוסך כסף.

יעקב ליצמן: למה אתם לא מקדמים את זה?

ניסן סלומינסקי: ליצמן, לא כדאי.

ניסן סלומינסקי: אני לא יודע אם כך יהיה אצלכם, אבל חלק מהמפלגות יכולות לרדת.

<יוסי עדס: סך של 2,715,000 ש"ח מיועד עבור מימון בחירות ברשויות המקומיות והשלמות של מפלגות שהבחירות בהן לרשויות המקומיות היו במהלך השנה; 3 מיליון ש"ח ממשרד ראש הממשלה עבור יישום החלטת הממשלה 2861, שמיועד לאגף לעדות לא יהודיות במשרד הפנים; 920,000 ש"ח לתפעול המשרד; ו-795,000 ש"ח לתפעול הרשות למאגר ביומטרי.

ניסן סלומינסקי: מי בעד לאשר את פנייה מספר 488-490?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: הפנייה אושרה.

סתיו שפיר: אני מבקשת רביזיה.

ניסן סלומינסקי: עמוד 50, פנייה מספר 502-506.

<ניר אמסל: ברשות היושב-ראש, אני רוצה להסביר ביחד את שתי הפניות הקרובות ששתיהן מיועדות לרשות המסים, גם פנייה מספר 502 וגם פנייה מספר 503-506.

<ניר אמסל: הפניות האלה מיועדות לתגבר את רשות המסים עבור מספר דברים.

<ניר אמסל: ראשית, תקצוב של הוצאה מותנית בהכנסה בסך של 750 מיליון שקלים לקרן הפיצויים של מס רכוש עבור תשלום הפיצויים בגין מבצע "צוק איתן".

משה גפני: מה זאת אומרת מותנה בהכנסה?

<ניר אמסל: קרן הפיצויים של מס רכוש היא קרן חוץ-תקציבית שנמצאת בבנק ישראל בפועל.

זבולון כלפה: יש בה כסף כל השנה?

סתיו שפיר: יש בה 5 מיליארד שקלים.

<ניר אמסל: התקציב שנמצא בקרן מס רכוש הוא תקציב שמופרש מהכנסות המדינה, כלומר ממס הרכישה שאנשים משלמים.

<ניר אמסל: היום זה 25% ממס הרכישה שאנשים משלמים על דירות.

ניסן סלומינסקי: זבולון כלפה, יש לך ידע רב אז תישאר אתנו.

סתיו שפיר: ידע רב זה גם קול בוועדה.

ניסן סלומינסקי: אעשה הפסקה עוד מעט לתפילת מנחה.

<ניר אמסל: קרן מס רכוש מורכבת מתקציב שמופרש מהכנסות המדינה.

<ניר אמסל: שיעור ממס הרכישה שמשולם מועבר לקרן.

<ניר אמסל: זה התקציב שלה.

<ניר אמסל: התשלום מקרן הפיצויים הוא בהתאם לחוק ולכן בעצם התשלום כבר מבוצע, אבל אנחנו עדיין צריכים לתקצב אותה בהתאם למה שקורה.

<ניר אמסל: בעצם התשלום כבר מבוצע אבל צריך להוסיף עוד 750 מיליון ש"ח.

ניסן סלומינסקי: מי בעד לאשר את פנייה 502 ואת פנייה מספר 503-506?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפניות אושרו.

<ניר אמסל: יש לי עוד פנייה אחת קצרה, אולי אפשר להעביר אותה, בבקשה.

<ניר אמסל: פנייה מספר 513-514.

<ניר אמסל: זו העברה של 6.5 מיליוני שקלים לתקציב משרד החוץ לצורך תגבור תקציב אבטחת נציגויות המדינה בחוץ לארץ.

<ניר אמסל: זה לרכישת רכבים לבנים.

משה גפני: רגע, משרד החוץ זה איווט ליברמן?

ניסן סלומינסקי: רבותי, מי בעד לאשר את פנייה מספר 513-514?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: הפנייה אושרה.

ניסן סלומינסקי: רבותי, נצא להפסקה לצורך תפילת מנחה עד שעה 16:40.

ניסן סלומינסקי: עמוד 60, פנייה מספר 512.

ניסן סלומינסקי: משרד הבריאות.

ניסן סלומינסקי: מי מציג אותה?

ניסן סלומינסקי: הרפרנטים לא נמצאים.

ניסן סלומינסקי: נתקדם.

ניסן סלומינסקי: עמוד 69א, פנייה לוועדה מספר 526-527 ו-534-535.

<חנן פריצקי: אני מנהל אגף תקציבים במשרד הרווחה.

<חנן פריצקי: הפנייה נועדה לבצע שינויים פנימיים במשרד הרווחה, התאמה של התקציב לביצוע.

<חנן פריצקי: מדובר כאן על מעונות, כולל מעונות לחוסים, מעונות לנכים, מעונות לילדים בסיכון.

<חנן פריצקי: במהלך החודשים האחרונים של השנה אנחנו מוודאים שכל התקנות האלה מאוזנות על מנת לכסות את כל התקציב שיעבור לחוסים במסגרות.

ניסן סלומינסקי: החלק השני באותה פנייה, 69 מיליון ש"ח, מיועד לרשות לזכויות ניצולי השואה.

<גיא הרמתי: הפנייה הזאת מעבירה 69 מיליון שקל מהמוסד לביטוח לאומי לרשות לניצולי שואה, ועוד כ-230 מיליון שקל מהמוסד לביטוח לאומי למשרד הרווחה.

<גיא הרמתי: ברשות לניצולי שואה התקציב הזה משמש למענקים, מענק של 3,600 שקל לניצולי השואה, כאשר הוועדה העבירה לפני כ-3 חודשים, אם אני זוכר נכון, 300 מיליון שקל כדי לממן את הגידול בהוצאות.

<גיא הרמתי: הכסף הזה לא מספיק, אנחנו יודעים את זה עכשיו בדצמבר, חסרים לנו עוד 69 מיליון שקל ולכן אנחנו מעבירים את הסכום הזה.

<גיא הרמתי: לגבי רווחה, התקציב משמש בעיקר להוצאות הגדולות של הרווחה, ההוצאות החודשיות הקבועות, שעולות בקצב קבוע פחות או יותר, שגם שם החשבות בודקת בשטח את ההוצאות דה פקטו.

<גיא הרמתי: עלינו לזכור שהתקציב הזה תוכנן לפני שנה וחצי.

<גיא הרמתי: מדובר בעוד 230 מיליון שקל ביחס לתקציב של 6 מיליארד שקל כדי לסגור את השנה.

ניסן סלומינסקי: יש עוד פנייה של רווחה?

<חנן פריצקי: כן.

<חנן פריצקי: הפנייה הבאה היא אותה פנייה אבל לשינויים פנימיים שלא במסגרות, בעמוד 91.

<חנן פריצקי: 228 מיליון שקל זה בעמוד 69.

<חנן פריצקי: בעמוד 91 הפנייה מאוזנת.

<חנן פריצקי: גם הפנייה השלישית מאוזנת.

<חנן פריצקי: היא העברה פנימית מאוזנת.

ניסן סלומינסקי: זאת אומרת, כאשר המנכ"ל דיבר אתי על 300 מיליון, זה היה סכום בערך?

<חנן פריצקי: כן.

<חנן פריצקי: זה 230 מיליון ו-70 מיליון.

ניסן סלומינסקי: אני חושב שאף אחד מאתנו לא יכול להתנגד לדבר כזה.

ניסן סלומינסקי: מי בעד לאשר את פנייה מספר 526-527 ואת פנייה מספר 534-535?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 5

ניסן סלומינסקי: נמנעים – אין

ניסן סלומינסקי: הפניות אושרו פה אחד.

<חנן פריצקי: בעמוד 91, זה ההמשך של הפנייה.

<חנן פריצקי: פה זו פנייה מאוזנת, תקציב משרד הרווחה.

<חנן פריצקי: גם פה אנחנו מבצעים התאמה בין הביצוע לבין התקציב בפועל.

<חנן פריצקי: הוספנו פה תקציב לאבחון וטיפול באדם המפגר, לנופשונים לזקנים, למקלטים לנשים מוכות, והבדלנו בין התקנות.

<חנן פריצקי: התקנה הזאת היא בסכום אפס על מנת שכל התשלומים למסגרות האלה – גם למסגרות וגם לשירותים – יהיו מאוזנים.

ניסן סלומינסקי: מי בעד לאשר את פנייה מספר 561?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה פה אחד.

<חנן פריצקי: הפנייה האחרונה היא פנייה טכנית.

<חנן פריצקי: בעמוד 113, פנייה מספר 610.

<חנן פריצקי: הפנייה הזאת בעצם נועדה לעשות בעיקר התאמה טכנית של כל התקציבים שאנחנו מקבלים מהרשויות המקומיות ומהביטוח הלאומי וממשפחות החוסים או מהחוסים עצמם, להתאים את זה לביצוע, וכן להתאים את תקציב השכר בסכום אפס בין התקנות השונות, השכר של עובדי המשרד.

<חנן פריצקי: הכול בסכום אפס מן הבחינה הזאת בתקנות השכר.

ניסן סלומינסקי: מי בעד לאשר את פנייה מספר 610?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה פה אחד.

ניסן סלומינסקי: מצד אחד, תבורכו, ומצד שני, אני מקווה שיהיה לכם שר פרט לראש הממשלה.

ניסן סלומינסקי: תודה.

ניסן סלומינסקי: עמוד 70, פנייה לוועדה מספר 529-531.

<יוסי עדס: הפנייה נועדה לביצוע שינויים בסעיף 14, הוא סעיף ועדת הבחירות המרכזית.

<יוסי עדס: זה נועד לשני דברים: אחד, להשלים את מימון המפלגות הקודם, ששולם בתחילת השנה, לאחר דוח המבקר.

<יוסי עדס: זה שולם בגירעון וכעת אנחנו משלימים את החסר.

ניסן סלומינסקי: זה לבחירות שהיו, לא לבחירות שיהיו.

ניסן סלומינסקי: אם זה לבחירות שיהיו אז יכול להיות שאם לא נאשר לא יהיו בחירות, אבל זה מיועד להשלמה אחורה.

<יוסי עדס: אם הפנייה לא תאושר יהיה גירעון כי הם חייבים לשלם לפי החוק.

<יוסי עדס: זה כסף שכבר שולם על-פי חוק.

<יוסי עדס: לא היה ידוע מראש כמה ישולם אז זה משולם על-פי חוק וכעת אנחנו משלימים את מה ששולם כבר בפועל.

משולם נהרי: איפה שילמתם את זה?

<יוסי עדס: זה שולם למפלגות דרך מימון מפלגות, דרך חשבות הכנסת.

<יוסי עדס: 4.5 מיליון ש"ח בהרשאה להתחייב זה לוועדת הבחירות המרכזית, זה בינוי במבנה הלוגיסטי שלהם, בהתאם לתקציב שאושר.

ניסן סלומינסקי: מי בעד לאשר את פניות מספר 529-531?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה.

ניסן סלומינסקי: עמוד 97, פנייה מספר 562-564.

<יוסי עדס: הפנייה נועדה לתקצוב סעיף 06 – סעיף משרד הפנים, בסך של 7,829,000 ש"ח.

<יוסי עדס: 7.8 מיליון ש"ח מתוך זה הוא עבור יישום החלטות ממשלה בעניין הבדואים והצ'רקסים, מספר החלטות ממשלה.

<יוסי עדס: החלטת ממשלה מספר 2861 מיום 26 בפברואר 2011, 6 מיליון ש"ח.

<יוסי עדס: כל ה-7 מיליון ש"ח זה החלק של משרד ראש הממשלה באותן החלטות ממשלה; מיליון ש"ח להחזקת מבני דת ביישובי רמת הגולן בהתאם להחלטת ממשלה מספר 1052 מיום 15 בדצמבר 2013; 800,000 ש"ח למבני דת ובתי עלמין ביישובים הבדואים בצפון בהתאם להחלטת ממשלה מספר 3211 מיום 15 במאי 2011.

<יוסי עדס: התקציבים האלה הם החלק של משרד ראש הממשלה באותן החלטות ממשלה לשנת 2014.

<יוסי עדס: בנוסף, יש העברה של שני חודשי עבודה במלוות מרשות האוכלוסין, סעיף 68, לסעיף משרד הפנים.

ניסן סלומינסקי: אם אין שאלות, מי בעד לאשר את פנייה מספר 562-564?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה.

ניסן סלומינסקי: נעבור לרביזיות.

<טמיר כהן: 457, משרד ראש הממשלה בנושא הרבנות הראשית.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 1

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 458, משרד ראש הממשלה, שירותי דת.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 1

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 459-461, חקלאות.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 1

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 498, משרד הכלכלה.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 1

ניסן סלומינסקי: נמנעים –

ניסן סלומינסקי: הרביזיה נפלה.

<טמיר כהן: 488-490, משרד הפנים.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – 1

ניסן סלומינסקי: נמנעים –

ניסן סלומינסקי: הרביזיה נפלה.

ניסן סלומינסקי: אנחנו ממשיכים הלאה.

ניסן סלומינסקי: עמוד 105, פנייה לוועדה מספר 603-605, מינהל התכנון.

<דור בלוך: הפנייה מיועדת לביצוע התאמות בתקציב מינהל התכנון, לאור מימוש תקציב בפועל לקראת סיום שנת הכספים, ולתקצוב פעילות המשרד בתחומי הייעוץ ושירותי התכנון, יועצי תשתיות והוצאות בגין הרפורמה בתכנון ובנייה.

<דור בלוך: זה 44,499,000 ש"ח.

ניסן סלומינסקי: מי בעד לאשר את פנייה מספר 603-605?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה.

ניסן סלומינסקי: עמוד 74, פנייה מספר 550.

<יובל טלר: הפנייה עוסקת בתקציב הסיוע של משרד הבינוי.

<יובל טלר: לפנייה יש שני חלקים.

<יובל טלר: אחד הוא הסטת משאבים בתוך הסעיף לצורך התאמת התקציב לביצוע בפועל.

<יובל טלר: השני הוא תקצוב הרשאה להתחייב בסך 55.5 מיליון שקל לצורך התקשרות ארוכת-טווח לניהול הסיוע בשכר דירה.

ניסן סלומינסקי: הסבר קצר בעניין שכר הדירה.

<יובל טלר: משרד הבינוי נותן סיוע בשכר דירה, כ-140,000.

ניסן סלומינסקי: אה, לזכאים.

<יובל טלר: ההרשאה פה היא לגבי ניהול הסיוע.

ניסן סלומינסקי: מי בעד לאשר את פנייה מספר 550?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה פה אחד.

<יובל טלר: עוד פנייה בעמוד 101, פנייה מספר 565.

<יובל טלר: הפנייה נועדה לתקצוב 200 מיליון שקל בהרשאה להתחייב כתקציב אשראי עבור חברת "דירה להשכיר".

<יובל טלר: חברת "דירה להשכיר" עם התקציב הזה, על-פי החלטת קבינט הדיור, אמורה לרכוש דירות שנמצאות בהליך בנייה ולמכור אותן לגופים מוסדיים בשביל לקדם שוק שכירות ארוכת-טווח.

ניסן סלומינסקי: זה אושר גם על-ידי השר הנוכחי?

ניסן סלומינסקי: בוודאי זה אושר על-ידי השר הקודם.

ניסן סלומינסקי: אני שואל באמת.

שמעון סולומון: זה הקבינט.

<יובל טלר: זו המדיניות שנקבעה.

<יובל טלר: זה 200 מיליון שקל בתקציב הלוואה, חשוב להגיד.

<יובל טלר: זה מועמד כהלוואה לחברה.

ניסן סלומינסקי: מי בעד לאשר פנייה לוועדה מספר 565?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה פה אחד.

ניסן סלומינסקי: בקשה מספר 26-016.

<דור בלוך: זו פנייה מכוח החוק על עודפים לא מחויבים משנת 2013 ל-2014 בקרן הניקיון של המשרד להגנת הסביבה.

<דור בלוך: חוק הניקיון קובע שהעודפים הלא מחויבים בקרן הזו חייבים לעבור משנה לשנה ועל כן מגיעה פנייה זו לוועדה.

ניסן סלומינסקי: גם אם זה לא עודף מחויב?

<דור בלוך: נכון, ואלה אכן עודפים לא מחויבים.

ניסן סלומינסקי: מי בעד?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הבקשה אושרה פה אחד.

<טמיר כהן: עוד לא סיימנו אבל אין נציגים.

<טמיר כהן: למשל בתחום הבריאות.

ניסן סלומינסקי: מישהו מהרפרנטים שנמצאים כאן קשור לתקשורת, בריאות או חקלאות או פיתוח הנגב והגליל?

ניסן סלומינסקי: עמוד 88, פנייה מספר 557-558.

<יובל טלר: זה תקציב שמועבר מהמשרד לפיתוח הנגב והגליל למשרד החקלאות לפרסום קול קורא לעידוד גופים שעוסקים בחינוך לחקלאות.

ניסן סלומינסקי: זה חשוב מאוד.

ניסן סלומינסקי: זה היה פעם מרכז הציונות.

ניסן סלומינסקי: מי בעד לאשר את פנייה לוועדה מספר 557-558?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה פה אחד.

שמעון סולומון: רק שזה יהיה בכל הארץ, כולל בערבה ולא רק באזורים מסוימים.

בועז טופורובסקי: סתם שאלה, אתה יודע בערך באילו מקומות מעודדים חינוך לחקלאות?

בועז טופורובסקי: בכל הארץ?

ניסן סלומינסקי: אני לא יודע.

<יובל טלר: אני צריך לבדוק.

<יובל טלר: לדעתי זה ספציפית בנגב ובגליל ולכן ההשתתפות של המשרד לפיתוח הנגב והגליל בנושא.

שמעון סולומון: כולל הערבה?

<יובל טלר: הנגב.

שמעון סולומון: יש להם תלונות כי לא מגיע אליהם תקציב.

<יובל טלר: ספציפית על זה אני לא יודע.

<יובל טלר: אני יכול לבדוק.

ניסן סלומינסקי: יובל טלר, תברר ותגיד לו רק את המקומות.

<טמיר כהן: אתה יכול להסביר את פנייה מספר 512 בעמוד 60?

<דור בלוך: הפנייה נועדה לבצע שינויים פנימיים בתקציב הרשאה להתחייב של משרד הבריאות, להוסיף 60 מיליון ש"ח בהרשאה להתחייב לטובת פיתוח מערכות המחשוב בבתי-החולים הממשלתיים ולהוסיף 9 מיליון ש"ח בהרשאה להתחייב לטובת מיגון בתי-חולים של קופת-חולים כללית מרעידות אדמה.

ניסן סלומינסקי: מי בעד לאשר את הפנייה לוועדה מספר 512?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: הפנייה אושרה.

ניסן סלומינסקי: אתם רואים, כשאנחנו נמצאים בחבורה כזאת כולנו עובדים לגופו של עניין על-אמת, מה שנקרא.

ניסן סלומינסקי: יש אולי עוד כמה העברות אבל אין רפרנטים.

בועז טופורובסקי: אם זה העברות שאנחנו נסכים עליהן אז אפשר להעביר מה שאתה רוצה.

בועז טופורובסקי: אנחנו לא באים להקשות.

ניסן סלומינסקי: לא.

ניסן סלומינסקי: אני לא יודע אם יש בכלל פניות כאלה.

ניסן סלומינסקי: אבדוק אם נדון בהעברות תקציביות מחר או לא.

ניסן סלומינסקי: רבותי, תודה רבה.

ניסן סלומינסקי: הישיבה נעולה.